
দ্বিতীয় সংস্করণের ভুমিকা 
লেখাগুলি প্রবন্ধ-আকারে শনিবারের চিঠিতে ধারাবাহিকরূপে 


বাহির হয়। পুস্তকাকারে প্রকাশ করিবার অনুমতি দিয়! বন্ধুবর 
শ্রীসজনীকান্ত দাস কৃতজ্ঞতাপাশে আবদ্ধ করিয়াছেন । 


প্রথম সংস্করণের একটি অধ্যায় মাত্র বর্তমান সংস্করণে 
পরিবতিত করা হইল ৫ “গান্ধীবাদ সম্বন্ধে আলোচনার” স্থলে 
শনিবারের চিঠিতে প্রকাশিত অপর একটি লেখা “গান্ধীবাদ 


সম্বন্ধে তর্ক” নামে সন্নিবেশিত হইল । অবশিষ্ট গ্রন্থ পূর্ববৎ 
রহিয়াছে। 


সম্প্রতি গান্ধীজীর মতবাদ সম্বন্ধে দেশে কিছু জিজ্ঞাসা ও 
চিন্তার উদয় হইয়াছে। ইহাকে সুলক্ষণ বলিতে হইবে। 
কলিকাতায় অবস্থিত সর্বোদয় প্রকাশন সমিতি বর্তমান সংস্করণের 
প্রকাশভার গ্রহণ করিয়া আমার ধন্তবাদার্হ হইয়াছেন। ইতি 


৩৭এ বস্তু পাড়া লেন, 


কলিকাতা-৩ নির্মলকুমার বস্থু 
২ অক্টোবর, ১৯৫৮ 


গড়ার কাজ এবং তাহা রক্ষা করার কাজ 
| একটি রূপক 


এক বাড়িতে ভাই আর বোন থাকিত। বোন. বড়, ভাই 
ছোট । ছোট হইলেও ভাইয়ের 'ছ্রস্তপনার সীমা ছিল না। 
রাতদিনই সে বাগানে বাগানে ঘুরিয়া কোথায় পাখীর বাসা, কোন্‌ 
গাছে ফল পাকিয়াছে, তাহারই সন্ধানে সময় কাটাইত। দিদির 
ছিল বাগানের শখ। সে খেলার সাথীদের বাড়ি হইতে ফুল 
তুলিয়া আনিত, গাছের চারা সংগ্রহ করিয়া সেগুলিতে সযত্বে 
জল দিত । আবার ফুল ধরিলে ভাইবোনে মিলিয়া সরস্বতীপুজার 
সময়ে সেই ফুলে অঞ্জলি দিত। 

এমনই ভাবে দুইজনে বড় হইতে লাগিল । একদিন ভাইয়েরও 
দিদির মত -বাগান করিবার শখ হইল । বাহিরে বৈঠকখানার 
পাশে পীঁচিলের ধারে কতকগুলি আগাছা জন্মিয়াছিল। সে 
কোদাল দিয়া টাচিয়া জায়গাটি পরিফ্ার করিল, কোথা হইতে 
বুনো ফুলের একটি গাছ আনিল এবং পাছে ছাগলে খায় এই ভয়ে 
এক বৃহৎ বাঁশের বেড়া বাধিতে বসিল। দিদির বাগানে কিন্তু 
বেড়া নাই। সে সর্বদাই ঘরে থাকে, সতর্কভাবে বাগানে পাহারা, 
দেয়। দিদি ভাইকে ডাকিয়া বলে, অত উচু বেড়া বাধিওনা, 
লোকে যে তোমার ফুলগাছই দেখিতে পাইবে না । তারপর 
জিজ্ঞাসা করে, ভাই; তোমার কিসের গাছ? ভাই বলিতে পারে 
না, সে অতশত- জানেও না| শেষে দিদি বৈঠকখানার ধারে 

গিয়া দেখে, ভাই ধুতুরাফুলের গাছ লাগাইয়াছে। তখন সে 
হাসিয়া বলে, এরই জন্য এত বড় বেড়ার ঘট! । 
আমাদের দেশে আগে সমাজের মধ্যে মানুষের ভাতকাপড়ের 
যে বন্দোবস্ত ছিল, তাহা বজায় রাখিবার জন্য যথেষ্ট বুদ্ধি এবং 
যত্বের প্রয়োজন হইত ৷ কিন্তু পরাধীন হওয়ার পর বহুদিনের 
অযত্বে অবহেলায় সেখানে ধনতন্ত্রের রসে পুষ্ট নানাবিধ আগাছার 
উদ্ভব হইয়াছে । কচুরিপানা ষেমনভাবে ক্রমে ক্রমে দেশের 
পুকুর খাল বিল ছাইয়া ফেলে, এই আগাছাগুলিও তেমনই 
বাড়িয়া গ্রাম্যজীবনের সহজ জ্রোতের ক্রোধ করিয়া বসিয়াছে। 
যে সকল বৃত্তি অবলম্বন করিয়া লোকে আগে ঘরকন্না করিত; 
আজ সেই কাজে দুমুঠা অন্নও জোটে না.।  আগাছার মত যে 
সকল নূতন বৃত্তি পুরাতনের স্থান দখল : করিয়াছে, সেগুলির 
পরিবর্তে আবার নূতন মূতন বৃত্তির পত্তন করিতে হইবে । 
ধুতুরার মত শুধু বাহারে ফুলের শোভায় মজিয়া থাকিলে চলিবে 
না। যেচাষ করিলে মানুষের জীবন আবার স্বাস্থ্যে সম্পদে 
স্বাধীনতায় -পুষ্টিলাভ "করে, তাহার সন্ধান করিতে হইবে এবং 
সদাজাগ্রত দৃষ্টি লইয়া নূতন জীবনকে বাঁচাইয়া রাখিতে হইবে৷ 
আগাছার পরিচয় ; f 
““বীরভুম জেলা: ধানের দেশ৷ লোকে পূর্বকালে এদেশে ধান 
ছাড়া তুলা সরিষা আখ এবং প্রয়োজনমত রেড়ি শণ প্রভৃতি 


বুনিত।:: গৃহস্থের চেষ্টা ছিল যেন নিত্যপ্রয়োজনীয় জিনিসের জন্য 
গীঁ ছাড়িয়া দূরে কোথাও যাইতে না হয় । গাঁয়ের মধ্যে কামার 

কুমার ছুতার ধোপা নাপিত মালীর বাস ছিল এবং তাহাদের মধ্যে 
অনেকে প্রতি বৎসর গৃহস্থের কাছে ' ধানের একটি বাঁধা অংশ 
পাইত |. কাহারও বা চাকরান জমির বরাদ্ৰ ছিল । যে জিনিস 
এক গ্রামে করা সম্ভব নয়, অথবা সর্বদা খরিদ করার-প্রয়োজনও 
হয় না, তাহা গৃহস্থেরা শীতকালে ধান কাটার পর বিভিন্ন মেলায় 
গিয়া খরিদ করিয়া আনিত। কোন মেলায় প্রধানত গরুবাছুর 
বিক্রয় হইত, কোথাও বা লাঙল ঘরের দুয়ার জানালা, কোথাও 
বা পাটের কাপড় অথবা বাসনের খ্যাতি ছিল । কখনও কখনও 
আবার গৃহস্থ কাশী বৃন্দাবন অথবা শ্রাক্ষেত্রের মত সুদূর তীর্থে 
গিয়া সেখানকার: বাসন, পট প্রভৃতি শখের জিনিষ খরিদ করিয়া 
আনিত এবং সেগুলি পুরুষাহুক্রমে ছেলেপুলেরা ব্যবহার 
করিত । 

দেশের মধ্যে চাষেরও তখন সুব্যবস্থা ছিল। গ্রামের মধ্যে 
অনেকে তাত'ব| অন্যবিধ শিল্প লইয়া থাকিত; চাষী আপন মনে 
চাষের কাজ করিত। তখন অজয় নদে বান আসিলে ঘোলা! 
জলে মাঠঘাট ভরিয়া যাইত, কানা নদী এবং ছোটখাট কাদরগুলির 
পথে- সেই জল সর্বত্র ছড়াইয়া পড়িত। সাঁওতাল পরগণার 
পাহাড়ধোয়া পলিমাটির সংযোগে মাঠের শক্তি দ্বিগুণ বধিত 
হইত »এবং সঙ্গে সঙ্গে পুকুরগুলিও সেই জলে ধুইয়া আবার 
মাছের পোনায় ভরিয়া উঠিত। একটু গুছাইয়৷ বানের জলকে 
নিয়ন্ত্রণ করিতে পারিলে গৃহস্থের গোলা ধানে ভরিয়া উঠিত, 
পুকুরে “যথেষ্ট মাছ -হইত এবং : গৃহস্থের প্রসাদে গ্রামের 
শিল্পীকুলেরও দেহ এবং মন স্বাস্থ্য ও আনন্দে পূর্ণ থাকিত। 

কিন্তু কালক্রমে যেন এই ব্যবস্থার উপরে শনির দৃষ্টি লাগিল ॥ 
পূর্বে এ দেশের ব্যবসাবাণিজ্য বেশির ভাগই অজয় নদীর পথে 
তখন ছিল না। অজয়ের পার্শ্ববর্তী গ্রামগুলিতে তাতী বা গালার 
কারিগরদের বাস ছিল। তাহাদের সুন্দর কাজ বিলাতে চালান 
দিয়া ওলন্দাজ অথবা. ইংরেজ ব্যাপারীরা বেশ ছুপস্নসা 
রোজগার করিতেন । কিন্তু ঘটনাচক্রে দেশে রাজশক্তি ইংরেজ 
কোম্পানির হাতে যাওয়ার ফলে পূর্বতন ব্যবস্থায় আমূল পরিবর্তন 
সাধিত হইল । এখানে তৈয়ারী শিল্পদ্রব্য বেচিয়| যে সামান্য 
লাভ হইত শক্তিশালী বণিকদের আর তাহাতে মন ভরিল না । 
সমগ্র উত্তর-ভারতে বিলাতী মালের কাটতি বাড়াইবার জন্য 
সরকার তখন হাবড়া, হুগলী, বর্ধমান এবং বীরভূমের চাষীর সুখ 
সুবিধার প্রতি দৃক্পাত না করিয়া রেলের লাইন পাতিবার ব্যবস্থা 
করিলেন। রেলপথে আমদানি-রপ্তানি বৃদ্ধির জন্য বিভিন্ন গ্রাম 
হইতে ইষ্টিসান পর্যন্ত পাকা সড়ক বাঁধিয়া দেওয়া হইল । ধানের 
দর চড়িল, গাঁয়ের লোকে নগদ পয়সার প্রয়োজনে গরুর গাড়ি 
বোঝাই বরিয়া সেই মাল শহরবাজারে বেচিয়া বেশ দুপয়সা' 
কামাইতে লাগিল ৷ 

ধান বেচিয়া যে পয়সা লাভ হইত, গৃহস্থেরা এবার তাহার 
সাহায্যে কলের কাপড় কলের চিনি এবং কলের সরিষার তেল 
খরিদ করিতে লাগিল। মাটি অথবা পিতল কীসার পরিবর্তে 
এনামেল করা অথবা এলুমিনিয়মের বাসন ধরিল এবং তাহাদের 
পায়ে গায়ে তৈয়ারি মোটা চটিজুতার পরিবর্তে চামড়া অথবা 

ক্যান্বিসের জুতা স্থান পাইল।- ফলে গাঁয়ের গৃহস্থের আপাতত 
বাবুয়ানার কিছু সুবিধা ঘটিলেও তাহার পাশের ঘরে কলু তাতী 
কীসারী স্যাকরা বা মুচীর বৃত্তিনাশ হওয়ার ফলে সর্বসাকুল্যে 
গ্রামের মধ্যে দারিজ্র্যের পরিমাণ বৃদ্ধি পাইল ৷ 

সরকার আমদানি-রপ্তানির সুবিধার জন্য অজয় নদীর উপরে 
যে পুল বাঁধিয়াছিলেন, তাহার তাড়নায় আজকাল বান আসিলে 
তাহা যেন আর বাগ মানিতে চায় না। বানের জল মাঠের পর 
মাঠে হানা দিয়া বালিতে বোঝাই করিয়া দেয়, আবার কোনদিকে 
বা জল আদৌ পৌঁছায় না। কানা নদী ও কীদরগুলি কচুরি- 
পানার ভরিয়া ওঠে । মাঠের মধ্যে ছেঁচের পুকুরগুলিও মজিয়া 
পচা ডোবায়, নয়ত শেষে চাষের ভূমিতে পরিণত হয়। ছেঁচের 
অভাবে রবিখন্দের চাষ কমিয়া আসিল, চাষা একান্তভাবে একটি 
ফসল বিক্রির মুনাফার উপরে নির্ভর করিতে লাগিল । এদিকে 
তাতী সুচী প্রভৃতি শিল্পীকুলের কাজ যাইতে বসিল। কেহ. 
দিনমজুরি ধরিল কেহ গ্রাম ছাড়িয়া পলাইল, অনেকেই চাষের 
দিকে ভিড় করিতে লাগিল । গোচারণের ভূমি, জ্বালানি কাঠের 
জঙ্গল সব কাটিয়া ধানের ক্ষেত হইল । গরুর খাষ্যাভাব ঘটিতে 
লাগিল। লোকে কাঠের অভাবে গোবর পোড়াইতে আরন্ত 
করিল । আনাড়ী চাষীর সংখ্যা বৃদ্ধি এবং সারের একান্ত 
অভাবের ফলে জমির ফলনও ধীরে ধীরে নামিয়া আসিতে 
লাগিল৷ 

এদিকে মানুষের অভাববৃদ্ধির সঙ্গে সঙ্গে সমাজের মধ্যেও 
নানা অনাচার দেখা দিল । চুরিডাকাতির পরিমাণ বৃদ্ধি পাইতে 

লাগিল। হাড়ী- ডোম বাগদী বাউরী -ছুলে প্রভৃতি জাতির মধ্যে 
যাহারা শরীর ‘একটু ভাল রাখিতে: সমর্থ হইয়াছিল তাহাদের 
ভিতর কিছু লোক লাঠিয়াল হইয়া দীড়াইল। বাম়ুন-কায়েতেও 
আগে ভালরকম লাঠি ধরিতে পারিত । নানা কারণে তাহাদের 
সমবেত শক্তি ক্ষয়" হওয়ার ফলে তাহারা -ছলে অথবা কৌশলে 
নিয়শ্রেণীর বলিষ্ঠ লোককে. অধীনে রাখিবার ফন্দী খুঁজিতে 
লাগিল, গরিব অথচ বলিষ্ঠ নিরনশ্রেণীর প্রজাকে দশ ধারার মামলায় 
ফেলিয়া বিপর্যস্ত করিয়া তুলিল। এবং এই কাজে উচ্চবর্ণের 
মধ্যবিত্ত বা ধনীশ্রেণীর লোক সরকার বাহাদুরের সঙ্গে সহযোগিতা 
করিতে লাগিল। ফলে গ্রামের অধিবাসীগণের মধ্যে পূর্বে 
অন্নের ও তৎসহ সহযোগিতা ও প্রেমের যে বন্ধন ছিল, তাহা 
সম্পূর্ণরূপে লোপ পাইয়া সমস্ত সমাজকে শিথিল করিয়া দিল, 
বাঙালীর জীবনও ক্রমে শক্তিহীন হইয়া পড়িল । 

কিন্তু ইহার ফলে কাহারও কি কোথাও সুবিধা ঘটে নাই? 
 ঘটিয়াছিল। কিন্তু তাহা শুধু ধনী এবং মধ্যবিত্ত শ্রেণীর লোকের ৷ 
তাহারা ধানচালের কারবারে নানা দিক হইতে বেশ ছুপয়সা 
কামাইতে লাগিলেন। ব্যবসাবাণিজ্যের কেন্দ্রগুলি ক্রমে 
ছোটখাট শহরে পরিণত হইল । গায়ের মধ্যে যুগী ভাতী এবং 
হাড়ী মুচীদের ঘরের সুন্দরী মেয়ে দারিজ্যের চাপ আর সহা 
করিতে না পারিয়া শহরের পল্লীতে ব্যবসা ফাদিয়া বসিল ৷ 
ম্যালেরিয়া বিস্তারের সঙ্গে সঙ্গে গাঁয়ে যে দুচার ঘর ভদ্রলোক 
তখনও টিকিয়া ছিলেন, তাহার! ছেলেমেয়ের লেখাপড়া. উপলক্ষ্যে 
অথবা রোগে, চিকিৎসা এবং পথ্যের সুবিধা হইবে ভাবিয়া গ্রাম 

ছাড়িয়া শহরে বাসা বাঁধিলেন। : তাহাদিগকে অবলম্নন করিয়া 
শহরে ইস্কুল বসিল, হরিসভার পত্তন হইল, শিক্ষক ডাক্তার 

শ্রীবৃদ্ধিলাভ করিতে লাগিল-। 

বির পারনি নার 
কিন্তু হারা সঙ্গে সঙ্গে মরা গ্রামগুলির দিকে দৃষ্টিপাত করিলেন 
তাহারা বুঝিলেন, নৃতন-অর্থ নৈতিক বিপ্লবের. ফলে গ্রামগুলিকে 
সংহার করিয়া শহরের শ্রীবৃদ্ধিলাভ ঘটিয়াছে। কিন্ত এ শ্রী 
সম্পদের শ্রী নয়, কল্যাণের লক্ষ্মী নয় । ‘লক্ষ্মীর -সত্যকারের 
আসন ধানের গোলায়, কারিগরের কর্মশালায় ৷. তাহার 
পরিবর্তে টাকার হাঁড়ির উপরে লক্ষ্মীর আসন রচনা করিতে গিয়া 
মানুষ স্বাস্থ্য হারাইতেছে» সম্পদ হারাইতেছে, এবং সকলের, 
চেয়ে বড় কথা, নিজের ও সমাজের জীবনের উপরে সমস্ত কর্তৃত্ব 
হারাইতে বসিয়াছে। শুধু লোভের বশে, পরিশ্রম বিমুখতার 
ফলে নিজের কল্যাণের মূলে কুঠারাষাত রিয়া কর্দাল সান 
করিতেছে । 


নুতন জীবনের চারা ও তাহা বাঁচানর চেষ্টা 


আজ দেশস্ুদ্ধ লোক মাটি হইতে রস সংগ্রহ না করিয়া 
পরগাছার মত ধনতন্ত্রের বিষবৃক্ষকে আশ্রয় করিয়া, টিকিয়া 
আছে৷ নিজের. মরা-বাচার উপরে তাহারা সকল. অধিকার 
হারাইতে বসিয়াছে । জগতের বাজারে যদি ধানের দর চড়, 
তবে চাষীর ভাগ্যে পয়সা জোটে, -ছেলেমেয়েরাদুমুঠা খাইতে 

২ পায়। কাপড়ের বাজার যদি চড়া হয়, তাহা হইলে পরনের 
কাপড় কমাইতে হয়, শীতের দিনে কষ্টের আর সীমা থাকে না; 
কোলের কাছে আগুনের মালসা লইয়া রাত কাটাইতে হয়! 
সম্বঘসর চাষীর হাতে কাজ থাকে না। সামর্থ্য বা ইচ্ছা 
থাকিলেও কাজ জোটে না। এমন পরমুখাপেক্ষী জীবনে সুখ 
কোথায়? 
তাই আমাদিগকে নিজের চেষ্টায় নূতন জীবন গড়িয়া তুলিতে 
হইবে। পরগাছার মত ধনতন্ত্রের বিষবৃক্ষের ফল আহরণ না 
করিয়া মাটির রসে মানুষের সুস্থ কান্তি ফিরাইয়া আনিতে হইবে। 
পাইবে না। সকলে স্বাস্থ্যেরঅনুকূল খাওয়া পরা ও বাসস্থান 
লাভ করিবে ॥ সমাজে উচুনীচু ভেদ থাকিবে না৷ গান্ধীজী 
মনে করেন, সকলের আয়ও সমান হওয়া উচিত |. মুচী কামার 
কুমার সকলে গাঁয়ের জনসমূহের সেবা করে । ডাক্তার মোক্তার 
বা শিক্ষকও তাহাই করেন। কাহাকেও বাদ দিয়া সমাজ 
চলে না। এক পরিবারের মধ্যে যেমন কেহ একরকম কাজ 
করে কেহ অন্যরকম, সমাজের মধ্যেও তেমনই সকলে নিজের 
সাধ্যমত পরিশ্রম করিয়া ভাই-ভাইয়ের মত বসবাস করিবে । 
আমি মাষ্টারি করি বলিয়া কামারের চেয়ে আমার রোজগার 
বেশি হওয়া উচিত নয়। পণ্তিতকে মানুষে বেশি সম্মান করিতে 
পারে বটে, হয়ত বা পালাপার্বণে দুইটা কলামুলা বেশি দিতে 
পারে, কিন্তু বুদ্ধি বেচিয়া পণ্ডিতের পক্ষে অপরের চেয়ে বেশি 
লওয়া উচিত নয়। প্রকৃতি আমাদের সকলের উপর শরীর 

খাটাইবার যে দায়িত্ব অর্পণ করিয়াছেন, তাহ! এড়াইবার চেষ্টা 
ভাল নয়। তাহা অধর্মের পথ, অর্থাৎ মরণের পথ । তাহাই 
ধর্ম যাহা সমাজের জীবনকে ধরিয়৷ রাখে, রক্ষা করে |. তাই 
স্বার্থের চিন্তা অধর্ম, নিজের গোষ্ঠীর লাভের চিন্তা অধর্ম ৷ 
সমগ্রের কল্যাণের চিন্তা ধর্ম । 

নূতন মন. লইয়া নূতন চেষ্টা করার ফলে আমাদের গ্রাম- 
গুলিকে শহরের শোষণ হইতে মুক্ত হইয়া স্বাবলম্বী পরিপুষ্ট হইয়া 
উঠিতে হইবে । যেখানে পরস্পরের মধ্যে বৃত্তির সহযোগিতা 
ক্ষীণ হইয়া গিয়াছে, সেখানে পুনরায় নৃতন ধরণের বৃত্তি সৃষ্টি 
করিতে হইবে৷ গ্রামগুলি নবভীবনের সোনার কাঠির স্পর্শে 
আস্তাকুড় হইতে স্বাস্থ্যের আনন্দ-নিকেতনে পরিণত হইবে । 
মোটা ভাতকাপড়ের ব্যবস্থা গ্রামের মধ্যেই গ্রামবাসীর আয়ত্তের 
ভিতরে থাকিবে | যে জিনিস গ্রামে হয় নাঃ যে কাজ এক গ্রামের 
দ্বারা সম্ভব নয়, তাহার জন্য বিভিন্ন গ্রামের সহিত মিলিয়া মিশিয়া 
সকলে ব্যবস্থা করিয়া লইবে ৷ খালকাটার জন্য, নদীসংস্কারের 
জন্য গ্রামের প্রতিনিধিরা অন্যান্য প্রদেশের প্রতিনিধির সঙ্গে এক 
হইয়া বিলিব্যবস্থা করিবেন । সেরূপ সহযোগিতায় কেহ শোষিত, 
কেহ শোষক থাকিবে না। সে সহযোগিতা সমানে সমানে 
স্বেচ্ছায় গড়িরা উঠিবে। তাহাতে মঙ্গল হইবে, কল্যাণ হইবে | 
কিন্তু গ্রামবাসী প্রাণধারণের উপযোগী মোটা ভাতকাপড় এবং 
মোটামুটি শিক্ষার ব্যবস্থা সব নিজের আয়ত্তের অধীন রাখিবে। 

ভবিষ্যৎ জীবনের যে অস্কুরের ছবি উপরে আকা হইল, 
তাহা আমরা “গড়িয়া তুলিব কেমন করিয়া, সে বিষয়ে 

আমাদের সকলকে ভারিতে হইবে, যথোচিত দায়িত্ব গ্রহণ করিতে 
হইবে ৷ 

লাখ ভীত 
ধুতুরার চারা বাঁচাইবার জন্য মজবুত বেড়া বাঁধিয়াছিল। -অমন 
চেষ্টাকে আমরা খামখেয়াল বলি । ছেলেমান্গুষ ভাইটি, তাহার 
চেয়ে বেশি জানিবেই বা কোথা হইতে? যে নূতন জীবনের 
চারা আমরা -ভারতভূমিতে রোপণ. করিতে চাই; তাহা যেন 
সত্যসত্যই ভাল গাছের চারা হয়, নয়ত আগাছা নিডাইয়া জমি 
তৈয়ারি করিতে বেড়া বাধিতে যে পরিশ্রম হইবে তাহার সবই 
পণ্ডশ্রমে পরিণত হইবার আশঙ্কা আছে । 

কেহ কেহ মনে করেন, গড়ার বিষয়ে এখন হইতে অত 
খুঁটিনাটি ভাবিবার দরকার-নাই, কেননা সত্যকারের গড়া এখন 
সম্ভব নয়। আসল কাজ হইল_বেড়া বাধা, আগাছার উচ্ছেদসাধন 
করা। অর্থাৎ নূতন জীবন গড়িবার ক্ষমতা আগে চাই এবং 
তাহা লাভের একমাত্র উপায় হইল, প্রথমে রাষ্ট্রশক্তিকে অধিকার 
করা ৷ কারণ সেই রাষ্ট্রশক্তি হাতে -আছে বলিয়াই আজকার 
অধিকারীগণ ধনতন্ত্রকে জিয়াইয়া রাখিতে পারিয়াছে, সাধারণ 
মানুষের -শোষণমুক্তির চেষ্টাকে ঠেকাইয়া রাখিতে পারিয়াছে। 
অতএব রাষ্ট্রশক্তি শোষিত শ্রেণীর করায়ত্ত করাই প্রথম 
প্রয়োজন। কথাটি মিথ্যা নয়, কিন্তু কতখানি সত্য," তাহা 
ভাবিয়া দেখা দরকার ৷ 

বাংলায় প্রবাদ আছে, অধিক সন্ন্যাসীতে গাজন নষ্ট হয় । 
তাই গাঁয়ে যখনই কোন বৃহৎ কর্ম হয়, তখনই বাছাই-করা' 

কয়েকজন লোকের. উপর সব কাজের ভার আসিয়া 'পড়ে। 
সব গায়েই এমন ছুইচারজন লোক থাকেন ধাহাদের হাতে গুরু 
দায়িত্ব দিয়া নিশ্চিন্ত হওয়া যায়। সবাই মিলিয়া গণ্ডগোল 
করার চেয়ে তাহাদের আদেশ মানিরা যদি বাকি' লোকে চলে» 
তাহা হইলে সব কাজ সুশৃঙ্খলার সহিত সম্পন্ন হয়। সমাজের 
ব্যবস্থাও অতি বৃহৎ যক্ঞবাড়ির কাজের ‘মত ৷ মানুষ সমাজের 
কাজ পরিচালনা করার জন্যই স্বেচ্ছায় পঞ্চায়ত গড়ে । কিন্তু 
. ইতিহাসের কোনও সুদূর যুগে কয়েকজন শক্তিশালী লোক 
পঞ্চায়তের- উপরে টেক্কা দিয়া রাষ্ট্র গড়িয়াছিলেন | যে কাজ 
স্বজনের প্রতিনিধিবৃন্দের কাজ, রাষ্ট্র দেই কাজের সকল দায়িত্ব 
গ্রহণ করিল ॥ সমাজের খাওয়া-পরা, ব্যবসা-বাণিজ্য, স্বাস্থ্য ও 
শিক্ষা, সবই ক্রমে ক্রমে নিজের আয়ত্তাধীন করিল । আমাদের 
দেশে শ্রাম-পঞ্চায়ত বা কামার-কুমারদের জাতিগত পঞ্চায়তগুলি 
সম্পূর্ণ বিলুপ্ত না হইলেও তাহাদের কাজ রাষ্ট্র অনেকাংশে 
সঙ্কুচিত করিয়াছিল ৷ যাহারা রাষ্ট্র চালাইতেন, তাহাদের এই 
ব্যবসায়ে যথেষ্ট লাভ হইতে লাগিল ৷ এঁখ্বর্য মান প্রতিপত্তি সবই 
তাহাদের ভাগ্যে যথেষ্ট জুটিল, এবং এই ব্যবস্থাকে কায়েমী 
রাখিবার জন্য তাহারা দেশরক্ষার সম্পূর্ণ ভার, অর্থাৎ অন্ত্শস্ত্ 
সম্পূর্ণ করায়ত্ত করিয়া দেশের জনসাধারণকে সেই বিদ্যা হইতে 
এর্য দেখিয়া অপর দেশের শক্তিশালী লোকে প্রলুব্ধ হইল, 
ভারতও পুনঃ পুনঃ আকত্রমণের.ফলে স্বীয় স্বাধীনতা হারাইয়া 
বসিল।. এদেশের শাসকবৃন্দ শুধু নিজে মারা পঁড়িলেন 

না, যে প্রজাবৃন্দকে ঠুঁটো করিরা রাখিয়াছিলেন তাহারাও মারা 
পড়িল ৷ 

আজ যদি আমরা বাঁচিতে চাই, সত্যকারের স্ব-রাজ লাভ 
করিতে চাই, তাহা হইলে সমাজ এবং রাষ্ট্র উভয় পরিচালনার 
ভার সম্পূর্ণ অপরের হাতে তুলিয়া দেওয়া চলিবে না ৷ তাহাকে 
বিপদ হইতে রক্ষা করার ভারও ঠিকার চাকরের উপরে ন্যস্ত 
রাখিলে চলিবে না। আলস্তের আকর্ষণে বা ভয়ের বশে 
কল্যাণের যথার্থ পথ হইতে বিচলিত হইলে চলিবে না । আমরা 
ভুলিতে চাই না যে, রাজশক্তি বা রাজকর্মচারী দেশের সবটুকু 
নৱ ৷ যীহার৷ রাজ্য চালাইয়া থাকেন, তাহারা জনমতের দ্বারা 
নির্বাচিত ব্যক্তি হইলেও অবশ্য বার বার বলিয়া থাকেন, 
তোমাদের কোন ভাবনা নাই। আমরা পটু ব্যক্তি, নিপুণ ব্যক্তি, 
দেশকে রক্ষা করিবার যথেষ্ট অস্ত্রশস্ত্র যোগাড় করিয়াছি । 
তোমরা আমাদের উপরে বিশ্বাস রাখিও। সময়মত খাজনা 
দিও। দরকারমত খাটিয়া যাও, আমরা সব সামলাইব ৷ 
কিন্তু আমরা ইহা স্বীকার করিব না । কাজ হইল আমাদের , 
সেদিকে আমরা সজাগ দৃষ্টি রাখিব না তো কে রাখিবে? 
এইরাপ অবহেলার ফলেই ত একদিন আমাদের সর্বনাশ ঘটিয়াছে, 
পরাধীনতার ভূত ঘাড়ে চাপিয়া সমগ্র দেশকে হতণ্রী শ্বাশান- 
ভূমিতে পরিণত করিয়াছে। এ মায়ায় আর ভুলিতে চাই না । 
নূতন জীবনতরু ভারতভূমিতে আমরা রোপণ করিতে চাই, 
খামখেয়ালী ভাইয়ের মত তাহার চারিদিকে স্বাধীন রাষ্ট্রের 
বেড়াটুকু বাধিয়াই ক্ষান্ত হইব না, বরং দিদির মত অনলস অম্লান 


গড়ার কাজ এবং তাহা রক্ষ! করার কাজ ১৩. 


দৃষ্টি লইয়া সর্বদা তাহাকে ঘিরিয়া রাখিব ৷ বেড়া হয়ত বাঁধিতে 


হইবে, রাষ্ট্র হয়ত বাদ দেওয়া চলিবে না, কিন্তু তাহ! যতটুকু না! 
করিলে নয়। 

স্বাধীনতার চেয়ে স্ব-রাজ বড়। আজ স্বাধীনতা বলিতে 
বুঝি নিজেদের জাতির অধীন একটি রাষ্ট্র, যে রাষ্ট্র সাজের সমগ্র 
জীবনকে নিয়ন্ত্রণ করিতে চায় ॥ স্বরাজ বলিতে বুঝি এমন 
ব্যবস্থা, যেখানে প্রতি মানুষের স্বীয় জীবনের উপরে অধিকার 
অনেকাংশে অক্ষুপ্ন আছে । সমাজের বৃহৎ কাজ চালানোর জন্য 
সে অপর মানুষের সঙ্গে স্বেচ্ছায় সহযোগিতা করে এবং যে 
সহযোগিতার ব্যবস্থা গড়িয়া উঠে, তাহা শাসন বা দণ্ডের দ্বারা 
মানুষকে চালায় না। সুবিধা হইবে, ইহা বুঝিয়াই সেখানে 
সকলে আনন্দিত চিত্তে নিজেদের হাতে গড়া বিধিনিষেধ মানিয়া' 
চলে। এই স্বরাজের ব্যবস্থায় রাষ্ট্রও হয়ত থাকে, কিন্তু 
আজকার তথাকথিত “স্বাধীন’ রাষ্ট্রের মধ্যে যে অত্যধিক দণ্ডশক্তি 
রাষ্ট্রপতিদের হাতে তুলিয়া দেওয়া হইয়াছে, তাহা থাকিবে না । 
সমাজের নিয়ন্ত্রণ যথাসম্ভব ছোট বড় পধ্চায়তের মারফত চলিবে 
এবং সেই পঞ্চায়তগুলি কোনও শ্রেণীবিশেষের সুবিধার জন্য 
রচিত না হইয়া সমগ্রের কল্যাণচেষ্টাতেই কেবল নিযুক্ত থাকিবে ৷ 
জোর ৰা. দণ্ডের সাহায্যে মানুষকে গৃহপালিত পশুর মত 
পরিচালিত করিতে . হইবে না। এমন সমাজে. কোনও 
মানুষই প্রকৃতি-প্রদত্ত শারীরিক শ্রম ব| শরীরযজ্ঞের দায়িত্ব 
87888 শোষকের 
স্থান আর থাকিবে না । 

গঠনকর্ম ও শান্ত প্রতিরোধ 


গান্ধীজী নূতন জীবন গড়ার যে পথ দেশবাসীকে 
শিখাইতেছেন তাহার নাম গঠনকর্ম, এবং তাহা রক্ষা করিবার যে 
_ নূতন কৌশল উদ্ভাবন করিয়াছেন ও ক্রমে ক্রমে অভিজ্ঞতাবৃদ্ধির 
সহিত যাহার উন্নতিবিধান করিতেছেন, তাহার নাম শান্ত 
প্রতিরোধ । শান্ত প্রতিরোধের বিশেষত্ব হইল, ইহার দ্বারা 
নিরস্ত্র অতিসাধারণ স্ত্ী-পুরুষেও স্বীয় স্বরাজব্যবস্থাকে বাঁচানোর 
জন্য সংগ্রাম করিতে পারে। ইহার বিষয়ে পরে বিস্তারিত 
আলোচনা করা যাইবে ৷ 

উপস্থিত, গান্ধীজী আমাদের গঠনকর্মের দিকে একান্তভাবে 


মনঃসংযোগ করিতে বলিতেছেন । দেশে সমস্যার ত অভাব নাই | * 


'অন্নবস্ত্রের অনটন, বেকারদশা, অশিক্ষা "ও. কুশিক্ষা, পরস্পরের 
মধ্যে বিশ্বাসের অভাব, পরকে বাদ দিয়া নিজে লাভবান হইবার 
চেষ্টা, অপরকে 'ছোট করিয়া নিজে বড় ইহা প্রতিপন্ন করার চেষ্টা, 
সব মিলিয়া যেন জীবনের শশ্যভুমিকে- একেবারে আগাছায় 
ছাইয় ফেলিয়াছে। ভাল গাছের চারা -বুনিলেও যেন: তাহার 
কণ্ঠরোধ হইয়া যায় ॥ রোগ অবশ্য পুরাতন, তবু হতাশ হইবার 
কিছু নাই ৷ -পরমহংসদেব বলিতেন, ঘরের ভিতরে হাজার 
বছরের : অন্ধকার জমিয়া আছে, কিন্তু যে দিন গৃহলক্ষ্মীর 
মঙ্গলহত্তের প্রদীপ সেখানে জলিয়া উঠে, সেই মুহূর্তেই যুগ- 
ষুগান্তের সঞ্চিত অন্ধকার নিমেষে ঘুচিরা যায় ৷ আমাদের 
দারিজ্রয”ও পরাধীনতার গ্রানি_ যত দিনের পুরাতনই হোক না 
কেন, যে মুহূর্তে আমরা ভাবিব, আজ. হইতে আমরা স্বাধীন 


গড়ার কাজ এবং তাহা রক্ষা করার কাজ ১৫. 


হইব, জীবনের অচল জগন্নাথের রথকে সকলে একসঙ্গে উৎসাহের 


সোনার কাঠির স্পর্শে মুখচোখের রঙ আমাদের সোনার দীপ্তিতে 


. ভরিয়া -উঠিবে | 


ইহার জন্য চাই সাহস, চাই সঙ্কল্প, চাই ত্রতে নিষ্ঠা, চাই 
পরস্পরের মধ্যে অন্তরের ভালবাসা ও সহযোগিতা: যাহা নাই, 
তাহা গড়িয়া তুলিতে হইবে ৷ প্রতি বৎসর আমরা মা দুর্গার 
মৃন্ময়ী মুতি গড়িয়া তুলি । এবার স্বরাজ লাভের জন্য ভবিস্যৎ 
সমাজের চিন্ময়ী মুতি গড়িয়া তুলিব ৷ আমরা গড়িতেও পারিব, 
সকলে মিলিয়া মরণের বীর্যের দ্বারা তাহা রক্ষাও করিতে পারিব ৷ 
কোনও কারণে শুধু রাষ্ট্রের উপরে গড়া বা রক্ষা করার সকল 
ভার তুলিয়া দিয়া নিশ্চিন্ত হইব না । . 

হিন্দীভাষায় একটি সুন্দর গান আছে'। তাহার কয়েক ছত্র 
এইরূপ-_ 
উঠ জাগো মুসাফির ভোর ভৈও । 
আব রৈণ কঁহা যো শোয়ত হৈ ॥ 
যো শোয়ত হৈ সো খোয়ত হৈন। 
যো জাগত হৈ সো৷ পাওয়ত হৈ ॥ 


হে যাত্রী, ভোর হইয়াছে । ' রাত্রি আর কোথায় যে এখনও 


শুইয়া আছ? যে ঘুমাইয়া থাকে তাহার সব খোয়া যায় । যে 
জাগিয়া থাকে সে-ই সাধনার ধন লাভ করে| তবু তুমি 
ঘুমাইয়া থাক কেন? ve জা ভোরের আলো? 
উঠিয়াছে। 


গঠনকর্মের মূল উদ্দেশ্য কি 
উৎসাহের জোয়ার ভাটা 

গড়ার কাজে উৎসাহ'চাই, এ কথা সকলেই বুঝিতে পারেন । 
কিন্ত আলস্য যেন আমাদের মজ্জার মজ্জায় প্রবেশ করিয়া 
আছে । আমাদের বাল্যকালে সংসারে খাওয়াদাওয়ার যে 
সচ্ছলতা ছিল আজ আর তাহা নাই। আজ অনেকের ঘরে 
স্বাচ্ছন্দ্য ১৯১৪ সালের মহাযুদ্ধের পর হইতেই. যেন ক্রমশ 
সঙ্কুচিত হইয়া আসিতেছে । টাকার দাম কম বেশি হওয়ার 
ফলে কখনও মধ্যবিত্ত চাকুরিজীবী কষ্ট পায়, কখনও বা৷ চাষীদের : 
কষ্ট হয়। কিন্ত মোটের উপর দেশের মধ্যে দারিজ্যের মাত্রা 
বাড়িয়াই চলিয়াছে। ১৯৩৯ সাল হইতে সমগ্র পৃথিবীর উপরে 
যে ভয়াবহ দুদিনের সূত্রপাত হইয়াছে, তাহার ফলে শুধু যে 
যুদ্ধের চোটেই মানুষ মারা গিয়াছে তাহা নয়, অনাহারে এবং 
রোগভোগ করিয়াও লক্ষ লক্ষ মানুষ প্রাণ হারাইয়াছে। কতদিনে 
যে এই অবস্থার অবসান ঘটিবে, সে কথা আজ কেহ ভরসা 
করিয়া ভাবিতেও পারে না । 

১৯২০ সালে যখন প্রথম ভারতবর্ষে অসহযোগ আন্দোলন 
শুরু হয়, তখনই গান্ধী মহারাজ ব্যাপকভাবে চরকাচালানোর 
কথা বলিয়াছিলেন । তিনি চাহিয়াছিলেন, দেশের লোক অন্তত 
বস্ত্ের ব্যাপারে স্বাবলম্বী হইয়৷ উঠুক ৷ বিলাতী বর্জনের দ্বারা 
ইংরেজ জাতিকে জব্দ করিবার অভিপ্রায় তাহার ছিল- না । 


গঠনকর্মের মূল উদ্দেশ্য কি ১৭ 


তিনি বলিয়াছিলেন, মানুষে যেমন নিজের নিজের বাড়িতে ভাত 
খায়, তেমনই ভাবে যদি সুতা কাটিরা গ্রামের তাতীকে দিয়] 
_ বুনাইয়া৷ নিজের কাপড়ের বন্দোবস্তটুকু করিয়া লয়, তাহা হইলে 
বৎসর বৎসর বিদেশে আমরা কাপড় খরিদ করিবার জন্য যে ৬ 
কোটি টাকা পাঠাইয়! থাকি, তাহা দেশের মধ্যে থাকিয়া যাইবে এবং 
জনসাধারণ কাজের অভাবে দারিদ্র্য ভোগ না করিয়া খানিকট! 
লাভবান হইবে । তিনি আরও মনে করিয়াছিলেন, যদি 
হইলে মানুষের উৎসাহ বাড়িবে এবং ক্রমে ক্রমে তাহারা কাপড় 
ছাড়া নিত্যপ্রয়োজনীয় অন্যান্য যাবতীয় জিনিসপত্র গ্রামের মধ্যে 
অথবা কাছাকাছি গড়িয়া লইবার বন্দোবস্ত করিবে । ফলে 
সকলের আথিক অবস্থারও উন্নতি ঘটিবে এবং স্বাবলম্বনের 
শক্তিও বৃদ্ধি পাইবে । 

কিন্তু গান্ধীজী ঠিক যেমনটি চাহিয়াছিলেন তেমনটি ঘটে 
নাই। প্রতিবার আন্দোলনের সময়ে কিছুদিনের জন্য জন- 
সাধারণের মনে উৎসাহ উদ্দীপনা দেখা যায় । যে সকল কর্মী 
রাজনৈতিক আন্দোলনে যোগ দেন, তাহাদিগকে নানাবিধ 
নির্যাতন ভোগ করিতে হয়। অবশিষ্ট সকলে সহানুভূতি 
দেখাইবার জন্য আগ্রহান্বিত হইয়া কেহ চরকা ধরেন, কেহ 
সিগারেটের পরিবর্তে বিঁড়ির অভ্যাস করেন, দেশে বিদেশী 
জিনিসের বিক্রয় কমিয়া যায়, সকলের মধ্যে বিলাসিতাবর্জনের 
একটি শুভ আকাত্ষার উদয় হয় । কিন্তু কিছুকাল পরে যখন 
আন্দোলনের বেগ মন্দীভূত হইয়া আসে, তখন আবার পুরান 

২ 


১৮ গান্ধীজী কি চান 


অভ্যাসগুলি একে একে ফিরিয়া! আসে, মানুষ সস্তার কাপড় 
খোজে, নিজে ব্যবস্থা করিয়া স্থৃতা কাটিয়া কাপড় করার কথা 
স্ভুলিয়া যায়। কর্মীরা চেষ্টা করিলেও তখন চরকা সম্বন্ধে 
উৎসাহ জাগাইতে পারেন না। কৈবল যাহারা নিতান্ত গরিব, 
তাহাদের মধ্যে দিনে ছুইএক আনা রোজগারের আশায় চরকা 
টিকিয়|৷ থাকে । কিন্তু সেই গরিবের! পয়সার জন্যই সুতা কাটে, 
নিজেদের পরনের জন্য নয়। সেই কাপড়ও শহর-বাজারেই 
‘বিক্রয় হয় । যাঁহাদের মনে স্বদেশী ত্রতে নিষ্ঠা অবিচল থাকে, 
তাহারা বেশি দাম দিয়াও খাদি কেনেন, ফলে কয়েকজন গরিব 
দিনান্তে ছুইমুঠা অন্নের আস্বাদ পায়। কিন্তু গান্ধীজী ঠিক 
এমনধারা খাদি বা এরূপ গঠনকর্ম চান নাই। তিনি কি চান, 
সেই কথাটি বুঝাইবার জন্য ব্যক্তিগত অভিজ্ঞতার একটি ইতিহাস 
দিয়া আরম্ত করিব । 


খাদি-সংঘের ইতিহাস 


১৯৩০ সালে সত্যাগ্রহ আন্দোলনের সময়ে বীরভূমের 
অন্তর্গত বোলপুর সহরে খাদি-সংঘ নামে একটি ক্ষুদ্র দোকান 
'খোলা হয়। প্রথমে এখানে কলিকাতা হইতে আনা কিছু চরকা 
এবং খাদি বিক্রয়ের বন্দোবস্ত করা হইয়াছিল । এই অবস্থাতে 
আমি ব্যক্তিগতভাবে খাদি-সংঘের সহিত যুক্ত হই। অল্পদিনের 
মধ্যে খাদি-সংঘের কর্মীরা খাদি উৎপাদনের সংকল্প গ্রহণ 
'করিলেন। দেশে তখন বিরাট সত্যাগ্রহ আন্দোলন চলিতেছে, 
অর্থের অভাব হইল না। অল্প চেষ্টায় শহরে সাত শত টাকা 


গঠনকর্মের মূল উদ্দেশ্য কি ১৯ 


টাদা উঠিল, এবং সেই টাকার সাহায্যে বোলপুরেই চরকা এবং 
যথাযোগ্য ব্যবস্থা হইল । এক, তুলার গাঁট খরিদ করা ছাড়া 
বাহিরের উপর আর নির্ভর করিতে হয় নাই । 

আন্দোলনের প্রথম ঝৌক কাটিয়া যাওয়ার পর খাদি সম্বন্ধে 
একে একে নানাবিধ প্রশ্ন উঠিতে লাগিল, খাদি পড়তায় পোষায় 
কি না, এ সময়ে আরও লাভজনক কাজ করিলে দোষ কি; 
ইত্যাদি। সংঘের কর্মীরা সকলকে বুঝাইতেন, অধিক লাভের 
কাজ পাওয়া গেলে সেই কাজ করাই ভাল । কিন্তু না পাইলে 
অবসর সময়টুকু অপচয় না করিয়া যদি সামাহ্য শারীরিক 
পরিশ্রমে পরনের কাপড়খানা পাওয়া! যায়, সেটা কি কম লাভের 
কথা? যাহারা চরকা ছাড়েন নাই, তাহারা ইহা স্বীকার 
করিতেন এবং কয়েকজন উৎসাহী দোকানী দোকানে বসিয়াই 
দ্বিতীয় বৎসর দুর্গাপূজার পূর্বে তিন চার মাসের মধ্যে তিন খানা 
হইতে ছোট বড় তের খানা পর্যন্ত কাপড়ের মত স্তৃতা কাটিয়া 
লইয়াছিলেন। ফলে বোলপুর শহরে গৃহস্থদের অন্তত এইটুকু 
ধারণা হইয়াছিল যে নিজেদের পরনের কাপড়ের মত স্বৃতা যে 
কোন গৃহস্থ অনায়াসে কাটিয়া লইতে পারে, কেবল চেষ্টা থাকা 
দরকার। দ্বিতীয়ত, খাদি বিক্রয় করিবার জন্য কোন বাজার 
খুঁজিতে হয় না, সর্বত্র ইহা বিক্রয় করা সম্ভব । বিক্রয় না 
হইলেও অন্তত নিজে ব্যবহার করা চলে । 

খাদি-সংঘের পক্ষ হইতে কয়েকটি বিষয়ে সজাগ দৃষ্টি রাখা 
হইয়াছিল ৷ যতগুলি চরকা৷ চলিত, কর্মীর! প্রতিদিন নিজের নিজের 


| ঘুরিয়া সেগুলিকে চালু রাখিতেন। মালদড়ি ঠিক 
রাখা, টাকুর টাল ভাঙ্গিয়া দেওয়া, সুতা গুটানোর সম্বন্ধে 
সাবধানতার বিষয়ে সব সময়েই তাহারা দৃষ্টি রাখিতেন ! সুতা 
বুনানোরও স্ুবন্দোবস্ত করা হইয়াছিল । ফলে খাদি-সংঘের 
কাজ বেশ ভালভাবেই চলিতে লাগিল । 

ছুই বৎসর চলার পর দেশে আবার ধরপাকড় শুরু হইল ৷ 
তখন কর্মীদের মধ্যে কয়েকজন কারারুদ্ধ হইলেন এবং খাদির 
কাজও ক্ষতিগ্রস্ত হইল। জেলে থাকাকালীন আমার মনে 
গাহ্ধীজীর খাদি সম্বন্ধে উপদেশগুলি বিশেষভাবে আলোড়নের, 
সৃষ্টি করে। কোনও গ্রামে একটি প্রতিষ্ঠান গড়িয়া তোলা, 
অনেকের পক্ষে খুব কষ্টকর নয় । হয়ত প্রথমে সর্বত্র বাহিরের 
অর্থবল অথবা বুদ্ধিবলের প্রয়োজন হয়। কিন্তু কাজকে চালু 
রাখার জন্য স্থানীয় লোকেরা যদি সর্বদা বাহিরের দিকে তাকাইয়া 
থাকে তাহা হইলে ত চলে না। নিজের কাজকে সত্যসত্যই, 
‘নিজের করিয়া চালাইতে হইবে ৷ এই উদ্দেশ্যে, মুক্তি পাইবার, 
পর যখন বোলপুরে ফিরিয়া গেলাম তখন প্রথম হইতেই ইচ্ছা 
হইল, নিজে বিশেষ কিছু না করিয়া স্থানীয় কর্মীদের চেষ্টাকেই 
জাগ্রত করিতে হইবে । কিন্তু দুঃখের বিষয়, কোথাও না 
কোথাও গলদ থাকার ফলে মনের মত সাফল্য লাভ করিতে 
পারি নাই। আমি উপস্থিত থাকিলে কর্মীগণের মধ্যে যে 
কর্মতৎ্পরতা দেখা যাইত, অপর সময়ে তাহা টিকিত না । ফলে 
প্রতিষ্ঠানের ক্ষতি হইতে লাগিল, কাজও ক্রমে সঙ্কুচিত হইয়া 

গঠনকর্মের মূল উদ্দেশ্য কি ২১ 
মত বজায় রাখা চলিত, কিন্তু সে’তো রোগ সারিবার লক্ষণ নয়, 
ষধের জোরে রোগীকে জীয়াইয়া রাখিবার ব্যবস্থা । 

ঠিক কোন্‌ উপায়ে দেশের জনসাধারণের মধ্যে আলস্ত ও 
পরনির্ভরশীলতাকে স্থায়ীভাবে দূর করা যায় জানি না, কিন্তু এ 
কথা বুঝি যে এই তমোভাবকে দূর করিতে না পারিলে মানুষের 
চরিত্রের বর্তমান অবস্থার উপর কোনও স্থায়ী কল্যাণের সৌধ 
রচনা করা আদৌ সম্ভব নয় । 

গঠনকর্মের মূল উদ্দেশ্য 
শক্তিকে জাগ্রত করিতে হইলে, তমোভাব দুর করিবার জন্য, 
রাজসিক শক্তির আশ্রয় লওয়া চলে কি না। মানুষ কি 
একেবারে সাত্বিক হইতে পারিবে? খাদি এবং কুটিরশিল্পকে 
পুনরুজ্জীবিত করিতে পারিলে গাঁয়ের লোকের খানিক আথিক 
উন্নতি সম্ভব ॥ যদি তাহারা এই কাজকে প্রয়োজনীয় বলিয়া 
মনে করে এবং নিজে চালাইতে থাকে, তাহা হইলে গ্রামের 
কল্যাণ হইবে সন্দেহ নাই। কিন্তু ইহাতে যেরূপ দৃঢ় নিষ্ঠার 
প্রয়োজন, তাহার উপযুক্ত উৎসাহ ত দুর্লভ । তাই খাদির 
কাজের পরিবর্তে আমরা যদি মানুষকে খণ্ড খণ্ড সংগ্রামে 
উৎসাহিত করি এবং সেই সুযোগে উত্তরোত্তর সংঘবদ্ধ করিয়া 


তুলি, তাহা হইলে দোষ কি? জমিদার মহাজন অথবা সরকারী /৫ 


প্রতিষ্ঠানসমূহ প্রজার নিকট হইতে যে মুনাফা আদায় করে 
প্রজার পক্ষে তাহার তুলনায় যৎসামান্য লাভ হয় । এগুলির 

২২ গান্ধীজী কি চান 


কমানোর চেষ্টায় মানুষকে সহজে সংঘবদ্ধ করা যায় এবং 
উৎসাহের সঙ্গে তাহারা সংগ্রামও করিতে পারে । খাদি উৎপাদন 
বা৷ কুটিরশিল্পের প্রতিষ্ঠানে আধিক লাভ আছে বটে, কিন্ত 
অত্যাচারের বিরুদ্ধে সংগ্রামে মানুষের মন যেমন সহজে সাড়া 
দেয়, খাদির কাজে তাহা! সম্ভব নয়। অতএব গান্ধীজীকে প্রশ্ন 
করা হইল, খাদির মারফত আত্মশক্তি জাগানো অপেক্ষা খণ্ডযুন্ধের 
সাহায্যে সেই চেষ্টা করা কি ভাল নয়? 

উত্তরে গান্ধীজী যাহা বলেন সেটি আমাদের সকলের 
প্রণিধানের যোগ্য । তাঁহার কথা হইল, অহিংস বিপ্লবের জন্য 
ঘে-জাতীয় শক্তির প্রয়োজন, গঠনকর্সের বিবিধ কাজের ভিতর 
দিয়াই তাহা আমরা সম্যকৃভাবে স্থজন করিতে পারি । খণ্ডযুদ্ধে 
মানুষের উৎসাহ আশু দেখা দেয় সত্য, কিন্ত এরূপ উৎসাহের 
উপরে আমরা অত্যধিক নির্ভর করিতে পারি না। সচরাচর 
মানুষের অত্যাচার নিরোধের চেষ্টা দমকা আসে, দমকা যায় 
সেইজন্য তাহারা অপরের উপর দৈনন্দিন রাষট্রসালনার ভার দিয়া 
রাখে, অবস্থা নিতান্ত খারাপ হইলে তখন অতিষ্ঠ হইয়া বিপ্লব 
বাধায়। আবার অবস্থার পরিবর্তন ঘটিতে না ঘটিতে বিমাইয়া 
পড়ে। এই মনোভাব যতদিন থাকিবে ততদিন প্রকৃত স্ব-রাজ 
প্রতিষ্ঠিত হওয়া সম্ভব নয়। স্বরাজের সৌধ শুধু অবিচল জাগ্রত 
মনোভাবের উপরেই গড়িয়া তোলা সম্ভব ৷ 

গ্রামকে স্বাবলম্বী করার চেষ্টায়, যাবতীয় সামাজিক বৈষম্য ও 
দুর্নীতিকে আইনের পরিবর্তে জনশিক্ষার দ্বারা স্থায়ীভাবে দূরীভূত 
করার চেষ্টায়, আমরা সেই স্বাবলম্বী মনোবৃত্তির স্বজন করি ৷ 


গঠনকর্মের মূল উদ্দেশ্য কি ২৩ 


স্বাবলম্বী স্বয়ংসম্পূর্ণ সামাজিক ভেদবৈষম্যবিহীন গ্রামগুলি 
আমাদের ভবিষ্যৎ সমাজের অঙ্কুর । বর্তমান অত্যাচার নিবারণের, 
জন্য গ্রামের মানুষকে দলবন্ধ করিবার রাজনৈতিক উদ্দেশ্য লইয়া। 
আমরা খাদির কথা বলি না। খাদির লক্ষ্য তদপেক্ষা মহৎ ॥ 
আঠার দফা গঠনকর্মের দ্বারা আমরা যে স্বরাজের আদর্শ গড়িতে 
চাই, সেখানে সকলে আলস্য পরিহার করিবে, বুদ্ধি বিক্রয় করিয়া 
কেহ রোজগার করিবে না। সকলেই কায়িক শ্রমের দায়িত্ব 
স্বীকার করিবে । ধনী নির্ধন ভেদ থাকিবে না। সকলে স্ব স্ব 
ক্ষমতাকে সর্বজনের কল্যাণের নিমিত্ত সাধ্যমত প্রয়োগ করিবে ॥ 
তখন সকলের অধিকার সমান হইবে, অর্থাৎ অপরের কোন, 
ক্ষতিসাধন না করিয়া সকলে স্বীয় অন্তরের বৃত্তিগুলিকে বিকশিত 
করিবার মত সুযোগ লাভ করিবে । 

গান্ধীজা আরও বলিয়াছিলেন, ভারতবর্ষের বিভিন্ন স্থানে যদি 
আমরা নানাবিধ খণ্ডসংগ্রামে লিপ্ত হই, তাহা হইলে সমস্ত 
ভারতবর্ষময় জনসাধারণের মধ্যে একাত্মবোধ জাগ্রত করা৷ 
অপেক্ষাকৃত কঠিন হইবে । আমাদের গঠনকর্মচেষ্টার মধ্যে 
একটি লক্ষ্য স্থির থাকা প্রয়োজন । আমরা ভবিষ্যতে যে সমাজ 
গড়িয়া তুলিতে চাই, তাহার প্রতি দৃষ্টি যেন অচঞ্চল থাকে” 
আমাদের সকল কর্ম যেন তাহারই অনুকুল হয়। গড়ার কাজ 
যদি নিরবচ্ছিন্ন ভাবে চলে তবে তাহার বিরোধী শক্তিগুলি 
আমাদের উদাসীনত৷ এবং সহযোগিতার অভাবে আপনিই ক্ষয় 
প্রাপ্ত হইবে, পৃথকৃভাবে বিরুদ্ধ শক্তির সহিত সংগ্রামের হয়ত 
প্রয়োজনই হইবে না৷ 


২৪ গান্ধীজী কি চান 


অতএব ভবিধ্যতের আদর্শ সমাজ সংগঠন করিতেছি, তাহার 
ভিত্তি স্বরূপ মানুষের আত্মশক্তির উদ্বোধনে সহায়তা করিতেছি, 
এই বুদ্ধি লইয়া কর্মীগণকে অগ্রসর হইতে হইবে | 


কর্মীদের প্রতি নির্দেশ 


.. গঠনকর্মের উদ্দেশ্যকে স্বীকার করিলে কর্মীদের দায়িত্ব 
অতিশয় বৃদ্ধি পায় । যেখানে কোনও কর্মী সংগঠনের চেষ্টা 
করেন সেখানে তাহাকে প্রথমে যথেষ্ট পরিশ্রম করিতে হয় সত্য । 
এরূপ চেষ্টার ফলে সচরাচর তাহার কতকগুলি এখর্যলাভ হয় 
লোকে তাহার কথা মানে, তাহার যশঃপ্রাপ্তি হয়, হয়ত বা 
গুরুতর দায়িত্ব অর্পণ করিয়৷ লোকে তাহাকে সম্মান করে । কিন্তু 
যদি এই বিভুতির দ্বারা তিনি আবন্ধ হন তবে মূল বস্তু হইতে 
তাহার দৃষ্টি সরিয়া যায়, মানুষের আত্মশক্তিকে জাগানোর চেষ্টাও 
ক্রমশ ক্ষীণ হইয়া আসে । পরমহংসদেব যোগ-সাধনের সম্বন্ধে 
বলিতেন, যোগী কিছুকাল সাধনার পর অণিমা লঘিমা প্রভৃতি 
যাবতীয় সিদ্ধির অধিকারী হন। কিন্ত যদি এই সিদ্ধাইএর 
লোভ নষ্ট করিয়া আরও অগ্রসর হইবার মত অধ্যবসায় তাঁহার না 
থাকে তবে যোগীর পক্ষে অবশেষে পতন অনিবার্ধ। 

দেশসেবার সম্পর্কেও এ কথা বলা চলে । ইহাও ত এক- 
প্রকার সাধনা । আমরা শুধু নিজের সিদ্ধি চাই না, জগতের 
সর্বজন দুঃখের সাগর অতিক্রম করিতে সমর্থ হোক, ইহাই 
আমাদের চরম লক্ষ্য। কিন্তু সে পথে পরের উপর নির্ভর করা 
চলে না। স্বরাজের উপযোগী আত্মশক্তির বিকাশ সাধন করিতে 

গিয়া যদি আমরা এশ্বর্যের মধ্যে নিজে আবদ্ধ হই তবে জনগণের 
আত্মশক্তি জাগিবে কেমন করিয়া ? যে প্রতিষ্ঠান আমাদের 
চেষ্টায় গড়িয়া উঠিয়াছে, অবশেষে লোকে যেন আমাদিগকে 
সম্পূর্ণ বাদ দিয়া, আমাদের ভুলিয়া গিয়া, নিজেরা নিজের 
কাজের জন্য প্রতিষ্ঠানটিকে চালাইতে পারে। তবেই আমাদের 
কাজ পরিপূর্ণ হইবে । আমরা স্বীয় জ্ঞান বুদ্ধি শক্তি সামর্থ্য 
দিয়া গঠনকর্মে সহায়তা করিব সত্য, কিন্তু শেষে যেন আমরা 
নিশ্চিহ্ন হইয়া যাই । বাড়ি তৈয়ারির সময়ে ভারা বাধিতে হয়, 
কিন্তু তৈয়ারি শেষ হইলে ভারার চিহ্নমাত্র থাকে না । 
জলের নিজের কোনও আস্বাদ নাই, কিন্তু তাহাতে যখন 

সিছরির স্বতন্ত্র অস্তিত্ব থাকে, জল হইতে তাহাকে আলাদা করিয়া 
দেখা যায়, ততক্ষণ সে জলে গলে নাই । আমরাও গঠনকর্মের 
মধ্যে যদি জনসাধারণ হইতে স্বাতন্ত্য বজায় রাখিয়া চলি, 
বাহিরের টাকার উপরে, বাহিরের বাজারের উপরে, বাহিরের 
লোকবলের উপরে নির্ভর করি, অথবা জনগণের মধ্যে থাকিয়াও 
পদগৌরব লাভের ছারা তাহাদের উধ্বে আসন রচনা করি, তাহা 
হইলে মিছরির দানার মত আমাদের স্বাতন্ত্য বজায় থাকিবে । 
জনসাধারণের জীবনকে আমরা গলিয়া গিয়া সমৃদ্ধ করিতে 
পারিব না। একটি বাউল গানে আছে__ 

প্রেমে জল হয়ে যাও গ'লে ॥ 

কঠিনে মেশে না সে। 

মেশে সে তরল হ'লে ॥ 
ইহাহািন আমাদেৰ পনটনকারির- মই তবেই হয়ত 

জগতের দরিদ্র বঞ্চিত মানুষ কোনদিন সত্যসত্যই মুক্তির 
আস্বাদলাভে সমর্থ হইবে ৷ 


একটি প্রশ্ন 


পাঠক হয়ত বলিবেন, আচ্ছা, কি উদ্দেশ্য লইয়! গঠনকর্মে 
অগ্রসর হইব, তাহা না হয় বুঝিলাম ৷ কিন্ত আমরা যাহা চাই, 
তাহা কি সব সময়ে পাওয়া যায়? নানারকম বিদ্ধ আসিয়া 
উপস্থিত হয়, তাহার কোনটি ভিতরের কোনটি বা বাহিরের ৷ 
একে একে এগুলির মীমাংসা হওয়া দরকার । আজ প্রথমে 
একটি প্রশ্ন করি । 

সে প্রশ্ন হইল এই যে, ১৩৫০ সালে বাংলা দেশে যখন 
মন্বন্তর চলিয়াছিল, মানুষ যখন ৩০1৪০ টাকা দিয়াও এক মণ 
চাউল কিনিতে পারে নাই, বাজারে যখন একখানিও পরনের 
কাপড় ছিল না, তখন চরকার দিকে মন দেওয়া হয়ত স্বাভাবিক । 
কিন্ত আবার যখন জিনিসপত্র সস্তা হইবে, তখন কি গৃহস্থ 
চরকার পাট তুলিয়। দিবে না? আমরা যদি বা জিদের বশে 
তখনও চরকার দ্বারা বস্ত্রের সংস্থান করি, চাষের সাহায্যে 
খাওয়ার ব্যবস্থা করিয়া লই, অন্যান্য দেশে কত অল্প পরিশ্রমে 
কলকজার সাহায্যে মানুষ অন্নবস্ত্রের সংস্থান করিতেছে, তাহা 
দেখিয়া আমরা তখন কি বিচলিত হইব না? সে অবস্থায় 
চরকার প্রতি আমাদের অঙ্ণুরাগ কখনও টিকিতে পারে কি? 

ইহার উত্তরে প্রথমেই বলা প্রয়োজন যে, গান্ধীজী যখন 
স্বয়ংসম্পূর্ণ গ্রামসংগঠনে কথ। বলেন, তাহার অর্থ এ নয় যে, 

মানুষ বহির্জগতের দিকে ফিরিয়া তাকাইবে না, কেবল কলুর 
চারিদিকে চিরকাল অন্ধের মত ঘ্ুরিয়া মরিবে । আজ জগতে 
নানাবিধ কলকারখানা, চলিতেছে, জিনিসপত্র গড়িতে আগের যুগ 
অপেক্ষা মানুষ অল্প পরিশ্রম করে, ইহার সবই সত্য । কিন্ত 
কলকারখানার মারফত একটি অঘটন ঘটিয়া গিয়াছে । আগে 
মানুষের খাওয়া-পরা ব্যাপারটি অনেকাংশে তাহার আয়ত্তের 
অধীন ছিল । শাসকবর্গ প্রজার উপর অত্যাচার করিলেও 
দেশনুন্ধ লোককে অন্নবস্ত্রের অভাবে মরণের দুয়ার পর্যন্ত ঠেলিয়া 
দিতে পারিতেন না ৷ কিন্তু যন্ত্রগের ব্যবস্থাই এমন যে দেশের 
সমস্ত লোকের খাওয়া এবং পরার, এক কথায় বাচিয়া থাকার, 
কলকাঠি শহর-বাজারের বাসিন্দা জনকয়েক শক্তিশালী মানুষের 
হাতে সমপিত হইয়াছে । যাহারা ধনবলে বা বুদ্ধিবলে বলীয়ান, 
যাহাদের নিকট অন্ত্রবল থাকায় সমগ্র শাসনভারও করায়ত্ত 
হইয়াছে, তাহাদের হাতে এখন দেশের জীয়নকাঠি মরণকাঠি দুটিই 
ন্যস্ত রহিয়াছে । ইচ্ছা করিলে, সৎলোক হইলে, তাহারা 
অপরকে যন্ত্রযুগের সুবিধার কিয়ৎপরিমাণ প্রসাদ দিতে পারে । 
কিন্ত নিজেরা বিপন্ন বোধ করিলে তাহারা প্রয়োজনমত সমস্ত 
দেশের মানুষকে কলের পুতুলের মত কখনও উঠায়, কখনও 
বসায়, কখনও যুদ্ধ করায়, এবং যখন যেরূপ প্রয়োজন, সেইরূপ 
কথাও বলায় ৷ 

এ অবস্থা যে শুধু ভারতবর্ষ চীন বা আফ্রিকার অধিবাসীদের 
মধ্যে আবদ্ধ তাহা নয়৷ ইংলগু-আমেরিকার মত ধনী দেশেও 

গরিবের অধিকার একই রকম | নামেই তাহাদের ভোট আছে, 
পার্লামেন্টে প্রতিনিধি পাঠাইতে পারে । কিন্তু নিজের জীবনের 
উপরে, খাওয়াপরার উপরে অধিকার আমাদের দেশেও 
জনসাধারণের নাই, ইংলণ্ড-আমেরিকাতেও নাই । 

যদি এই অবস্থা হইতে বাঁচার জন্য আমাদিগকে আপাতত 
মোটা ভাতকাপড়ের ব্যবস্থাটুকু নিজের চেষ্টার দ্বারা গড়িয়া 
তুলিতে হয়, এবং যদি সেই ব্যবস্থা সত্যই আমাদের আয়ত্তের 
অধীন থাকে, তাহা হইলে কি কম কথা? পরাধীন অবস্থায় 
কোনও দিন সুখে কোনও দিন দুঃখে কাটে | কিন্তু শক্তিশালীর 
প্রসাদভিক্ষু হওয়ার চেয়ে স্বাধীনভাবে, কিছু বেশি পরিশ্রম 
করিয়াও বাচিয়া থাকা কি ভাল নয়? স্বাধীনতা কি অমূল্য 
সম্পদ নয়? 

উত্তরে পাঠক হয়ত বলিবেন, তাহার প্রয়োজন কি? ধনোৎ- 
পাদনের যাবতীয় সরঞ্জাম জনকয়েক মানুষের ব্যক্তিগত সম্পত্তি 
হইয়া আছে বলিয়াই আজ এত দুঃখ, এত দুৰ্দশ৷। সেই 
সরঞ্জামগুলি যদি সর্বজনের অধিকারে আসে, পঞ্চায়তের অধীনে 
মাহিনাকরা কর্মচারীর দ্বারা পরিচালিত হয়, তাহা হইলে আমরা 
যন্ত্রযুগের সুখভোগ করিতে পারিব, অথচ বর্তমানের অন্ুবিধাগুলি 
ভোগ করিতে হইবে না । 

গান্ধীজী ইহার উত্তরে বলিতেন, ঠিক কথা । আমিও 
সম্পত্তি করিতে চাই । কিন্তু সেগুলিকে ব্যক্তির ব| শ্রেণীবিশেষের 
অধিকারমুক্ত করিয়া সাধারণের সম্পত্তিতে পরিণত করার পথ, 

আমার পক্ষে স্বতন্ত্র । রাষ্ট্রের শক্তির সাহায্যে এই বিপ্লবসাধন 
করার চেয়ে জনসাধারণের অহিংস-অসহযোগের দ্বারা আনীত, 
বিপ্লবের মারফত আমি এই পরিবর্তন ঘটাইতে চাই । ধনোৎ- 
পাদনের উপাদানও অবশেষে রাষ্ট্রের অধিকারে থাকার চেয়ে 
আমি বে-নরকারী পঞ্চায়তের অধিকারে রাখার পক্ষপাতী ৷ 

রাষ্ট্র এবং পঞ্চায়তের মূলে যে প্রভেদ আমি দেখিতে পাই, 
তাহা বলিতেছি। পঞ্চায়তের হাতে মানুষ শুভবুদ্ধির বশবর্তী 
হইয়া ক্ষমতা সঁপিয়া দেয়, শাসন করার অস্ত্র তাহার যৎসামান্য 
থাকে, মানুষকে রাজি করাইয়াই পঞ্চায়ত বেশির ভাগ কাজ 
চালাইয়। থাকে । কিন্তু রাষ্ট্রের গীড়নের ক্ষমতা অসীম । যাহারা 
রাষ্ট্র পরিচালনা করেন, তাহারা নিপীড়ন করিয়া বা শাসনের ভয় 
দেখাইয়াই কাজ হাসিল করিয়া লন। এই নিগীড়নেই আমার, 
বিশেষ আপত্তি। মানুষকে বাঁচিতে হইলে সমাজ গড়িতে হয়, 
প্রতিষ্ঠান গড়িতে হয় । কিন্তু সে প্রতিষ্ঠান এমন হওয়া প্রয়োজন 
যাহা নিগীড়নের উপরে প্রধানত নির্ভর করে না। তেমন 
প্রতিষ্ঠানের হাতে ধনোৎপাদনের ব্যবস্থাকে সঁপিয়া দিলে ত 
ভালই হয়। মানুষের খাওয়াপরার সরঞ্জামের উপর কোন, 
ব্যক্তির মালিকানা স্বত্ব থাকা উচিত নয়, প্রকৃতির জলবায়ুতে 
যেমন সকলের সমান অধিকার থাকা. উচিত, এ বিষয়েও 
তেমনই ৷ 

পঞ্চায়তের হাতে যদি মালিকানা স্বত্ব তুলিয়৷ দেওয়া যায়, 
তাহা হইলেই সব সমস্যা মিটিয়া যাইবে, ইহা কেহ বলে না। 
এইজন্য আমি চাই, জনসাধারণ যেন সকল অবস্থাতেই কেন্দ্রীয় 


৩০ গান্ধীজী কি চান 


কর্মচারীবৃন্দকে শাসনে সংযমে রাখিতে পারে । স্বাধীনতার মূল 
অর্থ আমি ইহাই বুঝিয়াছি যে, সেখানে মানুষ সমাজের কাজ 
নির্বাচিত প্রতিনিধির সাহায্যে চালায় বটে, কিন্তু ক্ষমতার 
অপপ্রয়োগকে সংযত করার শক্তি সর্বদা নিজের আয়ত্তের অধীনে 
রাখে । যদি মোটা ভাতকাপড়ের ব্যবস্থা মানুষ কোন সময়েই 
পরের হাতে তুলিয়া না দেয়, তাহা হইলে এইটি সম্ভব হয় । 
তাহার পর সুখস্বাচ্ছন্দ্যবৃদ্ধির জন্য কলকজ্জ| যতটুকু সত্যসত্যই 
প্রয়োজন, তাহা কেন্দ্রীয় পঞ্চায়তের অধীনেও দিতে আপত্তি 
নাই। জগতের কল্যাণের জন্য বিভিন্ন দেশের জনসাধারণ 
স্বতঃপ্রবৃত্ত হইয়৷ যদি কেন্দ্রগত কোন ব্যবস্থা করে, তাহাতেও 
আপত্তি নাই । জগতের চিন্তাশীল ব্যক্তিমাত্রেই ভবিষ্যতের জন্য 
এমনই এক আদর্শের বিষয়ে চিন্তা করেন, যেখানে প্রতি দেশ 
সমগ্র মানবজাতির কল্যাণের প্রতি লক্ষ্য রাখিয়া পরস্পরের সঙ্গে 
সহযোগিতা করিতেছে । কেন্দ্রীকরণকেই আমি ভয় পাই না, 
তবে সে কেক্দ্রীকরণ স্বেচ্ছায়, সমানে সমানে, মঙ্গলবুদ্ধির দ্বারা 
শাসিত হইবে। যে কেন্দ্রীকরণ অসমান শক্তিপুঞ্জের মধ্যে 
নিপীড়নের সাহায্যে গড়িয়া ওঠে, তাহার চেয়ে ভয়াবহ বস্তু আর 
কিছু নাই। বিকেন্দ্রীকরণের রস দিয়াই তাহাকে জীর্ণ করিয়া 
মঙ্গলজনক পদার্থে পরিণত করা সম্ভব 
দিলাম না বটে, কিন্তু যুক্তিগুলি সবই গান্ধীজীর বিভিন্ন সময়ের 
লেখা হইতে সংগ্রহ করা হইয়াছে । 

পাঠকের প্রথম প্রশ্নের উত্তর তাহা হইলে মোটের উপর 


গঠনকর্মের মূল উদ্দেশ্য কি ৩১ 
ইহাই দাড়াইল যে যদিও সচরাচর মানুষ অল্প আয়াসের পথ 
খোজে, মোটা ভাতকাপড়ের ব্যবস্থা যদিও বর্তমান অবস্থার 
বিরুদ্ধতায় নিজের করায়ত্ত করা যথেষ্ট আয়াসসাধ্য, তবু 
সত্যকারের স্বরাজ সাধনার জন্য মানুষকে এ চেষ্টা করিতেই 
হইবে । স্বাধীনতা বস্তুটি যেমন দুৰ্লভ, তাহার মূল্যও তেমনই 
বেশি। হঠাৎ দুইদিনের বৌকে হয়ত একদল লোককে শক্তির 
আসন হইতে তাড়াইয়া আর একদল পছন্দসই লোককে সেখানে 
বসানো যায়, কিন্তু মানুষ যদি তাহাদের হাতে মরণর্বাচনের সব 
ভার তুলিয়া দেয়, স্ৃতরাং তাহাদিগকে সংযত করিবার ক্ষমতা 
খোয়াইয়া বসে, তবে কেন্দ্রীয় শক্তির অপপ্রয়োগ ঘটিতে বিলম্ব 
হয় না। অসংহত শক্তির মাদকতায় ভাল মানুষও মন্দে পরিণত 
হয়। সেই কারণে আথিক শক্তিই হোক অথবা রাষ্ট্রীয় শক্তিই 
হোক, যথাসস্তব ছড়াইয়া রাখা ভাল ৷ বিকেক্দ্রীকরণের প্রধান 
যুক্তি তাহাই, অতএব জনসাধারণের স্বরাজসাধনার সহিত ইহার 
একান্তভাবে অঙ্গাঙ্গী সম্পর্ক রহিয়াছে । 


গান্ধীবাদ সম্বন্ধে তর্ক 
পাঠক । একটা কথা মশাই, আমাদের মাথায় ঢোকে ন| 
আজকের যুগে গান্ধীভক্তেরা চরকা চালাবার চেষ্টা করছেন কেন? 
যন্ত্রের সুবিধা ত্যাগ ক'রে চরকা বা গরুর গাড়ির যুগে কি ফিরে 
যাওয়া উচিত হবে ? 
মানুষ যখন নিজের হাতের জোরে বা গাই-বলদের সাহায্য 


৩২, গান্ধীজী কি চান 


ছোটখাট কল চালিয়ে নিজের ব্যবহারের সামগ্ৰী তৈরি ক'রে 
নিত, আজ পৃথিবী, তা থেকে অনেক এগিয়ে এসেছে । পৃথিবীর 
লোকসংখ্যা বেড়েছে, মানুষের চাহিদাও বৃদ্ধি পেয়েছে। এমন 
অবস্থায় পুরান যুগে ফিরে যাওয়া দু-চারটা দেশের পক্ষে হয়তো 
আজও সম্ভব । কিন্তু সবাই ধনবৈষম্য দুর করতে গিয়ে যদি 
গরুর গাড়ির যুগে ফিরে যায়, তা হ'লে সবাই গরিব হয়ে যাবে 
নাকি? ধনবৈষম্য দূর করার জন্যে কি সকলকে গরিব হ'য়ে 
সমান হতে হবে ? 

লেখক । আপনার প্রশ্ন সঙ্গত এবং গান্ধীজীর পক্ষ থেকে 
এর উত্তর দেওয়। কঠিন। কিন্ত উত্তর আছে । আপনাকে 
দেবার চেষ্টা করব । 

জীবজন্তর শক্তির দ্বারা যখন কল চালানো হ'ত, মানুষ নিজের 
বাহুবলের দ্বারা যখন কাপড় বুনত, লোহার অন্ত্র নির্মাণ করত, 
তাতে সকলের অভাব মিটত না৷ সত্য । আজ কয়লা বা. 
বৈদ্যুতিক শক্তির সাহায্যে মানুষের অভাব মেটানোর সামগ্রী 
অনেক বেশি পরিমাণে নিমিত হয় । কিন্তু কলের ফলে সব শিল্পই 
মজুরিবৃত্তি ছাড়া আর কিছু বাকি থাকে না, ধনবৈষম্যের 
পরিমাণও অনেক বৃদ্ধি পেয়েছে । 

পাঠক । এ কথা বর্তমান যুগের চিন্তাশীল অনেকেই স্বীকার 
ক'রে থাকেন। যুদ্ধের সময়ে কেন্দ্রীভূত শিল্প থাকলে শত্রুর 
বোমার আঘাতে তার ধ্বংসের সম্ভাবনা বৃদ্ধি পায় ব'লে আজ 
শিল্পের বিকেন্দ্রীকরণ তে! আপনিই হচ্ছে । 


গান্ধীবাদ সম্বন্ধে তর্ক ৩৩ 


- আর কয়লার বদলে বৈদ্যুতিক শক্তির উপরে নির্ভর করলে 
শিল্পের বিকেন্ট্রীকরণ তো সহজেই হতে পারে | গ্রামের লোক 
শুধু মজুর না হয়ে নিজের স্বাধীন কারিগরী বৃত্তিতে পুনরায় ফিরে, 
যাবে, কিন্তু গান্ধীজীর চরকা-খদ্ররের উপর এত জোর কেন ?' 

লেখক | গান্ধীজী চরকাকে শিল্পের বিকেন্দ্রীকরণের 
সর্বোত্তম নমুনা ব'লে মনে করতেন । বিকেন্দ্রীকরণেই তার -ঝৌক 
ছিল। যদি বৈদ্যুতিক শক্তি ব্যবহার ক'রে মানুষ অল্লায়াসে 
প্রয়োজনীয় বস্তু রচনা করে এবং সেই বিদ্যুতের কেন্দ্র যদি 
রাষ্ট্রশক্তির অধীনে বা গ্রামপঞ্চায়তের অধিকারে থাকে, তাতে 
তিনি খুশিই হবেন-_এই রকম কথা লিখে গিয়েছেন । 

আসল কথা হ'ল, বিকেন্দ্রীকরণ । -তার মধ্যে তিনি দুটি 
প্রধান গুণ দেখতেন । উৎপাদনের বিকেন্দ্রীকরণের দ্বারা আথিক, 
সমৃদ্ধির সমবণ্টন সম্ভব । আর দ্বিতীয়ত, বস্তু বা অনুরূপ কোনও 
প্রয়োজনীয় বস্তু উৎপাদনে প্রত্যেক মানুষ যদি দায়িত্ব গ্রহণ করে, 
তা হ'লে আজ বুদ্ধিজীবী এবং শ্রমজীবীদের মধ্যে যে ব্যবধান, 
গড়ে উঠেছে তাও দূর হয়ে যাবে ব'লে তিনি মনে করতেন । 

তা ছাড়া আর একটি কথা আছে । ধরুন, ভারতের মত 
বৃহৎ দেশে কবে সমগ্র দেশ বৈদ্যুতিক শক্তিতে প্লাবিত হবে তার 
আশায় আশায় কি মানুষকে উপস্থিত ধনতন্ত্রের দাসত্বে বসে 
থাকতে হবে? 

পাঠক । তা কেন? ধনতন্ত্রকে দ্রুত (ভেঙে কলকারখানা: 
বা জমি ও নদনদী সবই রাষ্ট্র বা সর্বসাধারণের অধিকারে আনতে 
হবে । 


৩৪ গান্ধীজী কি চান 


লেখক । নিরস্ত্র শ্রমিকশ্রেণী বা ভারতের মত নিপীড়িত 
দেশের পল্লীবাসী চাষীকুল যদি ধনতন্ত্রের সঙ্গে অসহযোগ করে, 
তা হ’লে তারা কী খেয়ে-প'রে বাঁচবে ? - 

পাঠক ৷ সেইজন্যই তো নিপীড়িতের পক্ষ নিয়ে, তাদের 
আত্মীয়-স্বজনদের দ্বারা রচিত সেনা-বিভাগে বিদ্রোহ: ঘটিয়ে 
ক্রুত কাৰ্যসিদ্ধি করতে হবে । 

লেখক । কিন্ত আজকের যুদ্ধান্ত্র যে ভাবে উন্নত হয়েছে, তার 
বিরুদ্ধে কামান-বন্দুক নিয়ে কি জনসমূহ দাড়াতে পারবে? অহিংস 
অসহযোগ কি তাদের পক্ষে আরও বেশি সহজ ও সন্তব- নয়? 

পাঠক | কিন্তু অহিংস অসহযোগই যদি তারা করে," তখন 
ধনতন্ত্রের অঙ্গস্বরূপ জমির বা কলের মালিক তাদের তাড়িয়ে 
দিয়ে কি পরাস্ত করতে পারে না? 

লেখক | পারে । কিন্তু সত্যাগ্রহের প্রস্তুতির সময়ে তারা 
যদি চরকা-খন্দরের কাজ শেখে, অন্যান্য শিল্প আয়ত্ত করে, এবং 
সেই সব কাজকে পুরান ভাবে না ক'রে, প্রয়োজনীয় শিল্পগুলিকে 
কেন্দ্র ক'রে নিজেদের মধ্যে সমবায়মূলক ছোট ছোট সমাজ গ'ড়ে 
তোলে, তা হ'লে তাদের লড়াইয়ে 'যুববার শক্তি, কি বৃদ্ধি 
পাবে না? 

পাঠক। ও-রকম সংগঠন সফল হ'লে লড়াইয়ের শক্তি, 
বৃদ্ধি পেতে পারে, অসহযোগ আরও দীর্ঘদিন হয়তো চালানো 
সম্ভব। কিন্তু অতখানি সংগঠন পর্যন্ত ধনীকুল আপনাদের 
অগ্রসর হতে দেবে কি না তাতেই সন্দেহ আছে। আজ জগতের 
সর্বত্র ধনীশ্রেণী উৎপাদন-ব্যবস্থাকে যে ভাবে নিজেদের করায়ত্ত 

ক'রে রেখেছে, এবং রাষ্ট্রশক্তির স্ুকৌশল ব্যবহারের দ্বারা 
অমিক-শ্রেণীকে যে ভাবে পদানত ক'রে রেখেছে, গঠনকর্মের 
ভিতর দিয়ে নৃতন মুক্তির প্রচেষ্টাকে ব্যর্থ ক'রে দেওয়া তাদের 
পক্ষে কি সম্ভব নয়? ১৯৪২ সালের বিপ্লবের সময়ে ব্রিটিশ 
গবর্মেন্টের চাপে সর্বত্র খাদি বা বুনিয়াদী শিক্ষার কাজ কি বন্ধ 
হয়ে যায় নি? 

লেখক । ধনীদের বাধা দেবার শক্তি যে প্রচণ্ড এ বিষয়ে 
সন্দেহ নাই । এবং এই উদ্দেশ্যে রাষ্ট্রশক্তি বারংবার ব্যবহৃত 
হয়েছে, তারও যথেষ্ট প্রমাণ আছে । গড়ার কাজে আমরা যতই 
অগ্রসর হই না কেন, রাষ্ট্রীয় ক্ষমতা যদি ধনীদের হাতে থেকে যায়, 
তা হ'লে রাষ্ট্রশক্তির প্রয়োগের দ্বারা তারা গড়ার চেষ্টাকে পরাস্ত 
ক'রে দেবে, তাতেও সন্দেহ নেই । সেই জন্য গান্ধীজী মনে মনে 
নৈরাজ্যবাদী হয়েও রাষ্ট্রের ক্ষমতা অধিকার করার জন্য বারংবার 
সত্যাগ্রহ-সংগ্রাম পরিচালনা করেছিলেন। তার ইচ্ছা ছিল, 
স্বাধীনতা লাভের পর ভারতরাষ্ট্র নিজের সর্বশক্তি প্রয়োগ ক'রে 
বিকেন্দ্রীকরণের চেষ্টা করবেন; আঘিক ও রাজনৈতিক 
অধিকারকে জনসমূহের মধ্যে বিকীর্ণ ক'রে দেওয়ার জন্য 
গান্ধী-প্রদশিত গঠনকর্মের কাজে সর্বতোভাবে উৎসাহ এবং 
সহায়তা দান করবেন । 

পাঠক | তাই যদি হয়, তবে ‘রাষ্ট্রীয় বিপ্লব-সাধনের পূর্বে 
গড়ার কাজ তো নিরর্থক । আগে ধনীশ্রেণীর হাত থেকে ক্ষমতা 
ছিনিয়ে নিয়ে তার পর তো গড়ার কাজ আরন্ত হওয়া উচিত । 
আপনি যে ভাঙার আগেই গড়তে চান ! 

লেখক । গান্ধীজী ঠিক ভাঙার আগেই গড়ার কথা বলতেন 
না, গড়তে - গড়তে ভাঙার কথা বলতেন। আগে ভাঙা, পরে 
গড়া__এ নীতি তিনি সমর্থন করতেন না । 

পাক কেন? 

লেখক । তার কারণ, শুধু ভাঙার দিকেই তার লক্ষ্য 
ছিল না.। ভবিষ্যতে কি ধরনের সমাজ আমরা রচনা করতে চাই, 
আজ থেকেই তার সম্বন্ধে হাতে-কলমে শিক্ষা জনসাধারণকে 
তিনি দেওয়ার চেষ্টা করতেন। ভবিষ্যতে সমতামূলক 
সহযোগিতাপুর্ণ যে আথিক ও সামাজিক ব্যবস্থা তিনি প্রতিষ্ঠিত, 
করতে চেয়েছিলেন, সেই আদর্শের একটু নমুনা তিনি 
চরকা-খদ্দর অথবা বুনিয়াদী শিক্ষার মারফত এখন থেকে 
জনসাধারণের সামনে স্পষ্ট ক'রে ধরবার চেষ্টা করেছিলেন । 

শুধু রাষ্ট্রবিপ্রবের বিষয়ে, অর্থাৎ রাষ্ট্রীয় ক্ষমতা হস্তান্তর 
করাই যদি তার উদ্দেশ্য হ'ত, তা হ'লে তার নেতৃত্বে হয়তো 
জনসাধারণ রাষ্ট্রীয় ক্ষমতা একদিন অধিকার ক'রে বসত । কিন্তু 
তার পর কি গড়তে হবে, এই নিয়ে স্পষ্ট ধারণা না থাকার দরুণ 
জনসমূহ যার-তার হাতে গড়ার কাজের দায়িত্ব ছেড়ে দিত । 
তাতে মঙ্গল অপেক্ষা অমঈ্গলের আশঙ্কাই বেশি । মানুষের 
ইতিহাসে বারংবার দেখা গেছে যে, রাষ্ট্রবিপ্রবের পরে জন- 
সাধারণের শোষণ এক রূপ পরিহার ক'রে অন্য রূপ নিয়েছে, 
শোষণমুক্তি সুদূর স্বপ্নের মতই থেকে গেছে । 

তাই গান্ধীজী ভবিষ্যৎ সমাজের চারা এখন থেকেই বোনবার 
চেষ্টা করতেন । রাষ্ট্রবিপ্নবের দ্বারা যখন রাষ্ট্রীয় ক্ষমতা আয়ত্তে 

আসবে, তখন সর্বত্র সেই চারা ব্যাপকভাবে রুইবার সময় হবে 
ব'লে তিনি মনে করতেন । তার অভাবে নতুন জীবনের নমুনা 
বীজাকারেই হয়তো! সমাজদেহের আনাচ-কানাচে থেকে যাবে, 
তার ব্যাপ্তি বা প্রসার সম্ভব হবে না । 

পাঠক । আচ্ছা, তর্কের খাতিরেও যদি ধ'রে নিই যে 
জনসমূহ ভবিষ্যতের চারা এখন থেকে ছোট ছোট ক্ষেতে তৈরি 
ক'রে রাখতে পারে, এবং হয়তো বিপ্লবের পর নতুন জীবন 
গড়বার সময়ে এর দ্বারা স্তুবিধা হওয়া সম্ভব, তবু প্রশ্ন ওঠে, 
এইভাবে গড়া এবং ভাঙার কাজ একসঙ্গে মেশালে ছুই চেষ্টাই 
কি দূর্বল হয়ে পড়ে না? তার চেয়ে সর্বশক্তি প্রয়োগ ক'রে 


'প্রথমে ভেঙে পরে গড়ার চেষ্টা করা কি ভাল নয় ? 


লেখরু। আপনার যুক্তি মানলাম | কিন্তু আপনি যখন 
দ্রুত কার্যসিদ্ধির কথা ভাবেন, তখন হিংসার পথে রাষ্ট্রক্ষমত৷ 
হস্তান্তরের কথাই তো ভাবছেন? { 

পাঠক । নিশ্চয়ই । রাষ্ট্রক্ষমতা করায়ত্ত না হ'লে গড়ার কাজ 
যে পূর্ণ করা যায় না, আপনি গান্ধীবাদী হয়েও তা স্বীকার 
করেছেন । আমার মত হ'ল, রাষ্ট্রীয় ক্ষমতা আপনারা যাকে হিংসা 
বলেন তা ভিন্ন অপর কোনও উপায়ে হস্তান্তরিত হতে পারে না । 

লেখক । আচ্ছা, হিংসার পথে বিপ্লবকে নিয়ন্ত্রিত করতে 
হ'লে একটি পার্টির প্রয়োজন অপরিহার্য ব'লে আপনি মনে 
করেন তো? 

পাঠক ৷ হিরা গড়ার 
সময়েও জনসাধারণকে শিক্ষিত এবং নিয়ন্ত্রিত করবে | 

লেখক ৷ গান্ধীজীর বিপ্লবপন্থা এমন জিনিস যে সেখানে 
পার্টির প্রয়োজনীয়তা যথাসম্ভব কম ৷ জনসমূহ যদি গোড়া 
থেকেই জানে, কি উদ্দেশ্যে তাদের বিপ্লব, এবং তারা যদি 
সত্যাগ্রহের কর্মকৌশলও আয়ত্ত ক'রে থাকে, তা হ'লে বিপ্লব বা 
শান্ত প্রতিরোধের দ্বারা রাষ্ট্রশক্তিকে একেবারে অকেজো ক'রে 
ফেলা সম্ভব ৷ হিংসার পথে পরিচালনকার্য কেন্দ্রীভূত না হ'লে 
দ্রুত সিদ্ধিলাভ সম্ভব নয়। অহিংসার পথে গান্ধীজীর লক্ষ্য ছিল,. 
বিপ্লব-প্রচেষ্টাকেও যথাসম্ভব বিকেন্দ্ীভূত করা। কর্মারন্তে 
প্রতি সত্যাগ্রহী লক্ষ্য এবং উপায় সম্বন্ধে স্থিরদৃষ্টি হয়ে নেবে, 
কিন্তু কার্যকলাপে প্রত্যেকে নিজের অবস্থা অনুসারে অগ্রসর 
হবে। যুদ্ধে প্যারাট্‌প সৈনিক যেমন ভাবে চলে, সত্যাগ্রহীকে 
তেমনই নিজের নেতৃত্ব নিজের উপরেই রাখতে হয়। অন্তত 
অত্যাগ্রহ-পদ্ধতির লক্ষ্য হ'ল তাই। 

পাঠক । সন্দেহ হয় মশাই । যে জনসাধারণ এতদিনের 
শোষণে জর্জর হয়ে আছে, যাদের মন অন্ধকারে আচ্ছন্ন, যারা 
সংঘবদ্ধ নয়, বিক্ষিপ্তভাবে থাকে, তারা কখনও শুধু অহিংসার 
একটি মন্ত্রকে আশ্রয় ক'রে সমবেত চেষ্টা দ্বারা বিপ্লবকে সার্থক 
করতে পারে" হয়তো তারা খানিকটা গোলমালের স্থৃষ্টি করতে 
পারে, কিন্ত রাষ্ট্রশক্তিকে ধনীদের হাত থেকে ছিনিয়ে নেওয়া, 
কোনও বুদ্ধিযুক্ত স্বুকৌশলী পার্টির সাহায্য ব্যতিরেকে কি করে 
সম্ভব হবে? আমার তো বিশ্বাসই হচ্ছে না ৷ 

লেখক । আপনার সন্দেহ যে সঙ্গত, তাতে সন্দেহ নেই । 
কিন্তু হিংসাত্মক বিপ্লবের পরে কোনও পার্টি নিজের হাত থেকে 

ক্ষমতার রাশ স্বেচ্ছায় অপরের হাতে ছেড়ে দিয়েছে, তার কোনও 
নজির দিতে পারেন? 

পাঠক । তাতে কি হ'ল? আগে হয় নি বলে আজ' সে 
রকম পার্টি হতে পারে না__এ কথা আপনাকে কে বললে? 
আগে মানুষ আকাশে উড়তে পারত না, আজ বিজ্ঞানবলে তাও 
_ সম্ভব হয়েছে। 

লেখক । ঠিক কথা ৷ পুর্বকালে অহিংস বিপ্লব সম্ভব হয় নি 
ব'লে আজকেও তা সম্ভব হবে না, আপনিই বা তা ভাবছেন 
কেন? 7 ct 
পাঠক । ইতিহাসে অহিংসা কোথাও সফল হয়েছে দেখাতে 
পারেন? ~ 

লেখক । পারি। পূর্বে যেখানে হিংসার ব্যবহার অপরিহার্য 
ব'লে মনে করা হ'ত, সেখানে আজ মানুষ অহিংসার প্রয়োগ 
ক'রে থাকে । শিক্ষার ক্ষেত্রে অ'মরাই ছেলেবেলা কত মার 
খেয়েছি! পাগলের চিকিৎসা বা অপরাধীর সংশোধনের জান্য 
প্রহার বা শান্তি ভিন্ন অন্য পথ মানুষের জানা ছিল না। কিন্তু 
আজ শিক্ষাবিজ্ঞান এবং মনস্তত্বের এতদূর উন্নতি হয়েছে যে, 
হিংসার ব্যবহার উপরোক্ত তিনটি ক্ষেত্র থেকে প্রায় বিলুপ্ত হয়ে 
গেছে। শিক্ষার ব্যাপারে এবং মানসিক রোগের চিকিৎসায় 
সম্পূর্ণ বিপ্লব ঘ'টে গেছে । 

এক কথায়, ব্যষ্টির পরিবর্তনসাধনে পূর্বে যেখানে হিংসার 
প্রয়োগ ছিল; সেখানে আজ মানুষ অহিংসাকে একমাত্র কার্যকরী 
পন্থা ব'লে স্বীকার ক'রে নিয়েছে । সমাজের বেলায় মানুষ আজও 

সংরক্ষণশীল হয়ে রয়েছে । বহুজনকে পরিবর্তন করবার চেষ্টায় 
মানুষ অহিংসা প্রয়োগ করতে ভরসা পায় না, চিরাচরিত হিংসার 
প্রয়োগের উপরেই নির্ভর করে । 


পাঠক । আপনি কি বলতে চান, স্বার্থান্বেষী ধনীকুল 
অহিংসার প্রভাবে এমনই বদলে যাবে যে দরিদ্রের জন্য তাদের 
প্রাণ কেদে উঠবে? 

লেখক । না, তা নয়। অহিংস সত্যাগ্রহের দ্বারা তাদের 
হৃদয়ের পরিবর্তন সাধন হ'লে তখন তারা দরিদ্র জনসাধারণের 
যুক্তি শুনবে এবং দরিদ্রগণ যে নূতন জমাজব্যবস্থা রচনা করতে 
চায়, সে বিষয়ে সাহায্য বা সহযোগিতাও হয়ত করতে পারে | . 

পাঠক ৷ অসম্ভব কথা । হৃদয়ের পরিবর্তন ওদের হবে, 
আপনার এই ধারণা অলীক স্বপ্ন ৷ 

লেখক । আচ্ছা, আপনাকেই জিজ্ঞাসা করি। যখন 
আপনি হিংসাত্মক বিপ্লবের কথা বলেন, তখন কি আপনি ভাবেন 
না যে ধনমানমন্ত স্বার্থান্বেষী ধনীশ্রেণীকে প্রহারের দ্বারা আপনি 
পদানত করবেন, দর্পচূর্ণ করবেন? 


পাঠক ৷ হ্যা, তা তো করিই ৷ কিন্তু সেটা তো হৃদয়ের 
পরিবর্তন নয় । 


লেখক । এক দিক থেকে হৃদয়ের পরিবর্তন বই কি। যে 
হৃদয় দন্তে ও শক্তির অহস্কারে' আচ্ছন্ন ছিল, সেখানে ভয় এসে 
উপস্থিত হ'ল। ভয়ের বশে ধনীকুল আপনার কথা শুনতে 
রাজী হ'ল, যুক্তিতে সায় দিয়ে গেল। অহিংসার পথে ভয়ের 

পরিবর্তে দরিদ্র সত্যাগ্রহীগণ নিজেদের প্রতি শ্রদ্ধা ও সম্মানের 
ভাব জাগাবার চেষ্টা করেন মাত্র । 

দরিদ্রেরা যদি বলে, আমরা শোষণমূলক ব্যবস্থার সঙ্গে 
অসহযোগ করব, তোমার যত সাজা দেবার ক্ষমতা আছে দাও, 
আমাদের ভাঙতে পারবে না । আমরা গঠনকর্মের দ্বারা যতটুকু 
খাওয়াপরার ব্যবস্থা করেছি, তার আশ্রয়ে বরং গরিবের মত 
বেঁচে থাকব তবু আমাদের দ্বারা তুমি আর নিজের শোষণব্যবস্থা 
বাঁচিয়ে রাখতে পারবে না, তা হ'লে অবস্থা কি দাড়ায় ? 

পাঠক। কি আর দাড়াবে? ধনীরা গরিবদের অসম্ভব 
প্রহার দিতে আরম্ভ করবে । অনাহারের দ্বারা তাদের নায়েস্তা 

লেখক | যদি সত্যাগ্রহী অটল থাকে, নিজেরা মরে তবু 
বশ্যতা স্বীকার না করে, তা হ'লে ধনীকুল শেষ পর্যন্ত নিজেদের 
কলকারখানা ও জমিদারি চালাতে পারবে না। উপরস্ত 
দরিদ্রদের সাহসে তাদের বিস্ময় এবং শ্রদ্ধা হয়ত জাগতেও 
পারে । 

দরিদ্রেরা হিংসা প্রয়োগ করলে ধনীকুল আত্মরক্ষার খাতিরে 
নিজেদের অনস্ত্রপ্রয়োগকে যে ভাবে ন্যায্য বা সঙ্গত ব'লে মনে 
করত, অহিংসার বিরুদ্ধে অস্ত্রপ্রয়োগের বেলায় বেশিদিন সে 
সুবিধা ভোগ করতে পারবে না, অন্তরে একটু লজ্জা পাবেই 
পাবে। 

পাঠক ৷ বলিহারি যাই! তারা গরিবদের নির্মূল না করা 
পর্যন্ত ক্ষান্ত হবে ব'লে আপনি মনে করছেন? তারা লজ্জা 

পাবার লোকই নয়। তাদের চোখের পদ নেই । যতদিন 
্বা্থবুদ্ধি প্রবল থাকবে, ততদিন তাদের দৃষ্টিও বদলাবে না । 

লেখক ৷ বদলাবে, এই ভরসা নিয়েই সত্যাগ্রহী অগ্রসর হন ৷ 

পাঠক | আচ্ছা, সত্যিই আপনি মনে করেন সত্যাগ্রহের 
তাড়নায় ধনীদের মধ্যে কোনদিন শুভবুদ্ধির উদয় হবে? 

লেখক । প্রত্যেক ধনীর হৃদয় পরিবতিত হয়ে যাবে, এমন 
আশা সত্যই আমি যে করি, তা বলতে পারি না। কিন্তু 
ু্টপ্রকৃতির ধনীরা শেষ পর্যন্ত একা পড়ে যাবে, অর্থাৎ 
কোণঠাসা হরে ব'লে আমি মনে করি । একটি উদাহরণ দিয়ে 
কথাটা পরিষ্কার করার চেষ্টা করব ৷ > 

পাঠক । বলুন । 

লেখক । বাঙলা দেশে ১৯৪৬ সালে হিন্দু-মুসলমানে দাঙ্গা 
বেধেছিল, আপনার মনে আছে-তো ? তার মধ্যে নোয়াখালিতেও 
দাঙ্গা হয়। সেই দাঙ্গায় মুসলমান জনতা প্রায় তিন শ’ লোককে 
খুন করে, কয়েক কোটি টাকার ঘরদোর পুড়িয়ে দেয় বা লুঠ 
করে, নারীদের উপরেও অনেক রকমের অত্যাচার করে এবং 
যে-হিন্দুরা পালাতে পারে নি তাদের ধর্মান্তরিত করে। 

সে সময়ে গুণ্ডার রাজত্ব চলেছিল। সাধারণ মুসলমান 
জনতাকে উত্তেজিত ক'রে কিছু মতলববাজ বুদ্ধিমান মুসলমান এই 
সব অঘটন ঘটিয়েছিল | 

গান্ধীজী সেখানে পৌছে সাধারণ মুসলমানকে সেবা এবং 
সৎশিক্ষাদানের দ্বারা প্রভাবান্বিত করার চেষ্টা করেছিলেন । 
হিন্দুকেও তিনি বলেছিলেন, ভয়ের বশে কেউ যেন ধর্মান্তরিত * 

না হয়, নোয়াখালিতেই নিজের ধর্মানুষ্ঠান বজায় রেখে, সাহসের 
সঙ্গে বেঁচে থাকতে হবে ॥ তিনি তাদের এ কথাও বলেছিলেন 
যে, যদি তারা এই সন্ধিক্ষণে নিজেদের জীবনকে বদলে ফেলতে 
সাধারণকে সুস্থ হতে শেখান, ইঞ্জিনিয়ার তাদের সহজে অল্প- 
ব্যয়ে আদর্শ গৃহ নির্মাণ করতে শেখান, তবে সেই সেবার 
বশে সাধারণ মুসলমান ক্রমশ মনে করবে, এই সব শিক্ষিত 
ব্যক্তি গ্রামে থাকার ফলে আমাদের জীবনের উন্নতি ঘটছে ৷ 
সেই রকম লোক যদি স্বীয় হিন্দুধর্মে অধিষ্ঠিত হয়ে থাকতে চায়», 
মুসলমানেরা হয়ত আপত্তি করবে না! যদি কুশিক্ষার বশে, 
সাময়িক উত্তেজনার ফলে আপত্তি ক'রে বসে, তখনও যদি 
হিন্দুরা অবিচল সাহসের সঙ্গে অত্যাচারীর বিরুদ্ধে অস্ত্রধারণ না' 
ক'রে শুধু নিজেদের মরণের সঙ্কল্পের দ্বারা ধর্মে অবিচল থাকে, 
তা হ'লে এক নূতন ফললাভের সম্ভাবনা দেখা যায় ৷ 

মুসলমানদের মধ্যেও সকলে অসৎ নয়, একটি সমাজে 
সকলে এক কালে সৎ বা অসৎ হতে পারে না। তবে সৎ 
সচরাচর দুর্বল হয় এবং অসৎ সহজে প্রবল আকার ধারণ করে । 
অধিকাংশ মানুষই সৎ ও অসতের সংমিশ্রণে তৈরি | সাময়িক 
উত্তেজনার বশে তাদের চিত্তেও সৎ স্তিমিত হয়ে যায় অসৎ 
প্রাবল্য লাভ করে। এই অবস্থায় সত্যাগ্রহীদের অহিংস 
প্রতিরোধের ফলে সৎ আর স্তিমিত অবস্থায় প'ড়ে থাকতে 
পারে না । - মুসলিম সমাজের মধ্যেও যারা সৎ আছে, তারা; 
জাগ্রত হয়ে অসৎকে প্রতিরোধ করার চেষ্টা করবে । 

দাঙ্গার সময়ে যে অশুভ শক্তি প্রাবল্য লাভ করেছিল, 
সাধারণ মুসলমানের অন্তরস্থ সৎ এবং অসতের মধ্যে অসৎকে 
‘লোভ বা ক্রোধের উষ্কানিতে প্রবল ক'রে যারা হিন্দুর অনিষ্টসাধন 
করেছিল, সত্যাগ্রহের ফলে সতের যখন শক্তিবৃদ্ধি হবে, তারা 
তখন সাধারণ মুসলমানের সহযোগিতা থেকে বঞ্চিত হবে । 
অর্থাৎ ত্রুর স্বার্থান্বেষী গুণ্ডাদের হৃদয় সদ্য সদ্য পরিবতিত না 
হ'লেও, যে বলের সুযোগ নিয়ে তারা ব্যাপকভাবে কার্ষসিদ্ধি 
করে, সেটা আর সম্ভব হবে না; তারা কোণঠাসা হয়ে যাবে । 
মোটের উপর সত্যাগ্রহীদের বীর্যের প্রভাবে সতের ব্যপ্তি এবং 
অসতের সঙ্কোচ সাধন হবে । ফলত সত্যাগ্রহী সফলকাম হবেন । 

পাঠক । তর্কের খাতিরে আপনার মতের যৌক্তিকতা 
স্বীকার হয়ত করতে পারি । কিন্তু কোথাও এ রকম ঘটেছে 
বলতে পারেন? নোয়াখালিতে গান্ধীজীর চারমাসব্যাগী চেষ্টায় 
কি আশানুরূপ ফললাভ হয়েছিল? 

লেখক । না, নোয়াখালিতে গান্ধীজী আশানুরূপ ফললাভ 
করতে পারেন নি এ কথা সত্য । কিন্তু হিন্দু-যুসলমানের দীর্ঘ 
দিনের পরস্পরের সঙ্গে সামাজিক এবং অর্থ নৈতিক অসহযোগ 
অথবা দ্বন্দ চার মাসের চিকিৎসাতেই মাত্র ছু-চারজন লোকের 
চেষ্টায় বিলুপ্ত হয়ে যাবে, এ কথা আশা করাই অন্যায় । 

কিন্তু অহিংসার ফল যে হয়; ভারতবর্ষের স্বাধীনতা লাভের 
ইতিহাস. থেকেই তার প্রমাণ পাওয়া যাবে । 

পাঠক! বলেন কি? ১৯৪২-এর আন্দোলনকে আপনি 
অহিংসার সাফল্য বলতে চান.না কি? 

লেখক৷ ১৯৪২-এ. আমাদের মন ইংরেজের প্রতি প্রেমে 
পূৰ্ণ ছিল না, এ কথা সত্য ৷ কিন্তু ইংরেজকে আমরা খুনও তে 
করি নি। গান্ধীজী সংগ্রামকে অহিংস রাখতে চান, এ কথা' 
জেনে লোকে থানা দখল করেছে বটে, কিন্তু পুলিসের পরিত্যক্ত 


" অস্ত্র ব্যবহার না ক'রে পুকুরে ফেলে দিয়েছে বা ভেঙে ফেলেছে। 


মোটের উপরে, আচরণে তারা সংযত ছিল । দু-এক জায়গায় 
অসম্ভব অত্যাচারী রাজকর্মচারীর প্রতি ব্যক্তিগত ক্রোধ বা 
প্রতিহিংসা বশে তাদের খুনও করা হয়েছে। কিন্তু ইংরেজকে 
জাতি হিসাবে বিপন্ন করা হয় নি। 

১৯২১১ ১৯৩১-৩৩, ১৯৪১-এর সত্যাগ্রহ আন্দোলনে এবং 
ব্যক্তিগত অসংখ্য ক্ষুদ্র ক্ষুদ্র ঘটনার ভিতর দিয়ে আমাদের নেতা 
গান্ধীজী বারংবার ইংরেজকে এই আশ্বাস দিয়ে এসেছিলেন যে, 
আমরা স্বাধীনতাকে ভালবাসি ব'লেই মরণকে আহ্বান 
করছি। ইংরেজের সাম্রাজ্যবাদ ধ্বংশ করা আমাদের লক্ষ্য, 
ব্যক্তিগতভাবে ইংরেজের প্রতি আমাদের কোন বিদ্বেষ নাই। 
ফলে ১৯৪৫-এর পর যখন আন্তর্জাতিক অবস্থা এমন হ'ল যে» 
ইংরেজকে ভারতবর্ষ ছাড়তেই হবে, তখন ইংলণ্ডের মধ্যে এক 
বৃহৎ দলকে পাওয়া গেল যারা ভারতের স্বাধীনতার দাবিকেও, 
সমর্থন করেছিল। বিশ-পঁচিশ বছরের মোটামুটি অহিংস 
আচরণের ফলে ইংলণ্ডেও আমরা ভারতের দাবির সমর্থক একটি 
দল স্থষ্টি করতে পেরেছিলাম । হিংসার অস্ত্র ধারণ করলে , 
ইংলণ্ডের অভ্যন্তরে ভারতের দাবির সমর্থক অত বড় দল পাওয়া 
যেত না। 

পাঠক । ভারতের বহু.লোক যে ব'লে থাকেন, আই এন এ- 
সংক্রান্ত আন্দোলনের. ফলেই ইংরেজ ভয় পেয়ে গিয়েছিল, 
এটা কি আপনি স্বীকার করেন না? 

লেখক । আই. এন.এর কোনও ফল হয় নি, আমি এমন 
কথা বলি না। ১৯৩৯ থেকে ১৯৪৫ পর্যন্ত যুদ্ধ চালানোর পর 
যখন সন্ধি হ'ল, তখন ইংরেজ সৈনিকেরা রণক্লান্ত হয়ে পড়েছে, 
বাড়ি ফেরবার জন্য উদৃগ্রীব হয়ে উঠেছে ৷ ভারতের সেনাবিভাগেও 
আই. এন. এ.-র ইতিহাস শুনে বিদ্রোহের মনোভাব ধূমায়িত 
হচ্ছিল। ইংরেজ হয়ত ভাবলেন, এ অবস্থায় সাম্রাজ্যরক্ষা 
আর ভারতীয় সৈনিকের দ্বারা সম্ভব হবে না বা অত্যন্ত অনিশ্চিত 
হবে । ক্লান্ত ইংরেজ সৈনিকের মধ্যেও সাম্রাজ্য রক্ষার আগ্রহ 
বেশি থাকবে না। সর্বোপরি ১৯৪২ সালে দারুণ বিরোধিতার 
সম্ভবনা সত্বেও, ভারতের কম্যুনিস্ট- পার্টির সর্ববিধ চেষ্টাকে 
পরাস্ত ক'রে, ইংলণ্ড, আমেরিকা এরং রুশিয়ার সমর্থন ব্যতিরেকে 
পরাজয় অতিসম্ভব জেনেও যখন কংগ্রেস আন্দোলনের সুচনা 
করেছিলেন” তখন ১৯৪৫-এর রণক্লাস্ত পৃথিবীতে সেই প্রতিষ্ঠান 
যদি ব্যাপক আন্দোলন আরম্ভ করেন, তাকে ঠেকিয়ে রাখা 
সম্ভব হবে না__এই সব ভেবে-চিন্তেই হয়ত ইংরেজ মানে মানে 
বিদায় নেওয়াই বুদ্ধিমানের কাজ ব'লে মনে করেছিলেন । 

পাঠক | তা হ'লে ভারতের মুক্তি শুধু অহিংস -অসহযোগের 
শক্তিতে ঘটে নি_এ কথা আপনিও স্বীকার করছেন! 

.. লেখক ৷ তাতে সন্দেহ কি! পৃথিবীর ইতিহাসে যখনই 
কোন জাতি স্বাধীনতা অর্জন করেছে, তখন সে কেবল নিজের 

হিংসান্তরের দ্বারাই সিদ্ধি লাভ করেছে, এমন কথা মনে করার কারণ 
নাই ৷ বহু ঘটনার সংমিশ্রণে রাষ্ট্রক্ষেত্রে পরিবর্তন হয়। ভারতের 
ক্ষেত্রেও তাই হয়েছে। এবং সেই সকল ঘটনা পরম্পরার মধ্যে 
অহিংস সংগ্রামশক্তি ১৯২১ থেকে পঁচিশ বৎসর ধরে এক দিকে 
যেমন ভারতের জনগণকে শক্তিশালী করেছিল, অপর দিকে 
তেমনই ইংরেজ জাতির হৃদয়ের মধ্যে সত্ভাবের উন্মেষ এবং 
পরিপোষণ করেছিল, তাও তো বড় কম কথা নয়। তার দ্বারা 
আমাদের স্বাধীনতা লাভ যে আরও সহজ হয়েছিল, এ কথা 
কি আপনি অস্বীকার করবেন? 

পাঠক ৷ তা হ'লে আপনি কি বলতে চান, মানুষের মধ্যে 
ভাল বুদ্ধিকে জাগ্রত ক'রেই আমরা সর্বদা বিপ্লবসাধনের চেষ্টা 
করব? 

লেখক। আপনি যথার্থ বলেছেন। মঙ্গলের পথকে আশ্রয় 
ক'রেই বিপ্লবসাধন করা উচিত ব'লে আমরা মনে করি । 

পাঠক । দ্রুত কার্যসিদ্ধির জন্যে মানুষের মধ্যে যে দুর্বলতা 
আছে, তাকে কাজে লাগানোয় ক্ষতি কি? কাঁটা দিয়েই যদি 
তাড়াতাড়ি কীাটা-তোলা যায়, তা হ'লে অন্য চেষ্টার দরকার কি? 
আমাদের কাটা তোলাই যদি লক্ষ্য হয়, তা হ'লে যাতে কাটা 
তাড়াতাড়ি তোলা যায় সেই তো ভাল পথ । 

লেখক । আমরা তা মনে করি না। ধনীশ্রেণী লোভ, 
অহঙ্কার ও শক্তির মত্ততায় প্রতিষ্ঠিত হয়ে যে সমাজ-ব্যবস্থা রচনা 
করেছে, তাকে ভাঙবার জন্য আপনারা অত্যাচারিত মানুষের 
অন্তরে ক্রোধ প্রতিহিংসা প্রভৃতির ভাবকে জাগিয়ে বাতাস দিয়ে 

সেই আগুনকে আরও বাড়িয়ে বর্তমান সমাজব্যবস্থাকে তস্মীভূত 
করতে চান। কিন্তু কার্ষসিদ্ধির তাগিদে মানুষের অন্তরের 
রাক্ষসী প্রবৃত্তিগুলি যখন পুষ্টিলাভ করে, ভবিষ্যতের সমাজগঠন 
সময়ে তারাই আবার নানা নতুন অন্তরায়ের স্থষ্টি করে সেই. 
সম্ভাবনা থেকে আমরা মুক্ত হতে চাই । সেই জন্য শুভ আদর্শে 
পৌছানর উদ্দেশ্যে আমরা শুভ উপায়ের সন্ধান ক'রে থাকি । 
পাঠক । কিন্তু শুভ উপায়ের দ্বারা শুভ ফললাভের ইতিহাস 
রাজনীতিক্ষেত্রে নাই বললেই চলে। তবু আপনারা অন্য 
প্রমাণিত পথ পরিহার ক'রে চলবেন ? 
লেখক ৷ হিতক আনি লাগ তত নরক ব'লে 
মনে করছেন, স্ুম্ম বিচারে তার মধ্যে আমরা এত গ্রানি দেখতে 
পাই যে নূতন পরীক্ষা করতে আমরা পশ্চাৎপদ হই না। 
গান্ধীজীর বিশেষত্ব এই যে, তিনি সমষ্টির ক্ষেত্রে বৃহৎ 
রাজনৈতিক বিপ্লব সাধনের জন্য জগতের বৃহত্তম পরীক্ষা 
করেছিলেন । মানুষের সমষ্টিগত জীবনের ক্ষেত্রে অন্যান্য সমস্যার 
বেলায় অহিংসার নূতন নূতন পথ বা প্রয়োগকৌশল হয়ত. 
আবিষ্কার করতে হবে । তাতে সময় লাগবে, মানুষকে অনেক 
মৃতন নৃতন অভিজ্ঞতা সংগ্রহ করতে হবে। অহিংসা শুভদায়ক 
ব'লে, মানুষের চিত্তের উন্নতিবিধান এবং শুভের উদয় এই পথে 
দ্রুত সম্ভব ব'লে সত্যাগ্রহকেই গান্ধীজী শ্রেষ্ঠতম পথ বলতেন । 
পাঠক ৷ যদি ধরেই নিই যে অহিংসায় সাফল্য, লাভ হয়, 
তবু কি এ পথকে আপনারা অনাবশ্যক রকম দীর্ঘ বলে মনে 
করেন না? 

লেখক । আপাতত দীর্ঘ ব'লে মনে হতে পারে, কিন্তু পথের 
ফল নিশ্চিত লাভ হয় ব'লে অনিশ্চয়াক্রান্ত হিংসার পথ অপেক্ষা 
সত্যই অহিংসা দ্ৰুত সিদ্ধিদান করে। স্বরাজ লাভের পথে গড়ার 
কাজ ভাঙার সঙ্গে সঙ্গে চলে ব'লে “আগে ভাঙা পরে গড়া'র 
পথের চেয়ে গড়ার সঙ্গে সঙ্গে ভাঙা'র পথ ভাল. ছূর্বলচিত্ত 
মানুষের পক্ষে হিংসা প্রিয়তর বা আপাতত স্বাভাবিক ব'লে 
মনে হলেও শ্রেয় নয়। শ্রেয়কে আশ্রয় করলে মঙ্গললাভ 
নিশ্চয়ই ঘটবে । 

স্বল্পমপ্যস্ত ধর্মস্ত ত্রায়তে মহতো৷ ভয়াৎ ॥ 


_.. সত্যাগ্রহের মূল কথা 
ভারতীয় সাধনার অন্তনিহিত ধারা 
শতদ্র নদী যেখানে হিমালয় পর্বত ভেদ করিয়া পঞ্তাবের 
দিকে আগাইয়া আসিয়াছে, সেইখান দিয়া তিব্বত এবং মানস- 
সরোবরে যাইবার একটি দুর্গম পথ আছে। আমার জনৈক 
ইংরেজ শিক্ষক এক সময়ে এই উপত্যকায় পাথর এবং পর্বতের 
প্রকৃতি পরীক্ষা করিতে যান। সেখানে তাহার সঙ্গে এক সাধুর 
সাক্ষাৎ হয়। সাধু দরিদ্র, জীর্ণ পোশাক পরিয়া পূর্ব অভিমুখে 
চলিয়াছেন। পায়ে জুতা নাই, হিমের তাড়নায় পা ফাটিয়া ঘা 
হইয়া গিয়াছে, সেই ঘায়ের উপরে তিনি কয়েক প্রস্থ কাপড় 
জড়াইরা অতি ধীরে ক্রান্তপদক্ষেপে আগাইয়া চলিয়াছেন। 

মানসসরোবর পর্যন্ত যাইবেন। তিনি তখন সাধুকে জিজ্ঞাসা 
করিলেন, আপনি এত কষ্ট করিয়া, সুব্যবস্থা না করিয়া, তীর্থে 
বাহির হইয়াছেন কেন? সাধু উত্তর দিয়াছিলেন, এই পবিত্র 
ভুমি দিয়া আমি চলিয়াছি, হয়তো কোনও দিন মানসসরোবরে 
পৌঁছাইতে পারিব না সত্য, হয়তো পথ চলিতে চলিতে আমার 
দেহের অবসান ঘটিবে, কিন্তু আমি যে পর্যন্ত গেঁছাইব, সেই তো 
আমার মানস-তীর্থ । 

বিচিত্র এই ভারতবর্ষ, বিচিত্র এখানকার মানুষ ! ভারতীয় 
সাধনার পিছনে যে দুর্দমনীয় বলিষ্ঠ শক্তি চিরদিন তাহাকে প্রাণ 
দিয়া আসিয়াছে, যে বস্তু আজ সর্ববিধ গ্লানি এবং অকল্যাণের 
নিম্পেষণেও মরে নাই, এ সেই পদার্থ। আমার এক বন্ধুর প্রপিতা- 
মহ কলিকাতা হইতে শ্রীক্ষেত্র পর্যন্ত চৈতন্যদেবের হাটা সমস্ত তীর্থ- 
পথটি সাষ্টা্ প্রণিপাত করিতে করিতে অতিক্রম করিয়াছিলেন । 

পাগল সন্দেহ নাই, কিন্তু যাহারা হিমালয়ের উচ্চতম শিখরে 
অথবা! নঙ্গাপর্বতের শীর্ষে শুধু ক্ষণিকের জন্য আরোহণ করার 
উন্মাদনায় হেলায়, প্রাণ বিসর্জন দিতে ইতভ্ততঃ করে না, ইহা 
তাহাদেরই মত পাগলামি । যে পাগলামির বশে বৈজ্ঞানিক 
আগ্নেয়গিরির গহ্বরে যন্ত্রপাতি সমেত প্রবেশ করিয়া বাষ্প সংগ্রহ 
করেন, অথবা দারুণ বিষ নিজের, এমন কি পুত্রের শরীরে, 
প্রবেশ করাইয়া চিকিৎসাবিদ্যায় গবেষণা করেন, এ সেই ধরণের 
বাতুলত৷ ৷ এই বাতুলতা পিছনে রহিয়াছে বলিয়াই ইউরোপের 
পির্বতপ্রমাণ লোভ, স্বার্থপরতা এবং নিষ্ঠুরতার জঞ্জাল সত্বেও 
সে বড় ৷৷ ইউরোপীয় সাধনার পিছনে যে বীর্য 'অবিডলভাবে 

বর্তমান, সে বস্তু হয়তো স্বার্থান্বেষী বণিকের নিষ্ঠুর বাণিজ্যপ্রচেষ্টার 
মধ্য দিয়া প্রকাশ পায় সত্য, অন্ধ সৈনিকের মৃত্যুভয় উপেক্ষা 
করা সংগ্রামের ভিতর দিয়া, সাত্রাজ্যবিস্তারের জন্য আত্মদানের 
আগ্রহে প্রকাশ পাইয়া সমগ্র জগৎবাসীকে উদ্বেজিত করে সত্য, 
তবু ইউরোপের মধ্যেই তাহার সাত্বিক প্রকাশও আছে, তাই 
আজ ইউরোপ বড়। হয়তো লোভের তমসাস্তুপের ভারে সেই 
অমূল্য বস্তু নষ্ট হওয়ার মত হইয়াছে । তবু সমগ্র মানবজাতির 
কল্যাণের নিমিত্ত সেই সম্পদকে উদ্ধার করিতে হইবে, তাহাকে 
বাঁচাইয়৷ রাখিতে হইবে । কেন না, সে সম্পদ তে শুধু 
ইউরোপের নয়, সমগ্র মানবজাতির সম্পদ ৷ 

ভারতবর্ষের জীবনধারার অন্তরালে যে শক্তিটি আজও 
বাচিয়া রহিয়াছে, তাহাকেও তেমনই সমগ্র মানবজাতির 
কল্যাণপ্রয়োজনে বাঁচাইয়া রাখিতে হইবে, তাহাকে বিপথগমনের 
ব্যর্থতা হইতে মুক্ত করিতে হইবে ৷ কিন্তু দুঃখের বিষয় এই যে, 
সেই ধারাটি ভারতের শিক্ষিত জনসমাজের জীবনের মধ্যে 
কদাচিৎ প্রকাশ পায়, সেখানে প্রায় .বিলুপ্ত হইয়া গিয়াছে। 
তাহার কারণও আছে। ইউরোপের মধ্যবিত্ত সমাজ নিজের 
বলে বলীয়ান হইয়া, অভিজাত সম্প্রদায়ের অধিকার হইতে 
ক্ষমতা ছিনাইয়া বড় হইয়াছিল । সেখানকার দরিদ্র জনসাধারণ 
আজও মুক্তিলাভ করে নাই সত্য, কিন্ত মধ্যবিত্ত সমাজের ক্ষমতা 
প্রচুর । অভিজাত সম্প্রদায়ের পরাজয়ের পর. তাহাদেরই মধ্য 
হইতে মানুষ ধনী হইয়াছে, শক্তিমান হইয়াছে, জগতে ইউরোপের 
সাস্রাজ্যকে বিস্তারিত করিয়াছে । স্বীয় শক্তির উপরে তাহাদের 

অধিষ্ঠান । কিন্তু ভারতবর্ষে মধ্যবিত্ত সম্প্রদায় ইংরেজ বণিকের 
প্রয়োজনে গড়িয়া উঠিয়াছে। ইংরেজী বাণিজ্য রক্ষার জন্য যে 
রাজতন্ত্র রচিত হইয়াছে, তাহাতে মজুরি করার জন্য এক শ্রেণীর 
মানুষ আমাদের সমাজে উনবিংশ শতাব্দীতে নূতন ভাবে দেখা 
দিল । অভিজাত সম্প্রদায় ভাঙ্গিরা যাহারা দরিদ্র হইল, দরিদ্র 
শিল্পীকুলের মধ্যে যাহারা ঘটনাচক্রে শিক্ষার সুযোগ লাভ করিল, 
তাহারা সকলে মিলিয়া আমাদের দেশে নূতন মধ্যবিত্ত সমাজ 
রচনা করিয়াছে । নিজের বীর্ষের দ্বারা সুপ্রতিষ্ঠিত হইয়া নয়, 
পরগাছার মত বিদেশী বণিক, বিদেশী রাজতন্ত্রের প্রয়োজনে 
তাহারা জীবন লাভ করিয়াছে। এবং অল্পবীর্য বলিয়াই 
মধ্যবিত্তের এই জীবন শুধু দূর হইতে ইউরোপীয় সভ্যতার 
সমৃদ্ধিকে তারিফ করিয়াছে, তাহার ক্ষীণ ও অতিজীর্ণ 
অনুকরণ করিয়াছে, হঙ্গ-বঙ্গ এক বিচিত্র সভ্যতা রচনা করার 
প্রয়াস পাইয়াছে, কিন্তু তাহাতে প্রাণপ্রতিষ্ঠা করিতে পারে নাই ৷ 
এই জন্যই আমাদের দেশে বৈজ্ঞানিক গবেষণা হয় সত্য, কিন্তু 
তাহার মধ্যে তপস্যার ভাব নাই, চাকরি বজায় রাখার বা বিদেশী 
বৈজ্ঞানিকের কাছে প্রশংসা পাওয়ার চেষ্টাই তাহার মধ্যে ষোল 
আন৷ ফুটিয়া উঠে । 

ইউরোপে বিজ্ঞান নিয়োজিত হয় জীবনকে সমৃদ্ধ করার 
ব্যবহার আচরণ এবং জীবনযাত্রাকে সমুন্নত করার জন্য 
বৈজ্ঞানিকগণ কতই না চেষ্টা করেন। কিন্তু ভারতের বৈজ্ঞানিক- 
সমাজ পরগাছার মত, বিদেশী ধনতন্ত্রের আশ্রয়ভোজী । কোটি 


সত্যাগ্রহের মূল কথা ৫৩. 


কোটি দরিদ্র জনসমূহের জীবনের সঙ্গে তাহার অধ্যাত্মযোগ ছিন্ন 
হইয়া গিয়াছে বলিয়াই এখানকার বৈজ্ঞানিক গবেষণা - শুধু 
বাহারিয়া আলোকলতার মত রূপ লয়, মান্ৃষের জীবনকে সিঞ্চিত 
সমৃদ্ধ করিতে পারে না । মধ্যবিত্তকুলের শোভাম্বরূপ চাকরিজীবী 
বৈজ্ঞানিকের তে! এখানে সামাজিক দায়িত্বের বোধই নাই, তাই 
তাহার গবেষণার মধ্যে তপস্তার প্রয়োজনও হয় না । 

অথচ তপস্তার এই শক্তি ইংরেজী শিক্ষার প্রভাব হইতে মুক্ত, 
এবং শহরের দারিদ্র্য যে-সকল মানুষের মনকে সম্পূর্ণ বিধ্বস্ত 
করিতে পারে নাই, এমন ভারতবাসীর প্রাণে আজও বর্তমান 
রহিরাছে । আমি নিজের চোখে: দেখিয়াছি, এবং দেখিয়া ধন্য 
হইয়াছি বলিয়া মনে করি। ভারতের অরণ্যে প্রান্তরে ইহারই 
সন্ধানে বারংবার ঘুরিয়াছি। কাশীর জীর্ণ এক গলির মধ্যে 
একজন লোক তবলা বাজানো শিখিতেছে । শীতের দিন, কাচা 
মাটির ঘর, মেঝেও কাঁচা ৷ তাহার উপরে হাটু গাড়িয়া বসিয়া 
গুরুর নির্দেশমত ঘণ্টার পর ঘণ্ট| তবলা বাজাইয়া চলিয়াছে। 
মাটির মধ্যে হাটু চাপিয়া ঈষৎ বসিয়া গিয়াছে, হাতের আউল 
ফাটির। রক্ত পড়িতেছে, তাহাতে মোম ঘষিয়া নরম করিতেছে, 
তবু অভ্যাসের বিরাম নাই। এমন দৃঢ়তা দেখিয়া মাথা আপনিই 
কুইয়া আসে । 

উড়িত্যার সুদূর পল্লীর মধ্যে সাধকশ্রেণীর জনৈক পাথরের 
কারিগরের সন্ধান পাইরাছিলাম। তাহাকে জিজ্ঞাসা করি, 
কোনদিন তে! আপনার সাধনার দ্বারা সমাজ সার্থক হইবে না, 
সমাজ তো আপনাকে উপেক্ষা করে, তবু কিসের জোরে এ পথ 

ধরিয়া রহিয়াছেন? তিনি উত্তরে বলেন, আজ আদর নাই সত্য, 
কিন্ত কোন না কোন দিন আমার বংশধরেরা পুনরায় আদর 
বাচাইয়া রাখিয়াছি, আমি সাধনা ছাড়িয়া দিলে যে বীজই বিলুপ্ত 
হইয়া যাইবে ! উড়িগ্যার এক গ্রাম্য কবির সঙ্গে আলাপ হইয়াছিল, 
তিনি সমাজসংস্কারের চেষ্টায় একঘরে অবস্থায় অষ্টাদশ বর্ষকাল 
যাপন করিয়াছিলেন, তবু সংস্কারের চেষ্টা ছাড়েন নাই। অথচ 
নিজের কাব্যসাধনাও ক্রোধের বশে, অবহেলার গীড়নে নষ্ট 
হইতে দেন নাই, মনের মাধুর্য বিন্দুমাত্র তাঁহার ক্ষয় হয় নাই ৷ 
এই সকল সাধকই ভারতের অন্তনিহিত বস্তুটিকে বাঁচাইয়া 
রাখিয়াছেন । 

গরিব অশিক্ষিত জনসমূহের জীবনেও ইহার প্রকাশ অক্ষুন্ন 
রহিয়াছে । দরিদ্র তীর্ঘযাত্রী দিনের পর দিন হাটিয়া পার্বত্যপথে 
দেব-দর্শনের জন্য যাত্রা করে । কোথায় গঙ্গোত্রী হইতে আনীত 
এক বিন্দু জল মহাদেবের মাথায় অর্পণ করিবার চেষ্টা করে। . 
বদরীকেদারের মন্দিরে যে পতাকা ওড়ে, তাহারই ছিন্ন এক অংশ 
সংগ্রহ করিয়া বৃন্দাবনে যমুনার পাশে এক ক্ষুদ্র মন্দিরে অর্পণ 
করিয়া আসে-_-শুধু এইটুকু সাক্ষ্য দিবার জন্য যে সে দেবতার 
উদ্দেশ্যে ভারতের এক প্রান্ত হইতে অপর প্রান্ত পর্যন্ত ভ্রমণ 
করিয়া সাধ্যমত সামান্য উপহার সংগ্রহ করিয়া আনিয়াছে। 

পরকালে পুণ্য সঞ্চয়ের জন্য, অথবা শুধু ভ্রমণের নেশায়, 
পুণ্য-সংগ্রহকে উপলক্ষ্য করিয়া, আজও সহস্র সহস্র ভারতবানী 
তীর্ঘযাত্রার কষ্টকে আনন্দে বরণ করিয়া লয় । তাহারাই দেবতার 


সত্যাগ্রহের মূল কথা ce 


পাঠ হয়, সেখানে স্মানান্তে ফিরিবার সময়ে এক মুঠা চাল দিয়! 
প্রণাম করে, কোথাও সমবেত জনতা পথ দিয়া যাইতেছে দেখিলে 
জোড়হাতে ‘হরিবোল’ উচ্চারণ করিয়া প্রণাম করে, রোগজীর্ণ 
শিশুকে বাচানোর জন্য অনাহারে নিজের জীবন উৎসর্গের উদ্দেশ্যে 
দেবস্থানে হত্য৷ দেয়, ইহারাই ভারতবর্ষ, ইহাদেরই মধ্যে ভারতের 
শ্রেষ্ঠতম যুগে লব্ধ মানসশক্তি-_সাত্বিক বীর্য_-আজও ভাঙ্গাচোরা 
অবস্থায় হারামণির মত বাঁচিয়া আছে । হয়তো আজকার দুদিনে 
সেই শক্তির তামসিক প্রকাশই 'রেশি, বহু কুসংস্কার তাহার 
প্রভাবে বাচিয়া রহিয়াছে ; কিন্ত তবু সেই অন্ধবিশ্বাসের পিছনে 
জীবনের যে-শক্তি ক্রিয়া করিতেছে সে বস্তু সত্য, তাহার আজও 
মরণ ঘটে নাই । কখনও কখনও একআধজনের জীবনে তাহার 
সাত্বিক বিকাশও দেখা যায় ৷ উড়িস্যার কবি বা শিল্পী, হিমালয়ের 
সাধুর জীবনে তাহার অমৃত্রাপ ফুটিয়া উঠে সত্য, কিন্তু ইহাদের 
সংখ্যা এত অল্প, ভারতের জীবনে তমোরাশির পরিমাণ আজ এত 
বেশি যে, ও শান্ত শক্তিকে যদি বিকীর্ণ করা না যায়, আমাদের 
মানুষ হইয়া জগতে বাচিয়া থাকার কোন সার্থকতা থাকিবে না। 
কিন্ত ভারতের অন্তনিহিত সাধনার ধারা আজও যে বাচিয়া 
আছে, এইটিই আমাদের সকলের চেয়ে বড় ভরসার কথা । 


সার্থক মরণের উপায় 


স্বামী বিবেকানন্দ বলিতেন, গৃহস্থ এবং সন্ন্যাসীর মধ্যে কি 
প্রভেদ জান? গৃহস্থ জীবনকে আকড়ে থাকে, কি ক'রে বাঁচবে 


৫৬ গান্ধীজী কি চান 


তারই চিন্তা করে, আর সন্যাসী মরণকে আলিঙ্গন করতে চায় । 
মরবে ত সকলেই । কিন্তু মানুষ নিজের জীবনটুকু কত নার্থক- 
ভাবে আহুতি দিতে পারে সন্ন্যাসী সেই বিষয়ে চিন্তা করেন । 
সেই আহতির দ্বারাই তিনি মরণের অতীত অমৃতপদ লাভ করেন । 

গান্ধীজী স্বামী বিবেকানন্দের সহিত একই পথের পথিক । 
অত্যাগ্রহ সম্পর্কে তিনি বলিয়াছেন, ইহার মূলমন্ত্র হইল, মৃত্যুকে 
স্বীকার করা, মৃত্যুকে বরণ করা । এবং জীবনের এই উৎসর্গ 
পরলোকে কোনও পদলাভের জন্য নয়, পুণ্যের বেসাতি খরিদ 
করিবার জন্য নয়, জগতের নিগীড়িত জনগণ দুঃখের ভার হইতে 
কি করিয়া মুক্তিলাভ করিবে, তাহারই পথ অনুসন্ধানের জন্য | 
স্বামীজী বলিতেন, যদি মানুষের ছুঃখনিবৃত্তির জন্য আমাকে কোর্ট 
জন্ম সংসারের ক্লেদের মধ্যে ফিরিয়া আসিতে হয়, আমি তাই 
আসিব । সকল বোধিসত্গণের এ একই বাণী। সে বাণী 
ভারতের সাধকসম্প্রদায়ের মধ্যে আজও ক্ষীণধারায় বর্তমান । 
স্বামী বিবেকানন্দ অথবা গান্ধীজী তাহাকে আত্মিক পুণ্যের লোভ 
হইতে মুক্ত -করিরা জনসমাজের কল্যাণের পথে চালিত 
করিয়াছেন। নদীর যে ধারা পাথরের বিঘ্ন পাইয়| নিষ্ফল 
শোতে জনসমাজ হইতে দূরে পর্বতের অন্তরালে বহিয়া চলিয়া- 
ছিল, কখনও কখনও যাহার আওয়াজ আমাদের কানে দুর হইতে 
পৌছাইত, সেই স্রোতধারাকে গান্ধীজী আজ মানুষের কল্যাণের 
ভূমিকে প্লাবিত করিবার চেষ্টা করিয়াছেন। 

কিন্তু কত দীর্ঘদিনের দুঃখ, কত অসংখ্য সাধকের চেষ্টাই না 


সত্যাগ্রহের মূল কথা ৫৭ 
ইহার পিছনে থাকিয়া আজকার ঘটনাকে সম্ভব করিয়া 
তুলিয়াছে! এক শতাব্দীর বেশি সময় ভারতবর্ষের হিন্দুসমাজের 
মধ্যে ত্রাঙ্গধর্ম, আর্যসমাজ প্রভৃতির সঙ্গে সংশ্লিষ্ট আন্দোলন ধীরে 
ধীরে সমাজের অন্তরস্থ মলিনতাকে কিঞ্চিৎ দূর করিয়াছে, 
কুসংস্কারের নাগপাশকে প্রতিদিনের অবিচ্ছিন্ন চেষ্টার দ্বারা ঈষৎ 
শিথিল করিয়াছে, কত চিন্তাশীল লেখকই মানুষের দৃষ্টিকে পুণ্যের 
আয়োজন হইতে মাটির দিকে ফিরাইয়াছেন। তাহারই সমবেত 
ফলে আজকার জীবনপ্লাবন সম্ভব হইয়াছে । যে পুণ্যলোভে 
ধর্মাত্মা সাধু তপস্তায় নিরত হন, সেই তপস্তার বীর্যকে আশ্রয় 
করিয়া ভারতবর্ষে কত তরুণ বিপ্লবী সমাজের কল্যাণের চেষ্টায় 
চেষ্টিত হইয়৷ অমোঘ মৃত্যুর পথকে বরণ করিয়াছে 

ইহাদের সকলের দান আজকার বত্যাগ্রহ সাধনার পিছনে 
রহিয়াছে । বহু সাধকের যুগ বুগান্তের প্রচেষ্টার দ্বারা ভারতের 
অন্তরে যে সাত্বিক বল সঞ্চিত হইয়াছিল, লুপ্ত হইয়া যায় নাই, 
তাহাই আবার মাটি ভেদ করিয়া, নূতন উৎসমুখে বাহির হইয়া 
সমাজের জীবনকে প্লাবিত করিতে আরম্ভ করিয়াছে । গান্ধীজীর 
একার কোন্‌ সাধ্য আছে যে শুধু তাহার চেষ্টায় সমগ্র দেশের 
রূপই তিনি ফিরাইয়া দিবেন? নে অভিমানও তাহার নাই । 

তাহার কীতি শুধু এইটুকু, বহুজনকে তিনি মৃত্যুবরণের জন্য 
“নূতন সাধনপথের ইঙ্গিত দিয়াছেন। এবং সেই সাধনপথে 
অগ্রসর হইলে, আমাদের ইহজীবনে যেসকল ক্লেদ সঞ্চিত 
হইয়া আছে, সেগুলি ধুইয়া মুছিয়া যাইবে । গান্ধীজী বলেন, 
ইহকাল বা পরকাল বলিয়া স্বতন্ত্র কিছু নাই। মনীষী জীন্স্‌ 


C৮ গান্ধীজী কি চান 
আমাদের এ ভেদবুদ্ধিটুকু নষ্ট করিয়া দিয়াছেন । একটি অণুকণার 
মধ্যে ব্ৰহ্মাণ্ডেরই মত বিশাল তত্ব নিহিত থাকিতে পারে, 
মানুষকে সেই শিক্ষা, তিনি দিয়াছেন ।' 

অতএব সত্যাগ্রহের দ্বারা মৃত্যু. আমরা বরণ করিব, 
পরলোকে পুণ্যসঞ্চয়ের জন্য নয়, ইহলোকে সামাজিক মলিনত৷ 
ও প্রতি মানুষের চরিত্রের আবিলতাকে ধুইয়া মুছিয়া শুভ্র উজ্জল 
মনুষ্যত্বের সম্ভাবনা স্থষ্টি করিবার জন্য | এই হইল সত্যাগ্রহের 
মূলমন্ত্র । সত্যাগ্রহ সাধনায় ব্যক্তি অবশেষে মোক্ষ লাভ করিতে 
পারে সত্য, সর্ববিধ বন্ধন হইতে মুক্ত হইতে পারে সত্য, কিন্ত 
ব্যক্তিগত মুক্তি সত্যাগ্রহীর কাম্য নয়। ব্যক্তি সমাজ হইতে 
অবিচ্ছিন্ন, বহুর মুক্তিতে একের মুক্তি, এই সত্যকে আশ্রয় করিয়া 
সত্যাগ্রহী অগ্রসর হন, এবং তাঁহার বিক্রমভরা পদক্ষেপের ফলে 
সমাজদেহের সঞ্চিত গ্রানি একে একে খসিয়া পড়ে ৷ 

যোগীর বিভূতিলাভের মত সমাজের দারিদ্র্য ঘুচিয়া যাইবে, 
পরাধীনতার গ্রানি মিটিয়া যাইবে, জগৎসমাজ হইতে শোষণের 
কলুষ মুছিয়া গিয়া সকল মানুষ মনুষ্যত্বের মর্যাদায় সুপ্রতিষ্ঠিত 
হইবে । ইহারই জন্য সত্যাগ্রহী সত্যাগ্রহ-তরুর মূলে নিজের 
জীবনরসকে সিঞ্চিত করেন। মৃত্যুঞ্জয়ী বহু বিগত সাধকের 
অমৃত আশীর্বাদ তাহাদিগকে সমর্থন করুক, জগতে যত বোধিসত্ত 
জন্মিয়াছেন, তাহাদের পুণ্য সত্যাগ্রহীর চিত্তকে অমোঘ আবরণে 
আবৃত করুক । সত্যাগ্রহীর অন্তরে পরাজয়ের গ্লানি যেন না 
জার সি কাটান বারা/বদঃ 
সত্যাগ্রহের জয় হোক্‌ ! জয় হোক্‌ ! 


সী 


সত্যাগ্রহ সাধনা 
লবণ-আইন-অমান্ের একটি ঘটনা! 


১৯৩০ খ্রীষ্টাব্দে লবণ-আইনের বিরুদ্ধে সত্যাগ্রহের সময়ে 
বাংলার বিভিন্ন জেলা হইতে কংগ্রেসকমগিণ মেদিনীপুর জেলার 
কাথি মহকুমায় সমবেত হন, এবং গভর্সেন্টের পক্ষ হইতে 
তাহাদিগকে প্রতিরোধ করিবার যথাসাধ্য চেষ্টা চলিতে থাকে । 
সত্যাগ্রহীগণের উদ্দেশ্য ছিল তাহার! শুধু স্বয়ং লবণ-আইন ভঙ্গ 
করিয়া ক্ষান্ত হইবেন না, বরং গ্রামের জনসাধারণ যাহাতে 
সমবেতভাবে আন্দোলনে যোগ দেয় সেই জন্য বিশেষ চেষ্টা 
করিবেন । গভর্মেন্টের পক্ষ হইতেও বিশেষ চেষ্টা চলিতে লাগিল 
যেন আন্দোলন সাধারণ লোকের মধ্যে সংক্রামিত ন! হয় । কীথি 
মহকুমায় বিভিন্ন কেন্দ্রে উভয় পক্ষের দ্বন্দ চলিতে থাকে, 
সেই সময়ের একটি কেন্দ্রে সত্যাগ্রহীগণের অভিজ্ঞতার বিষয়ে 
আলোচনা করিব । 

যে সত্যাগ্রহশিবিরের প্রসঙ্গ উল্লেখ করিতেছি, সেখানে 
তখন প্রতিদিন প্রাতঃকালে জন দশেকের মত সত্যাগ্রহী মাথায় 
গান্ধী-টুপি পরিয়া হাতে জাতীয় পতাকা ধারণ করিয়া শোভাযাত্রায় 
বাহির হইতেন এবং যাত্রা শুরু হইতে না হইতে পুলিস বাহিনী 
তীহাদিগকে আক্রমণ করিয়া বেত, লাঠি, ঘুষি বা লাখির 
আঘাতে ধরাশায়ী করিয়া ফেলিত। অজ্ঞান অবস্থায় ক্ষতবিক্ষত 
দেহে সত্যাগ্রহীর দল পড়িয়া থাকিত, তাহাদিগকে শিবিরে ফেরত 
আনিয়া! সেবা শুশ্রীষা করা হইত । পরের দিন আবার এমনিভাবে 

নূতন দল বাহির করা হইত, আবার পুলিসের নির্যাতন চলিত ৷ 
গ্রামের স্ত্রীপুরুষ প্রত্যহই এই নিকরুণ দৃশ্য দাড়াইয়৷ 
দাড়াইয়া দেখিয়া শেষে বাড়ি ফিরিয়া যাইত। বাংলা দেশের 
বীর যুবকের দল গভর্মেন্টের নিকট দন্দধুদ্ধে পরাজয় স্বীকার 
করিতেছে না, স্বীয় ব্রতৈ অটল হইয়া রহিয়াছে, ইহাতে সকলের 
শ্রদ্ধা জাগিয়া উঠিত, গ্রামের সকলে সত্যাগ্রহশিবিরে শ্রদ্ধাবশত 
চালকলা তরিতরকারি পৌঁছাইয়া দিত বটে, কিন্ত নিজে এ 
সত্যাগ্রহীদলে যোগ দিবার বাসনা অথব। লবণ-আইন ভঙ্গ 
করিবার উৎসাহ কাহারও মধ্যে দেখা যাইত না। গ্রামবাসীরা 
সত্যাগ্রহীগণকে যেন স্বতন্ত্র জগতের জীব বলিয়া মনে করিত, 
তাহাদিগকে সম্মান করিত, ভক্তি দেখাইত, কিন্ত নিজের জন 
অথবা স্বজাতি বলিয়া ভাবিতে পারিত না । 

এরূপ অবস্থায় সত্যাগ্রহীগণ ক্রমশ অধীর হইয়া উঠিতে 
লাগিলেন । নেতৃস্থানীয় ছুই-একজন সত্যাগ্রহী, যুবকগণের 
উপরে নির্যাতন আর সা করিতে না পারিয়| মনে করিলেন, 
প্রত্যহ নিষ্ফল নির্যাতন ভোগ করিয়া লাভ নাই, সত্যাগ্রহের 
বৃদ্ধি বা প্রসারের তো কোনও লক্ষণ দেখা যাইতেছে না, অতএব 
সকলে মিলিয়া একসঙ্গে একদিন নির্যাতনের মধ্যে বাঁপাইয়| 
পড়া যা'ক, তাহার পর যাহা হইবার হইবে । কিন্তু ইহার দ্বারাও 
যে জনসাধারণের নিশ্চেষ্ট ভাবকে ভাঙা যাইবে, এমন ভরসা 
কাহারও ছিল না । 

যাহাই হউক, অবস্থা যখন এরূপ সঙ্গিন হইয়া! উঠিয়াছে, 
তখন জনৈক সত্যাগ্রহীর মনে নূতন এক বুদ্ধির উদয় হইল এবং 

কর্মের ধারা পরিবতিত করার সঙ্গে সঙ্গে দুইদিনের মধ্যেই সেই 
কেন্দ্রের চারিপাশে অভাবনীয় উৎসাহসধ্গরের ফলে পার্শ্ববর্তী 
গ্রামগুলিতে পর্যন্ত লবণ-সত্যাগ্রহের আন্দোলন আগুনের মত 
ছড়াইয়া পড়িল । কি কৌশল অবলম্বন করা হইল এবং কেমন- - 
ভাবেই বা গ্রামবাসীগণের নিরুৎসাহতা ও নিক্রিয়তা রূপান্তরিত 
হইল তাহা আমাদের সকলের প্রণিধানের যোগ্য, কেননা ইহার 
মধ্যে শিখিবার বস্তু অনেক আছে । 

যে দিনের ঘটনা বলিতেছি, তাহার পূর্বাহে একজন 
সত্যাগ্রহীকে শোভাযাত্রার পুরোভাগে থাকার ফলে অসম্ভব 
প্রহার সহ করিতে হইয়াছিল । নির্যাতনের তাড়নায় শরীরের 
সর্বত্র কালশিটা পড়িয়া গিয়াছিল, এমন কি মুখের নানা অংশ 
ফুলিয়া চেহারা পর্যন্ত বিকৃত হইয়া যার । ফোলার জন্য চোখ 
বুজিয়া গিয়াছিল এবং চেষ্টা করিয়া, তাহাকে চোখ মেলিতে 
হইতেছিল। পরদিন অবশ্য তাহার যাইবার কথা নয়, নূতন 
কয়েকজন সত্যাগ্রহীর, অথবা ইতিমধ্যে কয়েকদিন বিশ্রামের 
ফলে হারা অপেক্ষাকৃত সুস্থ হইয়াছেন, তাহাদের যাইবার 
কথা ৷ যে সত্যাগ্রহী নেতার কথা ইতিপূর্বে উল্লেখ করিয়াছি, 
তিনি সেদিন নূতন এক প্রস্তাব উপস্থিত করিলেন। তিনি 
বলিলেন, কাল যে সত্যাগ্রহী সর্বাপেক্ষা অধিক জখম হইয়াছে, 
আজ তাহাকেই আবার শোভাযাত্রার সম্মুখে থাকিয়া অগ্রসর 
হইতে হইবে । সকলে এই কথা শুনিয়৷ চমকিয়া উঠিলেন, গত 
দিনের নির্যাতনের ফলে যে আজ উানশক্তিরহিত হইয়া আছে, 
তাহাকে যদি আজ পুনরায় পুলিসবাহিনীর সন্মুখীন হইতে হয়, 

তবে তাহার মৃত্যু অবধারিত, এ বিষয়ে কাহারও সংশয় রহিল 
না। কিন্তু প্রস্তাবকারী নেতা অটল। তখন আহত 
সত্যাগ্রহীকে জিজ্ঞাসা করা হইল । তিনি দ্বিধাশৃন্য মনে সম্মতি 
দিলেন এবং যাত্রার জন্য প্রস্তুত হইলেন । 

ইতিমধ্যে বাহিরে দর্শকবৃন্দ সমবেত হইয়াছিল, মুহূর্তে 
তাহাদের মধ্যে এই সংবাদ ছড়াইয়া পড়িল । সকলে উদগ্রীব 
হইয়া আজকার ঘটনা কি পরিণতি লাভ করে তাহা জানিবার 
জন্য শঙ্কায় উদ্বেলিত হৃদয়ে অপেক্ষা করিতে লাগিল । সত্যাগ্রহীর 
দল সেদিনও যথারীতি পতাকা হস্তে ধীরপদক্ষেপে অগ্রসর হইতে 
লাগিল । সন্মুখে সকলে দেখিতে পাইল পূর্বদিনের আহত 
যুবকটি চলিয়াছে, তাহার মুখ পূর্বদিনের প্রহারের ফলে ফুলিয়া 
বিকৃত হইয়া গিয়াছে, কিন্তু তাহার চলনে কোনও কুষ্ঠার চিহ্ন 
নাই। সকলে আগাইয়া চলিল ৷ দর্শকগণ নিস্তব্ধ, কাহারও 
কণ্ঠে কোন শব্দ নাই। দূরে পুলিসের বাহিনীকে দেখা 
যাইতেছিল। এমন সময়ে সহস৷ গ্রামের কয়েকজন নারী পথের 
উপর আগাইয়া আসিলেন এবং সত্যাগ্রহীদের পথরোধ করিয়া 
দাড়াইলেন ৷ তাহারা বলিলেন, “আমরা এ দৃশ্য চোখে দেখিতে - 
পারিব না, আজ আপনারা ফিরিয়া যান, আমরা যাইতেছি ! 

সত্যাগ্রহীগণ ফিরিলেন না । কিন্তু মায়ের দল তীহাদিগকে 
সম্মুখে, পাশে, পশ্চাতে ঘেরিয়া যেন স্বীয় কল্যাণময় পক্ষপুটের 
দ্বারা আবৃত করিয়া আগাইয়া চলিলেন। পুলিসের কর্মচারীগণও 
স্তম্ভিত হইয়৷ গেলেন এবং সেদিন বিনা বাধায় লবণনির্মাণের যজ্ঞ 
সম্পন্ন হইল। পরদিন হইতে পার্শ্ববর্তী গ্রামগুলিতে নরনারীগণ 

সত্যাগ্রহ আন্দোলনে ঝাঁপাইয়া পড়িল । পুলিসের প্রতিরোধচেষ্টা 
সত্যাগ্রহ মনের দিক দিয়া সম্পূর্ণ জয়যুক্ত হইয়া উঠিল । 
ঘটনাটি সে সময়ের ইতিহাসে সামান্য হইতে পারে, কারণ 
ংলা দেশে এবং ভারতবর্ষের বহু স্থানে অনুরূপ দৃষ্টান্তের 
অভাব হয়তো হয় নাই। কিন্তু ইহার মধ্যে আমাদের 
পক্ষে যে শিক্ষণীয় বস্তু আছে এবার তাহারই. আলোচনা 
করা যাক । 


একটি উপমা 


সাধারণ মানুষ অনেক কাজকেই বুদ্ধির দ্বারা ভাল বলিয়া 
বুঝিতে পারে, চিনিতে পারে, এ কথা ঠিক। কিন্তু পুরাতন 
অভ্যাস বা সংস্কার মানুষের তো সহজে ভাঙিতে চায় না। সমাজের 
মধ্যে চারিদিকে যদি নিবীর্য ব্যবহার দেখা যায়, সকল ক্ষেত্রেই 
যদি আলস্য নিশ্চেষ্টতা অথবা পরাজয়ের কালিমা মাখানো থাকে, 
তাহা হইলে হঠাৎ জীবনের কোনও এক নূতন ক্ষেত্রে, আচরণের 
ভিতরে, মানুষ বীর্ষের পরিচয় দিবে, ইহা আশা করা যায় না। 
কিন্তু সেই অবস্থার মধ্যেও অল্পসংখ্যক মানুষ নিজের মনের মধ্যে 
দ্বন্দকে অতিক্রম করিয়া সাহসের ভরে সমাজে নৃতন আচরণের 
দৃষ্টান্ত স্থপ্টি করিতে পারে । কিন্তু দৃষ্টান্ত স্থপ্টি করিলেই তাহা 
সঙ্গে সঙ্গে অবসন্ন জনসাধারণকে জাগাইয়া, তোলে না । কাঠের 
উনানে আঁচ দিতে হইলে কিছু শুখনা পাতা বা খড়কুটার মত 
সহজদাহা পদার্থের প্রয়োজন হয়। কাঠ যদি কীচা হয়, কুচির 

পরিমাণ যদি সামান্য হয়, তাহা হইলে উনান ধরিতে বিলম্ব ঘটিতে 
পারে, অধিক ধোয়া বাহির হইতে পারে, কিন্তু অধ্যবসায়ের 
সঙ্গে লাগিয়া থাকিলে শেষ পর্যন্ত উনান ধরিবেই ধরিবে । হয়তো 
তাহার জন্য কুচির পরিমাণ কিছু বাড়ানোর প্রয়োজন হইতে 
পারে, এবং দৃষ্টি রাখিতে হয় সেগুলি যেন ঠিকমত জলে । 
অর্থাৎ জনসাধারণের মধ্যে সত্যাগ্রহ আন্দোলনকে সঞ্চারিত 
করিতে হইলে হয়তো সত্যাগ্রহীর সংখ্যা বৃদ্ধি করিতে হইবে ৷ 
কিন্ত যদি তাহারা নির্যাতনে ধৈর্য না হারায়, নির্যাতনের মাত্রা 
গুরুতর হওয়া সত্বেও যদি ত্রতে নিষ্ঠার অবিচল থাকে, তবে শেষ 
পর্যন্ত জনসাধারণের চিত্তকে তাহা নিশ্চয়ই স্পর্শ করিবে । এবং 
এই সম্ভাবনা যে কত দ্রুত, কোন্‌ অপ্রত্যাশিত পথে দেখা দেয়, 
তাহা মেদিনীপুরের আলোচিত দৃষ্টান্তের মধ্যে আমরা স্পষ্ট 
দেখিতে পাই। একজন দৃঢ়প্রতিজ্ঞ সত্যাগ্রহীর সংকল্প গ্রামের 
নরনারীর হৃদয়কে একদিন অকস্মাৎ বিদৃৎশিখার মত স্পর্শ 
করিল । 


ধর্মতলার ছাত্রগণের অত্যা গ্রহ 


অতি অল্পদিন পূর্বেও কলিকাতার রাজপথে অনুরূপ একটি 
ঘটনার অভিনয় হইয়া গিয়াছে। সেদিন কলিকাতার ছাত্রদল 
পথে পথে শোভাযাত্রা বাহির করিয়াছে, এমন সময়ে ধর্মতলার 
পথপ্রান্তে পুলিন তাহাদিগকে প্রতিরোধ করিল। তাহারা না 
ফিরিয়। সারা দুপুর পথের উপরে বসিরা রহিল সন্ধ্যার পর 
হঠাৎ কয়েকজন পতাকা হস্তে অগ্রসর হইবার চেষ্টা করার সঙ্গে 

সঙ্গে জনতার উপর আক্রমণ শুরু হইল । প্রথমে ছাত্রদল কিছু 
বিক্ষিপ্ত বিভ্রান্ত হইয়া পড়ে ।-কিন্তু যে মুহূর্তে একজন গুলির 
আঘাতে ধরাশায়ী হয়, সেই মুহুর্তে অপর সকলে সেই গুলির 
মধ্যেই অটল হইয়া দাড়াইয়া যায় । তাহারই' ভিতরে -আহতগণকে 
সরাইরা চিকিৎসার জন্য পাঠানোর আয়োজন চলিতে থাকে । 
ইতিমধ্যে পার্শ্ববর্তী দর্শকবৃন্দ ক্ষিপ্ত হইয়া পুলিসের উপরে 
লোষ্ট্রনিক্ষেপ করিতেছিল, ছাত্রগণ তাহাদিগকেও নিরস্ত করিবার 
চেষ্টা করে ৷ ছুই-এক জন পুলিসের কর্মচারী জনতার দ্বারা প্রহৃত 
হইতেছিল, তাহাদিগকে উদ্ধার করিয়া নিরাপদ স্থানে প্রেরণ করা 
হয়। তখন ক্ষণে ক্ষণে গুলি চলিতেছিল, কিন্তু ধর্মতলার 
শেভাযাত্রাকারীগণ পিছন ফিরে নাই | সন্ধ্যা হইতে সমস্ত 
রাত্রি এবং পরদিবস বৈকাল পর্যন্ত অনাহারে অনিদ্রায় ছাত্রদল 
সেই স্থানে বসিয়া থাকে । অপরাহে আবার গুলি আরন্ত হয়, 
হতাহতের সংখ্যা পূর্বরাত্রি অপেক্ষা অধিক হয়, তবু ছাত্রদের দল 
ফিরে নাই । অবশেষে পুলিসবাহিনী পথ ছাড়িয়া দেয়, এবং 
শান্ত দৃঢ়তার সহিত শোভাযাত্রাকারীগণ লালদীঘি পরিক্রমার 
পর স্বস্থানে ফিরিয়া যায়। তাহাদের দাবি সম্পূর্ণরূপে স্বীকৃত 
হইল ৷ 

কে জানিত আমাদের প্রতিদিনের চেনা সাধারণ মানুষ 
এমনভাবে মৃত্যুকে উপেক্ষা করিতে পারিবে? প্রতিদিনের 
আচরণে বা চিন্তার যেখানে আমরা সাহসের রশ্মিরেখা খুজিয়া 
পাই না, হয়তো সেখানেই এমনিভাবে অকস্মাৎ একদিন মৃত্যুঞ্জয়ী 
বীর্যের রশ্মি উষাকালের আলোকচ্ছটার মত দেখা দেয়, গগনে 

৫ 

গগনে সেই আলো! বিচ্ছুরিত হইয়া পড়ে, জাতির জীবনে 
নবপ্রভাতের উদয় হয়। যাহারা আজ শীর্ণ জীর্ণ, যাহাদের 
চরিত্র গ্রানিযুক্ত, উপযুক্ত অগ্নিক্ষুলিঙ্গের স্পর্শে সেই চরিত্রই 
প্রদীপ্ত হইয়া উঠিতে পারে. সে বিষয়ে সংশয় নাই। 
তাই আজ ভারতের গ্লানি যতই পুরাতন হউক না কেন, 
সত্যাগ্রহীর দল যদি স্বীয় চেষ্টার দ্বার! অন্তরের বহ্নিকে জাগ্রত 
করিতে পারে, ছুঃখবরণের দুর্গম পথে চলিয়া মৃত্যুর ভয়কে 
অতিক্রম করিতে পারে, তবে অবশিষ্ট মানুষ নিশ্চয়ই জাগিবে, 
এ ভরসা আমরা করিতে পারি । 

১৯৪২ খ্রীষ্টাব্দে আগস্ট মাসে মহাত্মা গান্ধী যেদিন গ্রেপ্তার 
হন তাহার পর সর্বত্র তাহার নামে একটি বাণী প্রচারিত 
হইয়াছিল । গান্ধীজী স্বয়ং সেই বাণী রচনা করেন নাই ৷ শ্রীযুক্ত 
পিয়ারেলাল বোম্বাইএ ৭ই এবং ৮ই আগষ্ট তারিখে গান্ধীজীর 
দ্বারা প্রদত্ত বক্তৃতা হইতে কিছু, কিছু বাক্য উদ্ধত করিয়া সেই 
বাণীটি রচনা করিয়াছিলেন । রচনা সার্থক হইয়াছিল, ভাষা 
এবং ভাবের পর্যালোচনা করিলে মনে হয়, সেই বাণী গান্ধীজীর 
মত সত্যাগ্রহীর পক্ষেই সম্ভব । সেই বাণীর মধ্যে ছিল__ 
সত্যাগ্রহীগণকে অগ্রসর হইতে হইবে মরণের অভিমুখে, জীবনের 
অভিমুখে নয় ৷ মানুষের পর মান্গুষ যেদিন মৃত্যুর সন্ধানে অগ্রসর 
হইবে, মৃত্যুর সঙ্গে হিসাব-নিকাশ করিবে, সেই দিনই জাতি 
নৃতন জীবন লাভ করিতে সমর্থ হইবে । অতএব তোমাদের 
সংকল্প হউক, ব্রতে অবিচল থাকিয়া 

করিব, না হয় মরিব ॥ 

উপমার পুনরুল্লেখ 

পূর্বে একটি উপমার ব্যবহার করা হইয়াছে। সত্যাগ্রহী 
যেন উনানে আঁচ দিবার জন্য নিযুক্ত ঘুটে বা কাঠের কুচির 
মত । কাঠের কুচিতে নিজের গুণে সহজে আগুন ধরে, 
এবং সেই আগুন পর্যাপ্ত হইলে বাকি কাঠেও আগুন ধরিয়া 
যায়। কিন্তু কাঠ ভিজা হইলে রাধুনী আগে তাহাকে রৌদ্র 
দিয়া শুখাইয়৷ লয়। ভারতবর্ষের সমাজ ও জীবন এমনই 
নিস্তেজ হইয়া আছে যে তাহা ভিজা কাঠের মত। হয়তো 
১৯২১ সালের অসহযোগ আন্দোলন বা ১৯৩০ সালের আইন- 
অমান্য আন্দোলনের মত বিরাট মুহূর্তে তাহা অকস্মাৎ জলির! 
উঠে। আগুনের শিখার মত, নূতন জীবন গঠনের উৎসাহ 
অকস্মাৎ জাতির জীবনে দেখা দেয়। কিন্তু আবার দ্ুই-এক 
বৎসরের মধ্যে শিখা নিভিয়া যায়, ভিজা কাঠ হইতে যেমন প্রচুর 
ধূমের উদ্গার হইয়া মানুষের চোখে জল আনে, এ ক্ষেত্রেও 
তেমনই ঘটিতে থাকে । দুই আন্দোলনের মধ্যবর্তী কালে জাতির 
জীবন পুনরায় ধূমের জাল বিস্তার করে, সময়ে সময়ে কণঠুরোধ 
হইয়। আসে। কিন্তু ধূম বাহির হইলেও আশার কথা হইল 
এই যে, নীচে তখনও আগুন জলিতেছে, আমর! এই আশ্বাস 
লাভ করিতে পারি | জাতি নৃতন জীবনলাভের জন্য আগ্ৰহান্বিত, 
কিন্তু নূতন সমাজগঠনের চেষ্টায় পুরাতন অভ্যাসগুলি 
বা সংস্কারসমূহ নানাবিধ অন্তরায়ের স্থষ্টি করিতেছে, ইহা 
বুঝিতে পারিলে আমাদের হতাশার আর কোনও কারণ 
থাকে না। কেবল সুদক্ষ রাধুনীর মত উনান ধরাইবার জন্য 

অবশিষ্ট ভিজা কাঠকে রৌদ্রে দিয়া শুখাইয়া৷ লইবার ব্যবস্থা 
করা উচিত । 


সমাজের তমোরাশিকে দুর করিবার চেষ্টা 

অতএব জাতির জীবনে বৈপ্লবিক পরিবর্তন সাধনের জন্য 
আমাদের দশ বৎসর অন্তর একবার করিয়া সংগ্রামের উপরেই 
নির্ভর করিয়া থাকিলে চলিবে না, সঙ্গে সঙ্গে দৈনন্দিন জীবনে 
পুরাতন আচরণের পরিবর্তে নূতন আচরণের প্রতিষ্ঠার দ্বারা 
পুঞ্জীভূত আলস্য অবসাদ ও ভয় প্রভৃতি সর্ববিধ তামসিকতার 
নাগপাশকে শিথিল করিতে হইবে । তবেই সময়কালে আইন- 
অমান্যের মত সংগ্রাম সার্থকতা লাভ করিতে পারে ৷ 

কিন্তু দৈনন্দিন যজ্ঞের দ্বারা সমাজদেহের তমোবদ্ধনকে দূর 
করিবার সেই উপায় কী? গান্ধীজী মনে করেন, গঠনকর্সের 
আঠার দফা কর্মের দ্বারা আমরা সেই উদ্দেশ্য সিদ্ধ করিতে পারি | 
জাতির জীবনে যেখানে বৈষম্য উপস্থিত হইয়াছে, ভেদের বৈতরণী 
স্থষ্টি হইয়াছে, সেখানে একজন মানুষের সঙ্গে অপর একজন মানুষের 
বন্ধুত্ব বা সহযোগিতা স্থাপনের চেষ্টার দ্বারা আমরা বৈতরণীর 
উপরে সেতু রচনা করিব ৷ হিন্দুর সহিত মুসলমানের সম্প্রদায় 
হিসাবে প্রীতি বা সন্ভাব নাই। সেখানে মানুষে মানুষে বন্ধুত্বের 
আলিঙ্গনে আবদ্ধ হইয়া আমরা উভয় সম্প্রদায়ের মধ্যে সেতু 
রচনা করিব | তবেই হয়তো জাতির সংগ্রামের কোনও শুভ- 
মুহূর্তে হঠাৎ একদিন দেখা যাইবে, উভয় সম্প্রদায় পরস্পরের 

দামোদর নদের পাশে বাঁধের মধ্যে গ্রান্ম ও শীতকালে ইঁদুর 
গর্ত করে ৷ প্রথমে সেই গর্ত দিয়া বর্ষার সময়ে ক্ষীণধারায় 
জল চুয়াইতে থাকে । কিন্তু কয়েক দিনের মধ্যেই দেখিতে 
দেখিতে সেখানে একটি খাল কাটির! যার এবং একদিন মুহূর্তের 
প্লাবনে সেই পথকে আশ্রয় করিয়া সমস্ত দেশের মাঠ ঘাট 
ভাসিয়া যায় । দামোদরের বর্ষার স্রোতের কাছে যেমন মাটির 
বাঁধ তুচ্ছ, মানুষের প্রাণশক্তির প্লাবনের সম্মুখেও তেমনই পুরাতন 
সংস্কারের বন্ধনও তুচ্ছ হইয়া যায়। কেবল প্রয়োজন, 
প্রতিদিবসের আচরণের দ্বারা তাহাকে ক্ষীণ করা, শিথিল করা । 
কেমনভাবে সুকৌশলে আমাদের আলস্তের বদ্ধনকে শিথিল করা 
যায়, তাহার একটি উদাহরণ দিতেছি । 

ধরুন, সত্যাগ্রহী গ্রামে খাদি বা গ্রামশিল্পের পুনঃগ্রতিষ্ঠার 
চেষ্টা করিতেছেন । গ্রামে পুনরায় চরকা চলিলে বা অন্যবিধ 
ছোটখাট শিল্পের বিস্তার হইলে যে গরিব গৃহস্থ অবসর সময়ে 
কিছু রোজগার করিয়া বাঁচিতে পারে, ইহা সকলেই বোঝে । 
কিন্তু পারে না কেন? তাহারই সুল্ম কারণ অনুসন্ধান করিয়া 
সত্যাগ্রহীকে নৃতন ধারায় কর্ম প্রবর্তন করিতে হইবে । হয়তো 
দেখা যাইবে, কোন গ্রামে টাকু হয় না, কামার নাই, বা যে 
আছে সে ভাল টাকু গড়িতে পারে না। তখন তাহার পিছনে 
লাগিয়া, নিজে সাহায্য করিয়া, হাতে কলমে শিখাইয়া, তাহাকে 
মানুষ করিতে হইবে ৷ হয়তো গ্রামের ছুতার ভাল চরকা গড়িতে 
পারে না। তখন কোন্‌ ধরনের চরকা সহজে নির্মাণ করা চলে, 
অথচ যাহার দ্বারা দ্রুত স্থৃতাকাটা যায়, সত্যাগ্রহী সে-বিষয়ে 

গবেষণা, করিয়া সেইখানেই সিদ্ধিলাভ করিবেন। উপযুক্ত 
চরকা গড়া শেষ হইলে, তাহাতে ভাল স্থতাকাটা সকলে শিখিলে, 
গাঁয়ের লোকে বুঝিবে, হী এইখানেই আমাদের সমস্যার সমাধান 
হইতে পারে, বাহিরের উপরে নির্ভর করার দরকার নাই । 
কোন কোন ক্ষেত্রে দেখা যায়, তাতী সানা বদলাইয়া খাদি 
বুনিতেছে বটে, কিন্তু খাদির খরিদদার নাই । অথবা কাটুনী রাজি 
আছে, কিন্তু তাহার তুলা কিনিবার পয়সা নাই। তখন হয়তো 
কাটুনীকে এক সের তুলা দিয়! তাহার পরিবর্তে আধসের স্থতী 
লইতে হইবে, বাকি ছাটাই বাদে আধ সের তাহার বানি 
বলিয়া ধরা হইবে । সে ছুই তিন খেপ সুতা, কাটিয়া নিজের 
কাপড়ের জন্য যথেষ্ট স্থতা রোজগার করিয়া লইবে, হয়তো তাতীর 
বানিও সুতায় দিবে । এদিকে সত্যাগ্রহীর ঘরে যে স্ৃতা সঞ্চিত 
হইতে থাকিবে, তাহা অপেক্ষাকৃত অবস্থাপন্ন গৃহস্থের বাড়িতে 
বেচিয়া আসিতে হইবে । তাহাদিগকে প্রথমে বুঝাইতে হইবে 
যে, তাহারা যদি দেশের দরিদ্র গৃহস্থের সঙ্গে খাদি পরিয়া নূতন 
সহযোগিতার স্ত্র না গড়ে তবে সমাজকে আবার নৃতনভাবে 
গড়িয়া তোলা সম্ভব হইবে না । মিলের কাপড় আপাতত সস্তা 
বটে, কিন্ত সব দিকে দৃষ্টিপাত করিলে তাহা মহার্ঘ হয়। কেন 
না মিলমজুর, অথবা যে মজুর কল নির্মাণ করিয়াছে, বা কয়লার 
কাজ করিয়াছে, তাহারা কেহই পরিশ্রমের উচিত মূল্য পায় 
না। আবার যদি বা কিছু পাইয়া থাকে, তাহাদের পাওয়ার 
ফলে কোথাও না কোথাও আজকার আঘিক ব্যবস্থার ফলে 
কোন না কোন শিল্পী বেকার হইয়া যায়। যে কাপড় সস্তা 

করিতে মজুরকে বঞ্চনা করিতে হয়, গ্রামের শিল্পীকে বেকার 
করিতে হয়, সঙ্গে সঙ্গে ধনীর -ভাণ্ডারে টাকা জমা হয়, এরূপ 
“সমতা” সামগ্রী ত অকল্যাণের উপরে প্রতিষ্ঠিত, সর্বজনের কল্যাণ 
তাহার দ্বারা কখনও সাধিত হইতে পারে না। খাদি ও 
কুটিরশিল্পের মারফত আমরা যেমন সকলকে কাজ দিতে চেষ্টা 
করি, তেমনই সকলে শারীরিক শ্রম করিয়া যথাসম্ভব সমান 
রোজগার করুক ইহাও চাই। সত্যাগ্রহী এইভাবে নূতন 
উৎপাদনব্যবস্থার সঙ্গে ধনের সমবন্টনের কথাও প্রত্যক্ষভাবে 
মানুষের মধ্যে প্রচার করিতে থাকিবেন। 

প্রতি দিবসের নিরবচ্ছিন্ন সুনিপুণ চেষ্টার দ্বারা দেশের 
পুপ্তীভূত আলম্যকে কিভাবে ক্ষীণ করা যায়, তাহারই একটি 
দৃষ্টান্ত দিলাম | কিন্তু ইহার জন্য সত্যাগ্রহীর পক্ষে দুইটি বস্তুর 
প্রয়োজন আছে। তিনি কোনও দিন ব্যর্থতার দ্বারা যেন 
আক্রান্ত না হন। শ্রান্তি আসিলে বিশ্রাম লউন, কিন্তু বিশ্বাস 
তাঁহার যেন উজ্জল থাকে, সর্বদা বুদ্ধিযুক্ত হয় । অন্ধ বিশ্বাসের 
দ্বারা ভারতের সঞ্চিত তমোরাশিকে কখনই দূর করা যাইবে না, 
উনানে ধোঁয়ার মাত্রা বৃদ্ধি পাইবে, আগুন জলিবে না । 
বাহিরের সাহায্যের উপরে পারতপক্ষে নির্ভর'না করেন। টাকুর 
অভাব ঘটিলেই যদি কলিকাতায় ছুটিতে হয়, বিক্রয়ের অসুবিধা 
ঘটিলেই যদি শহরবাসী ধনীর আশ্রয় লইতে হয়, তাহা হইলে 
আমাদের চেষ্টার দ্বারা খাদি উৎপন্ন হইবে সত্য, কিন্তু যে 
আধ্যাত্মিক পরিবর্তন গান্ধীজী স্বরাজ-প্রতিষ্ঠার জন্য অপরিহার্য 

করিতে চা'ন, যাহার অভাবে পূর্বে ভারতবাসী চরকা. কাটিলেও 
স্বাধীনতা হারাইয়াছিল, সেই মানস-বল এবং পরস্পরের মধ্যে 
সহযোগিতার _ সুত্র স্থ্টি করা যাইবে না । তাহার জন্য 
আত্মনির্ভরশীলতার উদ্রেক করিতে হইবে এবং উৎপাদনব্যবস্থাকে 
যথোপযুক্ত মাত্রায় বিকেন্দ্রীভূত করিতে হইবে ৷ গ্রামের স্বাধীনতা 
সুপ্রতিষ্ঠিত হইলে, তবে গ্রামের সহিত গ্রামান্তরের, দেশের সহিত 
দেশান্তরের, রাষ্ট্রের সহিত রাষ্ট্ান্তরের স্বেচ্ছায় সহযোগিতা 
স্থাপনের সময় আসিবে । সে সহযোগিতায় অকল্যাণ নাই, 
কেননা তাহা পশুবলের উপরের প্রতিষ্ঠিত নয় ৷ 

বুদ্ধিযুক্ত অনির্বাণ মঙ্গলকর্মের দ্বারা সত্যাগ্রহী ভিজা কাঠকে 
শুখাইবেন, তবেই সর্বসাধারণের মন সময়কালে প্রদীপ্ত হইবার 
সম্ভাবনা আছে। 


রাজনৈতিক প্রচার 
প্রশ্ন উঠিতে পারে, তবে কি শুধু চরকা-খদ্দর করিলেই 
স্বরাজ আসিয়া যাইবে? রাজনৈতিক কোন প্রচেষ্টার প্রয়োজন 
নাই, সেটি কেবল দশ বৎসর অন্তর একবার করিয়া সত্যাগ্রহ 
না তাহা নহে । তবে আমরা সাধারণত রাজনৈতিক প্রচার 
বলিতে যাহা বুঝি, গান্ধীজী তাহা হইতে স্বতন্ত্র শিক্ষার এক 
পদ্ধতি আশ্রয় করিয়া থাকেন এবং সেই উপায়ে আরও সুফল 
লাভ হইবার সম্ভাবনা আছে । একটি বাস্তব ঘটনাকে উপলক্ষ্য 

করিয়া বিষয়টির আলোচনা করা যা'ক। 

দ্বিতীয় মহাযুদ্ধ আরম্ভ হওয়ার পর বাংলা দেশে তখন সবে 
খাস্ঠ-শস্তের অনটন আরম্ভ হইয়াছে । ইতিমধ্যে পূর্ববঙ্গের এক 
জেলায় চাষীদের মধ্যে অন্নাভাবের সুচনা দেখা দেয়। জেলার 
সদরে সংবাদ আসার পর, বাংলার সর্বত্র যেমন হয়, যাবতীয় 
সেবাসমিতির কর্মীগণ তৎক্ষণাৎ চাদ! তুলিয়া রিলিফের আয়োজন 
করিতে লাগিলেন ৷ যাহারা সেই অন্ন গ্রহণ করিতে লাগিল, 


গভর্সেন্টের প্রদত্ত সম্পত্তি, অতএব ভৃত্যগণ যথারীতি ভিক্ষা না 
দিলে মালিকের নিকট অভিযোগ করা চলিবে । কে ইহাদিগকে 
এরূপ সংবাদ দিয়াছিল জানা নাই ৷ সম্ভবতঃ কেহই দেয় নাই, তবু 
বহু বৎসরের দারিদ্র্য ও অজ্ঞতার নিষ্পেষণে এমনই একটি ধারণা 
জনসাধারণের মনে বদ্ধমূল হইয়া গিয়াছিল । 

এমন অবস্থার মধ্যে জনৈক কংগ্রেসকর্মী অনাহারজনিত 
মৃত্যুর এক সংবাদ পাইয়া কোনও এক গ্রামে উপস্থিত হইলেন । 
মৃতদেহের সৎকার তখনও হয় নাই, এবং সেদিন গ্রামে হাটবার 
-ছিল বলিয়া বহু লোক সমবেত হইয়াছিল । কংগ্রেসের 

করমীটি পৌঁছয় মৃত ব্যক্তির সম্বন্ধে অনুসন্ধান করিতে লাগিলেন। 
নৃতন রিলিফের কেন্দ্র হয়তো খোলা হইবে. এইরূপ অনুমান-করিয়া 
অনেকে সমবেত হইল এবং স্বীয় ছঃখছ্র্দশার বিস্তারিত কাহিনী 
জ্ঞাপন করিতে লাগিল। কিন্তু কংগ্রেসের কর্মীটি জনতাকে 
জিজ্ঞাসা করিলেন, আপনাদের গ্রামে কাহারও ঘরে কি ভাত 
ছিল না? যদি একজনের ঘরেও খাগ্ থাকে, তাহা হইলে এই 
ব্যক্তি আপনাদের চোখের সামনে অনাহারে মরিল কেন? 
জনতা চুপ করিয়া রহিল । তখন তিনি তাহাদিগকে বুঝাইলেন 
যে, তাহাদের প্রত্যেকের যেমন এবিষয়ে দায়িত্ব আছে, 
গভর্মেন্টেরও তেমনই দায়িত্ব আছে। তৎপরে তিনি জনতাকে 
পরামর্শ দেন, আপনারা উাঁদা তুলিয়া সদরে তার পাঠান, জেলা- 
ম্যাজিষ্ট্রেট যেন মৃত্যুর যথাযথ কারণ সম্বন্ধে পত্রপাঠ অনুসন্ধান 
করেন। আপনারাও লাস লইয়া থানায় যান, এবং ডাক্তারের, 
দ্বারা পরীক্ষা করাইয়া মৃত্যু অনাহারজনিত কি না, সে বিষয়ে 
পরীক্ষার দাবি করুন ৷ 
অতঃপর তদহযাযী ব্যবস্থা হইল ৷ হাটতলায় এক পয়সা 
ছুই পয়সা টাদা তুলিবার পর একটি কমিটি গঠন করিয়া তাহার 
হাতে ব্যয়ভার অর্পণ করা হইল এবং গভর্মেন্টের বিভিন্ন কর্মচারীর 
তার প্রেরণ করা হইল। যৃতদেহকে পরীক্ষার জন্য 
মহকুমার সদরে লইয়া যাওয়া হইল। প্রথমে কতৃপক্ষ মৃত্যু 
অনাহারের ফলে ঘটিয়াছে বলিয়া স্বীকার করিতে চা'ন নাই, 
কিন্তু অবশেষে সরকারী ডাক্তার শবব্যবচ্ছেদ করিয়া যথাযথ 
রিপোট দেওয়ার ফলে হাকিমমহলে রীতিমত সাড়া পড়িয়া গেল। 

ইহার অল্পকালের মধ্যে বাংলা গভর্মেণ্টের পক্ষ হইতে সেই গ্রামে 
এবং নিকটবর্তী অঞ্চলে যথেষ্ট সরকারী রিলিফের আয়োজন হইল । 
শহরের পক্ষ হইতে ভিক্ষান্ন বিতরণের আর প্রয়োজন হয় নাই । 

একজন কংগ্রেসকর্মীর স্ুনিপুণ কর্মচেষ্টার ফলে লোকে নৃতন 
শিক্ষা লাভ করিল । জেলার ম্যাজিষ্ট্রেট, পুলিস সাহেব হইতে 
আরন্ত করিয়। দারোগা ডাক্তার চৌকিদার প্রভৃতি যাবতীয় বেতন- 
ভোগী কর্মচারী যে প্রজার স্ুখস্থবিধার আয়োজনের জন্য আছেন, 
এই শিক্ষা তাহার! হাতে কলমে লাভ করিল । উপরস্ত আরও 
দেখিল যে, ন্যায্য দাবি আদায় করিতে হইলে স্বীয় অধিকার 
সম্বন্ধে যেমন প্রত্যেককে সচেতন হইতে হয়, তেমনই আবার 
এঁকাবদ্ধ হইয়া অধিকার আদায়ের জন্য কিছু পরিশ্রমও করিতে 
হয় ৷ নয়তো দাবি শুধু দাবিই থাকিয়া যায়, আদায় আর হয় না। 

বাংলা দেশেই হউক অথবা অন্যত্ৰ যে কোন দেশেই হউক, 
কোন না কোন শাসন্যন্ত্র সমাজে সর্বত্র বর্তমান। বাংলা 
গভর্সেন্টের অধীনে বহুসংখ্যক বিভাগ আছে, কৃষিবিভাগ, 
জলসেচের বিভাগ, গরুমহিষের চিকিৎসার বিভাগ, পথঘাট নির্মাণ 
বা সংস্কার করিবার বিভাগ ইত্যাদি । এগুলি যদি প্রজার 
ুখস্থাচ্ছন্দ্যের উদ্দেশ্যে সুচারুরূপে পরিচালিত হয়, তবে প্রজার 
জীবনের অনেক ছুঃখভার কমিয়া যাইবে ৷ বিভিন্ন বিভাগগুলির 
কর্তব্য কি, সেই কাজে প্রজার পক্ষ হইতে সহযোগিতা কি উপায়ে 
সম্ভব, তাহা মানুষকে শেখানো প্রয়োজন ৷ প্রজা বিভিন্ন 
মানিলে, অনেক ক্ষেত্রে সহজে লাভবান হইতে পারে । 

কিন্ত যদি বার বার সহযোগিতা সত্বেও বর্তমান 
প্রতিষ্ঠানগুলির সংস্কার সম্ভব না হর, যদি গরিব প্রজার 
স্বার্থের জন্য পরিচালিত না হইয়া সেগুলি ধনী বা মব্যবিত্ত 
সম্প্রদায়ের স্বার্থপুষ্টির_ জন্যই নিয়ত ব্যবহৃত হয়, তখন 
প্রজাসাধারণ সেরূপ . প্রতিষ্ঠানকে শোধন করিবার জন্য 
অসহযোগ নীতি অবলম্বন করিতে বাধ্য হইবে । কিন্তু সেই 
প্রতিষ্ঠানকে শুধু অচল করিবার উদ্দেশ্যেই নহে। প্রজার লক্ষ্য 
হইবে, নিজেরা অসহযোগের ফলে নানাবিধ অসুবিধা অথবা 
নির্যাতন ভোগ করিয়াও ধৈর্য হারাইবে না । তাহার ফলে 
প্রতিষ্ঠানের বর্তমান কর্মচারীগণের হৃদয়কে স্পর্শ করা সম্ভব 
হইবে, আঘাত দিয়া নয়, আঘাত সহিয়া ৷ তখন বর্তমান 
কমচারীগণ প্রজার দাস হইয়া যাইবে এবং আনন্দচিত্তে 
প্রতিষ্ঠানের রূপ বদলাইয়া প্রজার স্বাথপুষ্টির উদ্দেশ্যেই তাহা 
পুনঃপ্রচলিত করিবে । 


শেষ কথা 


এইরূপ রাজনৈতিক শিক্ষা, মানুষের রাষ্ট্রীয় অধিকার সম্বন্ধে 
বোধ, স্বীয় পরিশ্রম এবং যথারীতি কর্তব্যসাধানর ফলে ন্যায্য 
অধিকার লাভের কৌশল, সত্যাগ্রহী ক্রমে ক্রমে জনসাধারণকে 
প্রত্যক্ষ অভিজ্ঞতার ভিতর দিয়| শিখাইবেন। নিরবচ্ছিন্ন চেষ্টা 
এবং স্বুকৌশল কর্মপন্থা আশ্রয় করিয়া তিনি সমাজের মধ্যে 
সহযোগিতা, সম্পদে বিপদে এক হইয়া চলার অভ্যাস গড়িয়া 
তুলিবেন। পুরাতন অধিকার অনুযায়ী সুযোগ-সুবিধা লাভই 

হউক, অথবা নূতন. আখিক আদর্শ অনুযায়ী বৈষম্যশৃন্ত নূতন 
সমাজরচনাই.হউক, উভয় বিষয়ে সাফল্যই যে স্বীয় কর্মতৎপরতা 
এবং দুঃখবরণের প্রতিজ্ঞার উপরে নির্ভর করে, এই শিক্ষা লোকে 
স্বীয় অভিজ্ঞতার বশে প্রত্যক্ষভাবে অর্জন করিবে । 

মানুষে এই শিক্ষা লাভ করিবে যে, অহিংস-বিপ্লবের জন্য 
নিজের রক্তপাত করিতে হয় সত্য, কিন্তু শুধু রক্তপাতের 
মন্ত্রম্র্শে সব কার্য সুসিদ্ধ হয় না; নিরবচ্ছিন্ন ঘর্মপাতেরও' 
দ্বারা আমাদিগকে ভবিষ্যৎ সমাজের প্রতিষ্ঠানগুলি গড়িয়া তুলিতে 
হইবে, ধনসাম্য এবং রাষ্ট্রীয় সমানাধিকার প্রতিষ্ঠার জন্য কোন্‌ 
প্রতিষ্ঠানে কি কি পরিবর্তন সাধনের প্রয়োজন, তাহা বারংবার 
চিন্তা করিয়া, পরীক্ষা করিয়া, সমাজের সর্ববিধ ব্যবস্থার মধ্যে 
ফুটাইয়া তুলিতে হইবে । 

কিন্তু যদি আমরা ভাবি যে, একবার অকস্মাৎ বিপুল চেষ্টার 
প্রভাবে রাজশক্তিকে অধিকার করিয়া তৎপরে জনকরেক বিশ্বস্ত 
থাকিব, তবে বর্তমান অবস্থার পরিবর্তন সাধিত হইবে সত্য, কিন্তু 
সাধারণ মানুষের স্ব-রাজ প্রতিষ্ঠিত হইবে না। তাহার জন্য 
অবিরাম জাগ্রত চেষ্টা এবং জাগ্রত দৃষ্টির প্রয়োজন । স্বরাজের 
জন্য উপযুক্ত মূল্য আমাদিগকে দিতেই হইবে । পাইকারী হারে 
ছুঃখবরণের ভিতর দিয়া আংশিকভাবে সে. মূল্য মেটানো যায় 
সত্য, কিন্ত বেশি দিতে হয়, দফায় দফায় প্রতিদিবসের জাগ্রত 


কর্ম প্রচেষ্টার দ্বারা । 

আমাদের চেষ্টা যদি সুচারুরূপে পরিচালিত হয়, তবে আজ 
পুথিবীতে ধনতন্ত্রের প্রসারের ফলে যে সমাজ ও সভ্যতা গড়িয়া 
উঠিয়াছে, তাহা ক্রমে ক্ষয় হইতে হইতে অবশেষে নিশ্চিহ্ন হইয়া 
যাইবে ৷ তাহার স্থানে নূতন সমাজ গড়িয়া উঠিবে, যেখানে কেহ 
কাহারও উপর অন্যায় দাবি করে না, সকলে সকলের জন্য 
পরিশ্রম করে, সকলে সকলের ন্যায্য অধিকার সংরক্ষণের জন্য 
ক্লেশ ভোগ করিতে প্রস্তুত থাকে । 

কিন্তু গঠনকর্মের এমন নিরবচ্ছিন্ন চেষ্টা মানুষের সমাজে 
হয়তো কার্যত সম্ভব নয় । জগন্নাথের রথ যেমন থমকিয়া থমকিয়া 
আগাইয়া চলে, মানুষের মনও তমসার গাঢ় নিদ্রা হইতে জ্যোতির 
উদয়পথে আকস্মিক এবং অসমান বেগে আগাইয়া চলিতে 
থাকে । তাই অহিংসসাধনায় গঠনকমের পরিপূরক হিসাবে 
সত্যাগ্রহ সংগ্রামেরও প্রয়োজন হয়। কিন্তু স্যাগ্রহ তখনই শুধু 
সার্থক হইতে পারে, যদি সংগ্রামের মধ্যে এবং দুই সংগ্রামের 
মধ্যবর্তী সমস্ত অবসরকালেও সত্যাগ্রহীগণ নিরলস চেষ্টার দ্বারা 
সমাজে তমোরাশির বন্ধনকে যথেষ্ট শিথিল করিতে সমর্থ হন। 
সংগ্রামের মাদকতাশক্তি আছে সত্য, কিন্তু গঠনকর্ম পিছনে না 


থাকিলে অহিংস সত্যাগ্রহ অবশেষে ব্যর্থতায় পর্যবসিত 
হইবেই হইবে । 


পি আআ তি 


সত্যাগ্রহ সাধনা ৭৯ 


জনসাধারণ তখন বারংবার নূতন শাসকসম্প্রদায়কে জিজ্ঞাসা 
করিয়াছে, তোমরা বল, আমরা এখন কি করিব, কেমনভাবে 
অননবস্ত্রের ব্যবস্থা করিব, নূতন সমাজ কি ভাবে রচনা করিব । 
কিন্ত এই. আসল বিপ্লবের সম্বন্ধে মধ্যবিত্ত সম্প্রদায়ের কোনই 
জ্ঞান ছিল না। পুরাতন জীবনধারার পরিবর্তে নূতন এক 
জীবনধারা রচনা করিতে হইবে, ইহা তাহাদের জানা ছিল না। 
রাজশক্তির হস্তান্তরকেই তাহারা বিপ্লব বলিয়া ভুল করিয়াছিল । 
কিন্ত বিপ্লব আসিবে মানুষের প্রতিদিবসের জীবনযাত্রার মধ্যে, 
তাহার খাওয়ায়, পরায়, কর্মে, পরস্পরের মধ্যে সামাজিক, 
আথিক এবং রাজনৈতিক অধিকারের সম্পর্কে । প্রতি ক্ষেত্রে 
পুরাতনের পরিবর্তে নূতন সুচিন্তিত ব্যবস্থার উদর হইবে। 
রাজশক্তির হস্তান্তর প্রয়োজন, কিন্তু নূতন সমাজের রূপ যদি 
বিপ্লবীর অন্তরে স্পষ্ট না থাকে, তবে রাজশক্তির অধিকারও 
অবশেষে ব্যর্থতায় পর্যবসিত হইবে, পুরাতন শোষণযন্ত্র নষ্ট 
হইয়া তাহার স্থলে নৃতন শোষণযন্ত্রের আবির্ভাব হইবে । 

এই জন্য গান্ধীজী বারংবার গঠনকর্মের ভিতর দিয়া প্রজা- 
সাধারণের মধ্যে নূতন জীবনগঠনের প্রচেষ্টা করিয়া থাকেন। 
শুধু মৌখিক প্রচার নয়, অন্যবিধ শোষণশূন্য, সাম্যের উপরে 
প্রতিষ্ঠিত সাজরচনার চেষ্টার ভিতর দিয়া মানুষকে নবজীবনে 
দীক্ষিত করিতে চান। এই বুদ্ধি লইয়া যদি আমরা গঠনকর্ম 
অনুসরণ করি তবেই আমাদের অহিংস অসহযোগ সময়কালে 
সার্থক হইবে । আমাদের চেষ্টা পর্যাপ্ত হইলে হয়তো আইন- 
অমান্যের প্রয়োজন পর্যন্ত হইবে না। ভিজা কাঠ শুখাইয়া 


৮০ গান্ধীজী কি চান 


উনানে ভাল অগ্নিশিখার  স্থষ্টি হইবে, = এবং সেই- উত্তাপের' 
প্রভাবে শুধু ভারতবর্ষের নয়, সমগ্র পৃথিবীর বঞ্চিত এবং 
সমাজব্যবস্থা গঠনের এবং তাহা রক্ষা করিবার আশ্বাস 
লাভ করিবে। 


গান্ধীজী কি চান 


প্রায় বারো বৎসর পূর্বে গান্ধীজীর লেখা হইতে আমি 
একখানি ক্ষুদ্র সংকলনগ্রন্থ প্রকাশ করি। সেই বইখানির নূতন 
সংস্করণ যাহাতে গান্ধীজীর দ্বারা প্রতিষ্ঠিত নবজীবন কার্যালয় 
হইতে প্রকাশিত হয়, এইরূপ আকা ঙ্তা' প্রকাশ করিয়া কয়েক 
মাস পূর্বে সেবাগ্রামে জনৈক বন্ধুকে এক পত্র লিখিয়াছিলাম। 
সঙ্গে সঙ্গে উত্তর পাই যে, গান্ধীজী বাংলা, দেশে আসিলে আমি 
যেন নিশ্চয় তাহার সহিত সাক্ষাৎ করি। সেই জন্য সোদপুরে 
অবস্থানকালে সংবাদ দেওয়ার পর একদিন গান্ধীজী আমাকে 
ডাকিয়া পাঠাইলেন । 

সেদিন তারিখ ৪ঠা নভেম্বর ১৯৪৫ সাল। বেলা ৪টা 
১৫ মিনিটের সময়ে তাহার নিকট উপস্থিত হইলাম ৷ সোদপুরে 
খাদি-প্রতিষ্ঠানের আশ্রমে একটি খোলা বারান্দায় গান্ধীজীর খাট 
পাতা ছিল। সারাদিন সেইখানে বসিয়াই, তিনি কাজকর্ম 


গান্ধীজী কি চান ৮১ 


করিতেন, কখনও বা পাশের ঘরের মধ্যে বসিয়! দেখাশুনা বা 
কথাবার্তার কাজ করিতেন | সেদিন যেখানে খাট পাতা ছিল, 
তাহার কাছেই উপরে পরিপাটিভাবে একটি মশারি টাঙানো ছিল । 
মশারির বৈশিষ্ট্য ছিল, ইহার চারটি খুঁট নয়, মাত্র দুইটি খুট, 
দেচালা ঘরের চালের মত খাটের উপরে খাটানো হইত। গান্ধীজী 
পরিফার ধবধবে বিছানার উপরে বসিয়া ছিলেন, নিকটে একটি 
ছোট টুলের উপরে ছুই-একটি ধাতুপাত্র ছিল, এদিকে ওদিকে 
কয়েকখানি বেতের মোড়া ছিল । 

নিকটে যাইবার পর গান্ধীজী আমাকে একটি মোড়ায় বসিতে 
বলিলেন এবং নিজেই কথাবার্তা আরম্ভ. করিলেন। সেই 
কথাবার্তার মধ্যে সামান্য অংশ বাদ দিয়া নীচে প্রকাশ 
করিতেছি । বাদ দিবার কারণ, কিছু ব্যক্তিগত প্রসঙ্গ আসিয়! 
পড়িয়াছিল। তন্ভিন্ন আলোচনার বাহিরে ছুই-একটি অপ্রাসঙ্গিক 
বিষয় লইয়াও কথা হইয়াছিল । দেগুলি মনে আছে, কিন্তু 
লিপিবদ্ধ করি নাই, প্রয়োজন ছিল না । 

গান্ধীজী আরম্ভ করিলেন, তুমি শুধু যে আমার লেখা হইতে 
সংকলন কর তাহা নয়, ব্যাখ্যাও করিবার চেষ্টা কর। কিন্তু 
এ বিষয়ে আমার কিছু বক্তব্য আছে । আমি যাহা লিখি, কাজে 
পরিণত করিবার সময়ে তাহা হইতে ব্যতিক্রম ঘটে | অতএব 
আমি চাই যে, যখন আমি কাজে ব্যাপৃত থাকি, অথবা দেশের 
মধ্যে এক স্থান হইতে অন্যস্থানে যাতায়াত করি, তখন তোমার 
পক্ষে সঙ্গে থাকিয়া সকল বিষয় দেখা দরকার ৷ বহুদিন পূর্বে 
আমি মেদিনীপুরে নাড়াজোলের মহারাজার বাড়িতে গিয়াছিলাম। 

J 


৮২ গান্ধীজী কি চান 


সেখানে সোনার পাত্রে আমাকে খাইতে দেওয়া হয়। যদিও 
সোনার থালে খাওয়া আমার পক্ষে নীতিবিরুদ্ধ, তবু আমি 
তখন খাইতে অস্বীকার করি নাই । সেইরূপে আর একবার 
রেলে ভ্রমণকালে আমি আঙুর খাইতেছিলাম । জনৈক সহযাত্রী 
তাহ! দেখিয়া আমাকে তিরস্কার করেন যে এত দামী ফল আমার 
পক্ষে খাওয়া উচিত নয় । 

আমি৷ তিনি হয়তো কোথাও শুনিয়া থাকিবেন, আপনি 
দৈনিক ছয় পয়সার মত আহার করেন । 

গান্ধীজী । তুমি ঠিকই বলিয়াছ, তাহার সেইরূপ ধারণাই 
ছিল। আমি তাহাকে বলিলাম, ভালই হইয়াছে । আপনি 
আমাকে আঙ্র খাইতে দেখিলেন। আপনার উচিত, 
ইহা প্রকাশ করা যে গান্ধী যদিও দরিদ্রের সঙ্গে এক হওয়ার 
আদর্শ প্রচার করে, কিন্তু কার্যত সে এখনও সিদ্ধিলাভ করিতে 
পারে নাই। কিন্তু ভদ্রলোক অকারণে লজ্জিত হইয়া উঠিলেন। 

আমি। বাপুজী, এ বিষয়ে আমরা আপনাকে ভুল বুঝিব 
কেন? 

গান্ধীজী ! কিন্তু আদর্শ এবং সাধনার মধ্যে যে ব্যবধান 
কার্যত আনিয়া পড়ে, সে সম্বন্ধে স্পষ্টভাবে তোমার জানা 
দরকার । আমি যাহা লিখি, তাহা হইতে আমার সমগ্র রূপ 
ফুটিয়া উঠে না। কারণ লেখায় আদর্শ সম্বন্ধে আশা-আকাজ্ষার 
প্রতিচ্ছবি ফুঠিয়া উঠে, আমি বাস্তবে যেখানে পৌছিয়াছি তাহার 
প্রতিচ্ছবি তো থাকে না। অতএব শুধু লেখার বিচার করিলে 
তুমি আমার সন্বন্ধে যথাযথ ধারণা করিতে পারিবে না । আমার 


গান্ধীজী কি চান ত 


* দৈনন্দিন আচরণ, এবং আদর্শকে রূপ দিবার জন্য যে-সকল 
প্রতিষ্ঠান গড়িয়া তুলিয়াছি সেগুলির সঙ্গে তোমার সাক্ষাৎ- 
পরিচয় হওয়া প্রয়োজন । 

দক্ষিণ-আফ্রিকীয় জনৈক ব্যক্তি আমাকে বলিয়াছিলেন, 
“গান্ধী, তুমি ভাল, কিন্তু যাহারা তোমার সঙ্গে কাজ করে তাহারা 
ভাল নয়'। আমি উত্তরে বলিয়াছিলাম, যাহাদের লইয়া আমার 
কাজ, যাহাদের সহযোগিতায় অহিংসার আদর্শকে রূপ দিবার 
চেষ্টা করিতেছি, তাহারা যদি অক্ষম হয় তবে সে অক্ষমতা আমার 
নিজের, স্বতন্্রভাবে আমি ভাল হই কেমন করিয়া? ক্রটিবিচ্যুতি 
কিছু ঘটিলে, তাহার মূল নিশ্চয় আমারই মধ্যে নিহিত আছে, 
আদর্শটিকে কার্য্যকরীভাবে রূপ দেওয়ার দায়িত্ব আমিই 
লইয়াছি। 

আমি। বাপুজী, এজন্যও আমার পক্ষে আপনার কাজ 
পরীক্ষা করিবার প্রয়োজন নাই। কেননা ভারতবর্ষে যে সকল 
আন্দোলন বহিয়া গিয়াছে, আপনার আদর্শ কার্যত যে রূপ 
লইতেছে, তাহার সহিত আমাদের সাক্ষাৎ-সংযোগ তো রহিয়াছে। 

গান্ধীজী । সে কথ! ঠিক হইতে পারে । রোম্যা রোলার 
সহিত আমার আলাপ হইবার পূর্বেই তিনি আমার একখানি 
জীবনী লিখিয়াছিলেন। তাহার মত প্রতিভাশালী লেখকের 


কথা স্বতন্ত্র ৷ 

আমি। কিন্তু বাপুজী, রোল! আপনার প্রতি সম্পূর্ণ 
সুবিচার করিয়াছিলেন বলিয়া মনে হয় না। অহিংস 
অসহযোগের বীর্যের দিকটি তাহার দৃষ্টিতে ঠিকই ধরা পড়িয়াছিল 


৮৪ গান্ধীজী কি চান 


বটে, কিন্তু ভারতের সমগ্র আন্দোলনকে তিনি নেতিধর্মী মনে ' 
করিয়াছিলেন, ইউরোপের সংস্কৃতি বা সাধনাকে অস্বীকার 
করাই যেন তাহার উদ্দেশ্য ৷ কিন্ত ভারতের অহিংস আন্দোলনের 
লক্ষ্য সম্পর্কে এরূপ মত পোষণ করা ঠিক হয় নাই। 

গঠনকর্মের ভিতর দিয়া যে নূতন জীবন আপনি গড়িয়া 
তুলিতে চা'ন, তাহার প্রভাবে বিরুদ্ধ শক্তি ক্ষীণ হইয়া অবশেষে 
নিঃশেষ হইয়া যায়, অবহেলা এবং উপেক্ষার আঘাতে, সাক্ষাৎ 
আক্রমণের ফলে নয় । এবং আপনার ভাঙা, নৃতন জীবন গড়ার 
ভিতর দিয়াই সাধিত হয়। এদিকটির প্রতি রোলণ৷ সুবিবেচনা 
করেন নাই। কিন্তু ভারতবর্ষে আমাদের অবস্থা স্বতন্ত্র । সমগ্র 
দেশময় আপনার আদর্শের প্রতিক্রিয়া পরীক্ষা করিতে পারি 
নিজের জীবনের মধ্যে এবং সমাজের জীবনের মধ্যে । সেইজন্য 
আপনার ব্যক্তিগত জীবন সম্বন্ধে কৌতূহলের প্রয়োজন হয় না । 
অবশ্য আপনার গড়! প্রতিষ্ঠানের কথা স্বতন্ত্র । সেগুলির সম্বন্ধে 
আমার একটি স্বাভাবিক অনুসন্ধিংস| আছে । 

গান্ধীজী । রোলার সম্পর্কে তুমি যাহা বলিয়া তাহ! 
অংশতঃ সত্য, এবং সেইজন্য আমি সাক্ষাতের পর তাহাকে 
ভারতবর্ষে আসিয়া সকল অবস্থা নিজে দেখিবার জন্য অনুরোধ 
করিয়াছিলাম। তাঁহার ইচ্ছাও ছিল, কিন্ত শেষ পর্যন্ত সে 
সৌভাগ্য আমাদের আর ঘটিয়া উঠিল না। 

কিন্তু আমি যে বিষয়ে বলিতেছিলাম । কেহ কেহ মনে 
করেন, অহিংপার আদর্শকে পালন করা সাধারণ মানুষের সাধ্যের 
অতীত এবং যাহারা আপাতত অহিংস-সাধনার চেষ্টা করিতেছেন, 


গান্ধীজী কি চান টি 


তাহারাও আমার ব্যক্তিগত প্রভাবের যাছ্মন্ত্রের দ্বারাই চালিত 
হইতেছেন। কিন্তু ইহা সত্য বলিয়া আমি মনে করি না। 
অহিংস আদর্শের প্রতি নিষ্ঠার বশে তাহারা চলিয়াছেন বলিয়াই 
আমার বিশ্বাস । 

কিন্ত সেই চলার মধ্যে পদে পদে ব্যতিক্রম ঘটিতে পারে । 
আমি চাই, অহিংসার আদর্শকে কার্যে পরিণত করিবার চেষ্টায় 
আমাদের গতির সম্বন্ধে সংস্কারশৃন্ত মন লইয়া লোকে দৃষ্টিপাত 
করুক, বৈজ্ঞানিকের সুদক্ষ দৃষ্টি লইয়া পক্ষপাতশৃন্য হৃদয়ে 
বিচার করুক এবং অহিংসাকে জীবনের কর্মক্ষেত্রে অবিচ্ছিন্ন 
চেষ্টার দ্বারা উত্তরোত্তর কতদূর পর্যন্ত রূপ দেওয়া যায় তাহার | 
যথাযথ বিচার করুক ৷ পরীক্ষার মধ্যে যদি পূর্বাহ্ আমাদের 
ধারণা থাকে যে, অহিংস-সাধনা সাধারণ মানুষের পক্ষে সম্ভব নয়, 
তবে সেরূপ লোকের দ্বারা বিচার কখনও সঠিক হইতে পারে না 
বৈজ্ঞানিকের মুক্ত সত্যদৃষ্টি সাধনের প্রয়োজন আছে, এবং 
এইরূপ দৃষ্টি লইয়াই তুমি প্রতিষ্ঠাপগুলিকে পরীক্ষা কর ও 


তোমার মনে ঠিক যাহা আসে, তাহা আমাকে জানাও । 


আমি । বাপুজী, এরূপ গুরু দায়িত্বের যোগ্য আমি নই। 

গান্ধীজী ৷ ব্যক্তিগতভাবে তোমার কথা নয়। আমি 
সত্যসদ্ধানী সকল মানুষের কাছে অহিংস আদর্শ ও সাধনার 
সম্বন্ধে সম্যক বিচার চাই। শ্রদ্ধার সহিত, সহানুভূতির সহিত, 
মানুষ ভারতবর্ষে অহিংসপ্রচেষ্টার সম্পর্কে অনুসন্ধান, বিচার এবং 
চিন্তা করুক, ইহাই আমার প্রার্থনা । 


৮৬ গান্ধীজী কি চান 


আশ্চর্য মানুষ ! সমগ্র ভারতবর্ষ যাহার প্রভাবের দ্বার! 
আজ প্রভাবান্ধিত হইয়া আছে, ভারতে জনসাধারণের উদ্দ্ধ 
আত্মা যাঁহার ভাষায় ভাষা পায়, যাহার নির্দেশিত কর্মধারার 
মধ্য দিয়া যাহাদের মুক্ত কর্মপ্রচেষ্টা আত্মপ্রকাশ করে, যিনি 
বিপথগামী জনশক্তিকে স্বীয় আদর্শ অনুযায়ী নিয়ন্ত্রিত করিবার 
শক্তি ধরেন, নিজের সম্পর্কে তাহার কি আশ্চর্য অভিমানশুন্যতাঃ 
কি অসাধারণ কঠোর সত্যনিষ্ঠা ! গান্ধীজী যে বলেন, “পূর্বে 
আমি বলিতাম, ঈশ্বর সত্যের মুতিতে প্রকাশিত হন, কিন্ত আজ 
বলি__সত্য-ই ব্রন্গস্বরূপ', এ কথা উপনিষদের বাণীর মতই 
সংস্কারশুন্য অনুভবসিদ্ধির দীপ্তিতে ভাস্বর হইয়! উঠিয়াছে। হয়তে৷ 
এমনই অপর একজন সত্যসন্ধানী সাধক বহুষুগ পূর্বে 
বলিয়াছিলেন_ 
হিরন্ময়েন পাত্রেণ সত্যস্তাপিহিতং মুখম্‌। 
তত্বং পূষন্নপাবৃণু সত্যধৰ্ম্মায় দৃষ্টয়ে ॥ 
সত্যের স্বরূপ হিরন্ময় পাত্রের দ্বারা আবৃত রহিয়াছে। 
যেহেতু সত্যধর্মের উপলব্ধি আমার ধর্ম, তুমি আমার জন্য, হে 
পূষন্্‌, দৃষ্টিপথ হইতে সেই আচ্ছাদনকে অপসারিত কর, যেন 
আমি সত্যকে দেখিতে পাই । 


বাঁধাধরা কোন সুত্র আমার নাই, জীবনে যাহা ধরিয়া 
চলিতে হইবে । সত্যাগ্রহ-বিজ্ঞানের সমগ্র রূপ আমি 
প্রকাশ করিয়া ধরিতে পারি নাই। আমি এখনও পথের 
সন্ধানে অন্ধকারে হাতড়াইতেছি। আমার এই পথ খোঁজা 
আপনার যদি মনে লাগে, আপনি যদি আহ্বান শুনিতে 
পান তবে আমার সাথী হউন। 


ঞ ক ক (৮৬ 


£ব কর্মধারা লইয়।৷ আমি দীড়াইয়াছি আমার বন্ধুগণ যদি 
নিজ জীবনে তাহার প্রবর্তন করেন অথবা আমার পন্থায় 
বিশ্বাসবান না হইলে যদি তাহারা তাহার গ্রবলতম 
প্রতিরোধ করেন, তবেই আমার প্রতি সর্বোচ্চ সম্মান 
প্রদর্শন কর! হইবে । 


_ গান্ধী 


